ശവംതീനിപക്ഷികള് (Natural Waste Disposal)\nഅനോണി ആന്റണിയുടെ ഈ പോസ്റ്റ് കണ്ടപ്പോള് ഇങ്ങനെയൊരു പോസ്റ്റിടണം എന്നൊരാശ! “ഒരാശയടക്കിയാല് ഒരു പാപമോചനം” എന്നറിയാഞ്ഞിട്ടല്ല. മോചിക്കാന് ഒന്നോ രണ്ടോ പാപമൊക്കെ ആയിരുന്നെങ്കില് കടിച്ചുപിടിച്ചു് അടക്കാമായിരുന്നു. ഇതിപ്പോ അടക്കിയിട്ടും വലിയ കാര്യമില്ലാത്ത എണ്ണത്തിലേക്കു് പാപങ്ങള് വളര്‍ന്നുകഴിഞ്ഞു. ആശകളാണെങ്കിലും കൂടുന്നതല്ലാതെ കുറയുന്നുമില്ല. മൂക്കോളം മുങ്ങിയാല് പിന്നെ കയത്തിന്റെ ആഴം അളന്നിട്ടും വലിയ കാര്യമില്ലല്ലോ. അതുകൊണ്ടു് പോസ്റ്റാന് തന്നെ തീരുമാനിച്ചു!1) രാത്രിയില് ചത്ത ഒരു ആടു്. (“ട്വെന്റി-20” സെക്കന്‍ഡ് ഷോ കണ്ടതാണു് മരണകാരണം എന്നു് ദുര്‍ന്നാവുകള്!) “ശവശകുനം” നല്ലതാണെന്നറിയാമെങ്കിലും, തോലു് കടിച്ചുമുറിക്കാന് മാത്രം കരുത്തു് ചുണ്ടിനില്ലാത്തതിനാല് ഒരു “ക്യാരക്കാറ” (caracara) ശവത്തിന്റെ കണ്ണു് കൊത്തിപ്പറിക്കാന് നോക്കുന്നു. കണ്ണെങ്കില് കണ്ണു്! തൊലി കൊത്തിപ്പറിക്കാന് കരുത്തുള്ള “രക്ഷകന്” ഒന്നോ ഒന്നിലധികമോ കൊണ്ടോറുകളുടെ രൂപത്തില് താമസിയാതെ എത്തുമെന്നൊരു പ്രതീക്ഷ ക്യാരക്കാറയ്ക്കില്ലാതുമില്ല. 2) കാത്തിരുന്നപോലെ അതാ വരുന്നു ഒരു “കൊണ്ടോര് മശിഹാ”! പറക്കാന് കഴിവുള്ള ശവംതീനികളില് ഏറ്റവും വലിയതാണു് കൊണ്ടോറുകള് (condor)! ഒരു ആന്‍ഡിയന് കൊണ്ടോറിനു് (Vultur gryphus) 320 സെന്റീമീറ്റര് വരെ Wingspan ഉണ്ടാവാം! California condor-നു് (Gymnogyps californianus) 290 സെന്റീമീറ്റര് വരെയും! സൂര്യന് ഉദിക്കാനും, അതുവഴി വായു ചൂടായി മുകളിലേക്കു് ഉയരാനും കാത്തിരിക്കുകയായിരുന്നു അവ. 3) കൊണ്ടോറുകള് വളരെ ജാഗ്രതയുള്ള ജീവികളാണു്. (ഇതു് വായിക്കുമ്പോള് ആരെങ്കിലും “KCBC ജാഗ്രത”യെപ്പറ്റി ഓര്‍ത്താല് അതിന്റെ ഉത്തരവാദിത്വം എനിക്കല്ല എന്നു് പ്രത്യേകം ഓര്‍മ്മിപ്പിക്കുന്നു. എത്ര ശ്രദ്ധിച്ചാലും മതിയാവാത്തതാണു് കാലം! വളരെ പെട്ടെന്നു് ഉടയാവുന്ന വിഗ്രഹങ്ങള്!) ശവത്തിന്റെ സമീപപ്രദേശങ്ങള് സൂക്ഷ്മമായി പരിശോധിച്ചിട്ടേ അവ ലാന്‍ഡ് ചെയ്യുകയുള്ളു. “Starting Torque” കുറവായതുകൊണ്ടു് പറന്നുയരാനുള്ള ഓട്ടത്തിനിടയില് അവ എളുപ്പം ശത്രുജീവികള്‍ക്കിരയാവാം. ശവംതിന്നു് വയറുനിറഞ്ഞാല് പറന്നുയരല് കൂടുതല് ബുദ്ധിമുട്ടാവും! അതുകൊണ്ടു് ശത്രുക്കള് അപകടകരമായ അകലത്തില് എവിടെയെങ്കിലും മറഞ്ഞിരിക്കുന്നുണ്ടോ എന്നു് അവ ആകാശത്തില് വച്ചുതന്നെ കൃത്യമായി നിരീക്ഷിക്കുന്നു. ഒരു കോണ്ടോര് തീറ്റ ആരംഭിച്ചതു് കണ്ടാല് മറ്റുള്ളവ ധൈര്യപൂര്‍വ്വം ലാന്‍ഡ് ചെയ്തു് സദ്യയില് പങ്കുചേരും. കൊണ്ടോറുകള്‍ക്കു് ഒരുവിധം തോലുകളൊക്കെ കൊത്തിപ്പറിക്കാനാവും. മനുഷ്യരുടെ തൊലിക്കട്ടിയെ ഭേദിക്കാന് ആവുമോ എന്ന കാര്യം ആരും ഇതുവരെ പരീക്ഷണവിധേയമാക്കിയിട്ടില്ല എന്നാണു് കേള്‍വി! 4) കൊണ്ടോറുകള് തിന്നു് തൃപ്തി ആയാല് പിന്നെ ക്യാരക്കാറകളുടെ ഊഴമാണു്. 5) ശവത്തിന്റെ എല്ലും തൊലിയും മാത്രം ബാക്കിയാവാന് പിന്നെ വലിയ താമസമില്ല! പ്രകൃതിയുടെ “Waste Disposal” ! ഭൂമിയില് സൃഷ്ടിയും, സ്ഥിതിയും, സംഹാരവും മാത്രമല്ല, സംസ്കാരവും പ്രകൃതിയുടെ ചുമതലയിലാണു്! പ്രകൃതി വളര്‍ത്തിയെടുത്ത, പ്രകൃതിയുടെ സ്വന്തമായ സന്തുലിതാവസ്ഥ തകരാറിലാവാതിരിക്കാന് ശ്രദ്ധിക്കേണ്ടതു് പ്രകൃതിയുടെ ആവശ്യം എന്നതിനേക്കാള് നമ്മുടെ നിലനില്പിന്റെ പ്രശ്നമാണു്. ഇരിക്കുന്ന കൊമ്പു് മുറിക്കരുതല്ലോ! Posted by c.k.babu. Posted In : ചിത്രങ്ങൾ കൈമാറ്റിവയ്ക്കല് ശസ്ത്രക്രിയ\nആറുവര്‍ഷം മുന്‍പു് ഒരപകടത്തില് രണ്ടുകൈകളും നഷ്ടപ്പെട്ട 53 വയസ്സുകാരനു് 'പുതിയ കൈകള്! മൂന്നരമാസം മുന്‍പായിരുന്നു ഓപ്പറേഷന്. ലോകത്തില് ആദ്യമായാണു് ഇത്തരം ഒരു ഓപ്പറേഷന്. കൂടുതല് �... Continue reading...\nPosted by c.k.babu. Posted In : ചിത്രങ്ങൾ 'സ്വാതന്ത്ര്യം' (Free LikeaBird?)\nഇര തേടുന്ന പക്ഷി ലാന്‍ഡ് ചെയ്യുന്ന പ്ലെയിന് ഉത്തരവാദിത്വബോധവും “സ്വാതന്ത്ര്യവും” (പരിശീലിക്കേണ്ട സഹജവാസന, പഠിച്ചുപരിശീലിക്കേണ്ട സഹജമല്ലാത്ത “വാസന”!) Continue reading...\nPosted by c.k.babu. Posted In : ചിത്രങ്ങൾ പുസ്തകം കത്തിക്കാനല്ല, വായിക്കാനാണു്!\nകൂട്ടുകാരനോടു് പങ്കുചേര്‍ന്നു് കഞ്ചാവു് വലിക്കുമ്പോഴും, എവിടെയോ കണ്ടുകിട്ടിയ ഒരു പുസ്തകം വായിക്കണമെന്നല്ലാതെ, കത്തിക്കണമെന്നു് തോന്നാത്ത ഒരു തെരുവുബാലന്! ഉറങ്ങാന് അരമനയില്ലാതെ... Continue reading...\nPosted by c.k.babu. Posted In : ചിത്രങ്ങൾ ഒരു പട്ടിച്ചിക്കും വേണ്ട!! or On BeingaDog\nPosted by c.k.babu. Posted In : ചിത്രങ്ങൾ ബില്ലറി ക്ലിന്റണ് (Billary Clinton)\nഭൂതകാലത്തിന്റെ കണ്ണിറുക്കല് (അയച്ചുകിട്ടിയതു്. രസകരമായി തോന്നിയതുകൊണ്ടു് പോസ്റ്റുന്നു.) Continue reading...\nPosted by c.k.babu. Posted In : ചിത്രങ്ങൾ വീക്ഷണ(ത്രി)കോണം\nപരന്നതുമല്ല, ഉരുണ്ടതുമല്ല. ഭൂമി സത്യമായിട്ടും ത്രികോണാകൃതിയിലാണു്. Continue reading...\nPosted by c.k.babu. Posted In : ചിത്രങ്ങൾ ഒരു ബാം‌ഗ്ലൂര്‍കാരി\nഎന്നിട്ടും സന്തോഷിക്കുന്ന ഹൃദയനൈര്‍മ്മല്യം Continue reading...\nPosted by c.k.babu. Posted In : ചിത്രങ്ങൾ 'സംരക്ഷകരായ' പുരുഷലോകം എവിടെ?\nപുരപ്പുറത്തു് panel പിടിപ്പിച്ചു് ഒരു solar system തട്ടിക്കൂട്ടുന്ന ഭാരതീയ വനിതകള്.ഭ്രൂണഹത്യക്കിരയായി, ലോകത്തിന്റെ വെളിച്ചം കാണാതെ ഗര്‍ഭത്തിലേ കൊല്ലപ്പെടാമായിരുന്നവര്! ഭാരതത്തിനു് സ്ത്ര�... Continue reading...\nPosted by c.k.babu. Posted In : ചിത്രങ്ങൾ വഴിപോക്കനൊരു തലയും കിളിയും\nഈ കിളിയെന്താ കാഷ്ഠിക്കാത്തെ എന്നൊന്നും ചോദിച്ചേക്കരുതു്. Continue reading...\nPosted by c.k.babu. Posted In : ചിത്രങ്ങൾ « Newer posts


ചോക്കലേറ്റിൻ്റെ രസം നുകരാം ബ്രഹ്മി ചോക്കലേറ്റിലൂടെ\nBy: KJ Staff Published on: 12 February, 2018 12:00 AM IST\nകുട്ടികൾക്ക് ഏറ്റവും പ്രിയപ്പെട്ടതാണ്‘ചോക്കലേറ്റ് . എന്നാൽ ചോക്കലേറ്റിനായി വാശിപിടിച്ചു കരയുന്ന കുട്ടിക്ക് അതിനു പകരം അൽപം ബ്രഹ്മിഘൃതം നൽകിയാലോ,.ഫലിക്കുമെന്നു തോന്നുന്നില്ല. അൽപം കയ്പുള്ള ബ്രഹ്മിയെക്കാൾ കുട്ടിക്കു പ്രിയം അതിലേറെ കയ്പും ഇത്തിരി മധുരവുമുള്ള ഡാർക് ചോക്കലേറ്റിനോടാവും. ഇത് കാലത്തിൻ്റെ ശീലമാണ് . അതിനെ മാറ്റുന്നതിനെക്കാൾ നല്ലത് ഗുണകരമായ രീതിയിൽ പരിഷ്കരിക്കുന്നതാവും. അത്തരമൊരു ആലോചനയുടെ ഫലമാണ് ബ്രഹ്മി ചോക്കലേറ്റ്, ആലുവ കുഴിവേലിപ്പടി മുഞ്ചോട്ടിപ്പടിക്കൽ പ്രദീപ് എന്ന സംരംഭകൻ സ്വന്തം പാടത്തു നട്ടുവളർത്തിയ ബ്രഹ്മിയും ഒപ്പം, കശുവണ്ടിപ്പരിപ്പും കൊക്കോയും പഞ്ചസാരയും പനഞ്ചക്കരയും പാലുംഗോതമ്പും ചേർത്തു തയാറാക്കുന്ന ആ സ്വാദ്യകരമായ ചോക്കലേറ്റ് ആണ് ബ്രഹ്മിചോക്കലേറ്റ്.\n‘മുന്തിയ ബ്രാൻഡുകളുടെ ചോക്കലേറ്റിൽപോലും സൂക്ഷിപ്പുകാലം വർധിപ്പിക്കാനുള്ള സംരക്ഷക(preservatives) ങ്ങൾ ചേർക്കുന്നുണ്ട്. ഇത്തരം ചോക്കലേറ്റുകൾ ശീലമാക്കുന്നത് ആരോഗ്യകരമല്ല എന്നു തെളിഞ്ഞിട്ടുമുണ്ട്. അതൊക്കെ ശരിയാണെങ്കിലും കുട്ടികൾക്കു മിഠായിയും ചോക്കലേറ്റുമൊക്കെ നിഷേധിക്കുന്നതു ശരിയല്ലല്ലോ.\nതലമുറകളുടെ വൈദ്യപാരമ്പര്യമുണ്ട് പ്രദീപിൻ്റെ കുടുംബത്തിന്. എന്നാൽ, പരമ്പരാഗതരീതിയിൽ തയാറാക്കി, പഴയ ചിട്ടവട്ടങ്ങളോടെയും പഥ്യത്തോടെയും അരിഷ്ടവും ലേഹ്യവുമൊക്കെ കഴിക്കാൻ താൽപര്യപ്പെടുന്നവർ നന്നേ കുറവ്. പുതിയ കാലത്തെ ചികിൽസാലയങ്ങളോടും ആധുനിക സൗകര്യങ്ങളോടും മൽസരിക്കുക എളുപ്പവുമല്ല. അതുകൊണ്ടുതന്നെ, ഒൗഷധസസ്യങ്ങളിലും മരുന്നുനിർമാണത്തിലുമെല്ലാം അച്ഛനിൽനിന്നു സാമാന്യമായ അറിവു നേടിയെങ്കിലും ചികിൽസാ പാരമ്പര്യം തുടരാൻ പ്രദീപ് താൽപര്യപ്പെട്ടില്ല.\nപക്ഷേ പാരമ്പര്യത്തെ അങ്ങനെ വിട്ടുകളയാനും വയ്യല്ലോ. ആയുർവേദത്തിൽനിന്ന് ആളുകൾക്കു സ്വീകാര്യമായ ആരോഗ്യ വിഭവങ്ങൾ പലതു ചിന്തിച്ചെങ്കിലും വിപണിയിൽ വിജയിക്കുമെന്ന് വീട്ടുകാർ ഉറപ്പു നൽകിയത് ചോക്കലേറ്റിന്. ലേഹ്യത്തിൻ്റെ പാകവും പരുവവുമൊക്കെയാണ് ബ്രഹ്മിചോക്കലേറ്റിൽ പ്രദീപ് സ്വീകരിച്ചിരിക്കുന്നത്. അതുകൊണ്ടുതന്നെ കൃത്രിമ സംരക്ഷകങ്ങളൊന്നും ചേർക്കേണ്ടതില്ല. നാലു മാസമാണ് സൂക്ഷിപ്പുകാലം. വില അഞ്ചു രൂപ. വായ്പ എടുത്ത് പൂർണമായ യന്ത്രവൽക്കരണത്തോടെ ചെറുകിട വ്യവസായ സംരംഭം തുടങ്ങാനിറങ്ങിയങ്ങിയെങ്കിലും അത് സാധ്യമായില്ല . പായ്ക്കിങ്ങിനായി ചെലവു കുറഞ്ഞ യന്ത്രസംവിധാനം സ്വയം വികസിപ്പിച്ചെടുത്തു. ബ്രഹ്മി ചോക്കലേറ്റ് കുട്ടികൾക്ക് ഇഷ്ടമായതിന്റെ ആവേശത്തിൽ കൂടുതൽ ഉൽപന്നങ്ങളിലേക്കും ആധുനികയന്ത്രസംവിധാനങ്ങളിലേക്കും കടക്കാനൊരുങ്ങുകയാണ്.\nEnglish Summary: brahmi Choco


ചൂടപ്പം: ഉദയസൂര്യന്റെ നാട്ടില് - അത്യന്താധുനികൻ\nhttp://nilavathekozhi.blogspot.com/2006/03/blog-post_26.html Date: 3/25/2006 10:14 PM\nആ ചോദ്യം അയാളെ വല്ലാതെ മഥിച്ചു. താനാര്?\nകുറേ നാളുകളായി അയാൾ ആ ചോദ്യത്തിനുത്തരം കാണാൻ ശ്രമിച്ചുകൊണ്ടിരിക്കുകയായിരുന്നു. പക്ഷേ ചോദിക്കുന്തോറും കൂടുതൽ കൂടുതൽ സങ്കീർണ്ണമായിക്കൊണ്ടിരുന്നു, ആ ചോദ്യം.\nവിദേശരാജ്യത്തുനിന്നുള്ള പേരുകേട്ട ബിരുദവും പേരും പെരുമയുമൊക്കെയുണ്ടല്ലോ തനിക്ക്. ആവശ്യത്തിന് പണവും. ഇങ്ങിനെയൊക്കെയുള്ള ചോദ്യങ്ങൾക്കും അതിനുള്ള ഉത്തരം തേടലുകൾക്കും സാധാരണഗതിയിൽ ഒരു സ്ഥാനവും ഉണ്ടാകാൻ പാടില്ലാത്തതാണ്, തന്നേപ്പോലുള്ള ഒരാളുടെ ജീവിതത്തിൽ................... അയാളോർത്തു.\nഎന്നിട്ടും ആ ചോദ്യം അയാളെ വിടാതെ പിന്തുടർന്നു;\nഔദ്യോഗിക ജീവതത്തിനിടയ്ക്ക് പലരുടേയും ഇതുപോലുള്ള ചോദ്യങ്ങൾക്ക് ഉത്തരം കൊടുത്തിട്ടുള്ളയാളാണല്ലോ താൻ....... എത്ര പേർക്ക് അതുമൂലം മനഃസമാധാനം കിട്ടി.......... എത്രയോ കുടുംബങ്ങൾ രക്ഷപെട്ടു....................\nഎന്നിട്ട് ഇപ്പോൾ അതേ ചോദ്യം തന്നോട് ചോദിച്ചപ്പോൾ...............\nആ ചോദ്യം തന്നെ വീണ്ടും വീണ്ടും വേട്ടയാടുകയാണല്ലോ........\nഉത്തരം കിട്ടാത്ത ചോദ്യമായി ഇത് ജീവിതകാലം മുഴുവൻ അവശേഷിക്കുമോ............? അയാൾ അസ്വസ്ഥനായി.\nയൂക്കാലിപിസ്റ്റ് മരങ്ങൾക്കിടയിൽക്കൂടി അയാൾ നടന്നു. തന്റെ സന്തത സഹചാരിയായ പൈപ്പും കടിച്ച് പിടിച്ച്...\nപരിചിതരും അതിലേറെ അപരിചിതരുമായ ധാരാളം ആൾക്കാർ എതിരേ വരുന്നു... ചിലർ എന്തൊക്കെയോ ചോദിക്കുന്നു.... ചിലർ വണങ്ങുന്നു.....അയാൾ ആരേയും ശ്രദ്ധിച്ചില്ല... അയാൾക്ക് ഒരേയൊരു ചിന്ത മാത്രം...\nആ ചോദ്യത്തിന്റെ ഉത്തരം കണ്ടെത്തിയേ മതിയാകൂ................\nകുറച്ചുനാളായി ജോലിയിലും അയാൾക്ക് ശ്രദ്ധ കേന്ദ്രീകരിക്കാൻ സാധിക്കുന്നില്ല. മകളുണ്ട്. തന്റെ അതേ തൊഴിലിൽ പ്രാ‍വീണ്യം നേടിയവൾ. തന്റെ പ്രസ്ഥാനം ഭാവിയിൽ കൊണ്ടുനടക്കാൻ അവൾക്ക് യോജിച്ച ഒരാളെ ഭർത്താവായും താൻ കണ്ടുവെച്ചിട്ടുണ്ട്. ഇതിൽ പരം എന്തു വേണം ഒരച്ഛന്? വ്യാകുലപ്പെടേണ്ട യാതൊരു കാര്യവുമില്ല. സ്വസ്ഥമായ ജീവിതം നയിക്കാവുന്ന എല്ലാ സാഹചര്യവും തനിക്കുണ്ടല്ലോ...........\nഎന്നിട്ടും എന്തേ.................? അയാളോർത്തു.\nഎവിടെനിന്നു ലഭിക്കും തനിക്കാ ഉത്തരം...............?\nഅയാൾ തിരിഞ്ഞു നടന്നു, വീട്ടിലേക്ക്. എന്തോ ഒരു വല്ലായ്ക പോലെ.\nഒന്നു വിശ്രമിക്കണം. എത്ര നാളായി നല്ലൊരുറക്കം കിട്ടിയിട്ട്. നന്നായൊന്നുറങ്ങിയാൽ തെല്ലൊരു ശമനം കിട്ടുമായിരുക്കും, തന്റെയീ അസ്വസ്ഥതകൾക്ക്.........\nഅയാൾ കൊട്ടാരസമാനമാ‍യ തന്റെ ബംഗ്ലാവിൽ മടങ്ങിയെത്തി.\nയൂക്കാലിപിസ്റ്റ് മരങ്ങൾക്ക് നടുവിലുള്ള ഒരു മണിമന്ദിരം...\nഅയാൾ മുറിയിൽ കയറി വാതിലടച്ചു. എല്ലാം മറന്നുള്ള ഒരു ഉറക്കം അയാൾ ആഗ്രഹിച്ചു.\nപെട്ടെന്ന് പൂമുഖത്തൊരു ശബ്ദം. അയാൾ വാതിൽ തുറന്നു..\nപരിചയമുള്ള ഒരാൾ മുൻപിൽ. കൈയുള്ള ബനിയനും കള്ളിമുണ്ടും. മുണ്ട് നെഞ്ചിന്റെയൊപ്പം വരെ കയറ്റിയുടുത്തിരിക്കുന്നു.\nഎവിടെയോ കണ്ടിട്ടുണ്ടല്ലോ............... അയാൾ ചിന്താ‌മഗ്നനായി..\nആഗതൻ എന്തൊക്കെയോ പറയുന്നു.......... ഒന്നും വ്യക്തമാവുന്നില്ല...\nപെട്ടെന്ന്......... ആഗതൻ നെഞ്ചോട് കയറ്റിയുടുത്തിരുന്ന മുണ്ട് നെഞ്ചൊപ്പം മടക്കിക്കുത്തി ചുണ്ടുകൾ വക്രിച്ച് , ശരീരം പുറകോട്ട് വളച്ച് അയാളോടലറി. ആഗതന്റെ ഉറക്കയുള്ള ആ ചോദ്യം അയാളുടെ ചെവിയിൽ മുഴങ്ങി.............\n“ഹല്ല, അറിയാൻ വയ്യാഞ്ഞിട്ട് ചോദിക്കുവാ...................താനാരുവാ”\nഎന്തെന്നില്ലാത്ത ഒരു മാനസികാവസ്ഥയിലായി അയാൾ............\nഅയാളുടെ ഹൃദയം സന്തോഷംകൊണ്ട് തുടിച്ചു.\nവർഷങ്ങളായി താൻ തന്നോടുതന്നെ ചോദിച്ച ചോദ്യത്തിന് ഇതാ ഉത്തരം കിട്ടിയിരിക്കുന്നു.\nഅയാൾ സന്തോഷംകൊണ്ട് മതിമറുന്നു. ശരീരത്തിന്റെ ഭാരം ആകപ്പാടെ കുറയുന്നപോലെ.\nതന്റെ അന്വേഷണമിതാ അവസാ‍നിച്ചിരിക്കുന്നു..........\nഅതെ, വർഷങ്ങളായി തന്റെ മനസ്സിനെ മഥിച്ച, തന്നെ അസ്വസ്ഥതയുടെ ഉത്തുംഗശൃംഗങ്ങളിലെത്തിച്ച, ആകാംഷയുടെ മുൾ‌മുനയിലിരുത്തിയ ആ ചോദ്യത്തിനിതാ ഉത്തരം കിട്ടിയിരിക്കുന്നു.........\nആഗതൻ............. താളവട്ടത്തിലെ ജഗതി.\nposted by സ്വാര്‍ത്ഥന് at 7:33 AM\nchintha - social and economic development :: After...\nപോയ വാരം::Poya Varam - മാര്‍ച്ച് 19-25, 2006\nശരിയും തെറ്റും (Right and wrong) - മാറ്റം\nവെള്ളുവനാട്ടെന് - ഇവന് വെള്ളുവനാട്ടില് കണ്ണന്\nദേവരാഗം - ഭാരിച്ച ചുമതലയും ചുമലിലേറ്റി\nകുട്ട്യേടത്തി - കലികാലം\nവെള്ളുവനാട്ടെന് - അതുല്യേച്ചി,\nഅടിക്കുറിപ്പുസഭ - ലക്കം2-


നല്ല ഒരു വിഷയത്തിനായി കാത്തിരിക്കുന്നു... സ്വാധീനം ചെലുത്തുന്ന എന്തെങ്കിലും വന്നാല് ചെയ്യും..അവരെ വച്ച് ഒരു സിനിമ ചെയ്യുന്നതില് ആത്മവിശ്വാസമുണ്ട്; സാന്ദ്ര തോമസ് - metromatinee.com Lifestyle Entertainment & Sports\nനടിയും നിര്‍മ്മാതാവുമായ സാന്ദ്ര തോമസ് സോഷ്യൽ മീഡിയയിൽ സജീവമാണ്. ഇരട്ടക്കുട്ടികളായ കറ്റ്‌ലിന്റെയും കെന്റലിന്റെയും വീഡിയോകളും വിശേഷങ്ങളുമെല്ലാം ആരാധകർക്കായി പങ്കിടാറുണ്ട്. മക്കളെ വച്ച് ഒരു സിനിമ ചെയ്യുന്നതിന്റെ ഒരുക്കത്തിലാണെന്ന് വ്യക്തമാക്കിയിരിക്കുകയാണ് സാന്ദ്ര ഇപ്പോള്.\nഉമ്മുക്കുല്‍സു, ഉമ്മിണിത്തങ്ക എന്നു വിളിക്കുന്ന ഇവര് അഭിനയിച്ച ഫ്‌ളൈയിംഗ് സോ ഹൈ എന്ന ആല്‍ബം അടുത്തിടെ ഹിറ്റ് ആയിരുന്നു. ആര്യന് ജനാര്‍ദ്ദനന് എന്നയാള് വിളിച്ച് മക്കളുടെ വീഡിയോ കൊളാഷ് ചെയ്‌തോട്ടെ എന്നായിരുന്നു ചോദിച്ചത്. നാല് ദിവസം കൊണ്ടാണ് ആല്‍ബം ചിത്രീകരിച്ചത്.\nമക്കളെ സംബന്ധിച്ച് ക്യാമറ കൗതുകമായിരുന്നു. ഇപ്പോള് അവര് ക്യാമറ കണ്ട് ശീലിച്ചു. അതുകൊണ്ട് തന്നെ അവരെ വച്ച് ഒരു സിനിമ ചെയ്യുന്നതില് ആത്മവിസ്വാസമുണ്ട്. നല്ല ഒരു വിഷയത്തിനായി കാത്തിരിയ്ക്കുകയാണ്. സ്വാധീനം ചെലുത്തുന്ന എന്തെങ്കിലും വന്നാല് ചെയ്യും എന്നാണ് സാന്ദ്ര രു അഭിമുഖത്തില് പറയുന്നത്.\nഇതുവരെ മക്കളെ സ്‌കൂളില് വിട്ടിട്ടില്ല. വായിക്കുകയോ എഴുതുകയോ ചെയ്തിട്ടില്ല. പക്ഷെ അവര്‍ക്ക് അനുഗ്രഹീതമായ ഒരു ബാല്യമുണ്ട് എന്ന് തോന്നുന്നു. ദിവസത്തില് ഏറ്റവും കുറഞ്ഞത് 20 മിനിട്ട് മാത്രമേ അവര് ഫോണ് ഉപയോഗിക്കാറുള്ളൂ. ബാക്കി സമയം മുഴുവന് കളിയും ചിരിയുമായി ആസ്വദിക്കുകയാണെന്നും സാന്ദ്ര പറയുന്നു.\nനീണ്ട 28 വര്‍ഷങ്ങള്‍ക്ക് ഇവർ ഒന്നിയ്ക്കുന്നു; ആഘോഷമാക്കി ആരാധകർ\nശിവാജ്ഞലി സീൻ എന്റെ സാറേ.. ഒരു രക്ഷയും ഇല്ല; കുടുംബത്തിൽ ഇത്രയധികം പ്രശ്നങ്ങൾ നടക്കുമ്പോഴും പ്രണയിച്ചു ജീവിക്കുന്ന ശിവനും അഞ്ജലിയും ; സാന്ത്വനത്തിനായി കട്ട വെയിറ്റിങ് !


കേസിന് പിന്നിൽ സിനിമക്കാർ? വെളിപ്പെടുത്തലുമായ ഷംനയുടെ മാതാവ് - metromatinee.com Lifestyle Entertainment & Sports\nകേസിന് പിന്നിൽ സിനിമക്കാർ? വെളിപ്പെടുത്തലുമായ ഷംനയുടെ മാതാവ്\nനടി ഷംന കാസിമിനെ വിവാഹം ആലോചിച്ച് എത്തിയ സംഘം ആൾമാറാട്ടം നടത്തിയാണ് തട്ടിപ്പിനു ശ്രമിച്ചതെന്ന് ഷംനയുടെ മാതാവ് റൗലാബിയുടെ വെളിപ്പെടുത്തൽ. മനോരമയോടാണ് ഷംനയുടെ മാതാവ് ഇക്കാര്യം വെളിപ്പെടുത്തിയത്\n‘ചെറുക്കന്റെ അമ്മാവൻ, അച്ഛന്റെ സഹോദരൻ എന്നും പറഞ്ഞ് രണ്ടു പേരും മറ്റു മൂന്നു പേരുമാണ് എത്തിയത്. സ്ത്രീകളാരും സംഘത്തിൽ ഇല്ലായിരുന്നു എന്ന് ഇവർ എടുത്ത് പറയുന്നു . അവരുടെ സംസാരം ശരിയല്ലെന്നു തോന്നിയതിനാൽ വലിയ താൽപര്യം കാണിച്ചില്ല. ചെറുക്കന്റേത് എന്നു പറഞ്ഞ് ഒരു ഫോട്ടോ കാണിച്ചിരുന്നു. ലൈവ് വിഡിയോയിൽ വരാൻ ആവശ്യപ്പെട്ടപ്പോൾ സംസാരിച്ചത് മറ്റൊരാളാണ്. ഇവർക്ക് ഷംനയുടെ നമ്പർ എവിടുന്ന് കിട്ടിയെന്ന് അറിയില്ല. അതെ സമയം തന്നെ എല്ലാവരുമായി ഷംനയ്റ്ക്ക് നല്ല ബന്ധമാണെന്നും ഇതിന് പിന്നിൽ സിനിമാക്കാർ അല്ലെന്നുമാണ് ഷംനയുടെ മാതാവ് പറയുന്നത്. പൊലീസ് അന്വേഷണം തൃപ്തികരമാണെന്നും കൂടുതൽ പേർ തട്ടിപ്പ് സംഘത്തിലുണ്ടെന്ന് ഇപ്പോഴാണ് അറിയുന്നത്. മറ്റു പരാതികളുമായി ബന്ധമില്ലെന്നും സിനിമയിൽ എല്ലാവരുമായി നല്ല ബന്ധമാണ് ഉള്ളതെന്നും അവർ പറഞ്ഞു. വിവാഹത്തിന്റെ തുടർ ആലോചനയ്ക്കായി വീട്ടിലേയ്ക്ക് എത്താമെന്നു പറഞ്ഞിട്ട് പല ഒഴിവുകഴിവുകൾ പറഞ്ഞ് ഇവർ വരാതിരുന്നതോടെയാണ് തട്ടിപ്പു മനസിലായത്. ഇതോടെ പണം തിരികെ വേണം എന്നാവശ്യപ്പെട്ടതോടെ യുവതിയെയും ബന്ധുക്കളെയും ഭീഷണിപ്പെടുത്തുകയായിരുന്നു. തുടർന്ന് ഇവർ പൊലീസിൽ പരാതി നൽകിയെങ്കിലും പൊലീസ് നടപടി സ്വീകരിച്ചില്ലെന്ന് മാതാവ് പറയുന്നു’.\nഅതെ സമയം തന്നെ ബ്ലാക്ക്‌മെയ്‌ലിങ് തട്ടിപ്പ് കേസിൽ ഒരാൾ കൂടി അറെസ്റ്റിയിലായി മുഖ്യപ്രതികളിൽ ഒരാളായ ഹാരിസാണ് പിടിയിലായത്.തൃശ്ശൂർ സ്വദേശിയായ ഇയാൾക്ക് . മേക്ക് അപ്പ് ആർട്ടിസ്റ്റുകളുമായും സിനിമാ താരങ്ങളുമായും ഇയാൾക്ക് ബന്ധമുണ്ടെന്നാണ് വിവരം. ഷംന കാസിമിന്റെ കേസിൽ അടക്കം നിർണ്ണായക വിവരങ്ങൾ ഇയാളിൽ നിന്ന് കിട്ടുമെന്നാണ് കരുതുന്നത്. ഹാരിസിനെ രഹസ്യകേന്ദ്രത്തിൽ ചോദ്യം ചെയ്ത് വരുന്നു . ഈ സംഭവത്തിൽ ഇതുവരെ ലൈംഗികാതിക്രമമോ, ബലാത്സംഗമോ നടന്നതായി പരാതി ലഭിച്ചിട്ടില്ലെന്ന് കമ്മീഷണർ വിജയ് സാഖറെ വ്യക്തമാക്കി. ഏഴ് കേസ് ഇതുവരെ രജിസ്റ്റർ ചെയ്തിട്ടുണ്ട്. ഇതിന് പുറമെ ഷംന കാസിമിന്റെ കേസും നിലവിലുണ്ട് ഉണ്ട്. എട്ട് പേരാണ് ഇതുവരെ പിടിയിലായത്. ഷംനയുടേതിന് സമാനമായ നാല് ചീറ്റിങ് കേസുകൾ കൂടിയുണ്ടെന്ന് മനസിലായെന്നും ഐജി പറഞ്ഞു.\nഷംന ഖാസിം ബ്ലാക്ക് മെയില് തട്ടിപ്പ് കേസിലെ പ്രതികളിലൊരാള്‍ക്ക് കോവിഡ് സ്ഥിരീകരിച്ചു!


പഴയകുപ്പികള് ഉപയോഗ യോഗ്യമാക്കാം | Ways To Make Use Of Old Bottles - Malayalam BoldSky\n» പഴയകുപ്പികള് ഉപയോഗ യോഗ്യമാക്കാം\nപഴയകുപ്പികള് ഉപയോഗ യോഗ്യമാക്കാം\nPublished: Friday, October 31, 2014, 9:40 [IST]\nപുനരുത്‌പാദിപ്പിച്ചും പുനരുപയോഗിച്ചും പാഴ് വസ്‌തുക്കളുടെ അളവ് കുറയ്‌ക്കുന്നതിലൂടെ ഭൂമിയെ ജീവിക്കാന് അനുയോജ്യമായ സ്ഥലമാക്കുന്നതിനെ കുറിച്ചാണ് ഇപ്പോള് ഏറെയും ചര്‍ച്ചകള് നടക്കുന്നത്. നമുക്ക് ജീവിക്കാന് ഒരു ലോകമേ ഒള്ളു അതിനാല് അത് പരിപാലിക്കേണ്ട ഉത്തരവാദിത്തവും നമുക്ക് തന്നെയാണ്.\nനിങ്ങളുടെ കുട്ടികള്‍ക്ക് വേണ്ടി ഏത് തരം ലോകമാണ് നിങ്ങള് നിലനിര്‍ത്താനാഗ്രഹിക്കുന്നത്? ഭൂമിയിലെ ഉത്തരവാദിത്തപ്പെട്ട പൗരന്‍മാരായി വളര്‍ന്നു വരുന്നതിന് എന്ത് മൂല്യങ്ങളാണ് നിങ്ങള് കുട്ടികള്‍ക്ക് നില്‍കുന്നത് ? ഈ ചോദ്യങ്ങള് സ്വയം ചോദിക്കുക.\nകുപ്പികള് വളരെ ഉപകാരപ്രദമാണ് എന്നാല് ചുറ്റിനും എവിടെ നോക്കിയാലും ഇവ നിറഞ്ഞു കിടക്കുന്നതാണ് ഇപ്പോള് കാണുന്ന കാഴ്‌ച. പലരൂപത്തിലും വലുപ്പത്തിലുമുള്ള പ്ലാസ്റ്റിക് , ഗ്ലാസ്സ് കുപ്പികളാണ് ഏറെയും. ഉത്‌പാദകരാണ് ആദ്യം ഈ കുപ്പികളുടെ ഉപയോഗം തീരുമാനിക്കുന്നത്. എന്നാല്, പഴയവയെ ഉപയോഗ യോഗ്യമാക്കാന് നുമുക്ക് കഴിയും .\nപഴയ കുപ്പികള് ഉപയോഗയോഗ്യമാക്കാന് സഹായിക്കുന്ന ചില വഴികളാണ് ഇവിടെ പറയുന്നത്.\nപഴയ കുപ്പികള് വീണ്ടും ഉപയോഗിക്കാനുള്ള ലളിതമായ മാര്‍ഗങ്ങളില് ഒന്നാണിത്. അടുക്കളയിലും മറ്റും സാധനങ്ങള് സൂക്ഷിക്കാന് നമുക്ക് പാത്രങ്ങള് ആവശ്യമാണ് . ഇതിനായി പുതിയവ വാങ്ങുന്നതിന് പകരം എന്തു കൊണ്ട് പഴയ കുപ്പികള് ഉപയോഗിച്ച് കൂടാ? അലങ്കാരത്തിനായി കുപ്പിയില് ചില ചിത്രപ്പണികള് ഒക്കെ ആകാം. പണം ലാഭിക്കാന് സഹായിക്കുന്നതിന് പുറമെ വ്യത്യസ്‌തമായ സംഭരണികള് കൊണ്ട് അടുക്കള അലങ്കരിക്കുകയും ചെയ്യാം.\nപഴയ കുപ്പികള് ചെടികള് നടാന് ഉപയോഗിക്കാം. പഴയ വൈന് കുപ്പികള് വീട്ടിനുള്ളില് വയ്‌ക്കുന്ന ജല സസ്യങ്ങള് നടാന് ഉപയോഗിക്കാം. കുപ്പിയും സസ്യവും പരസ്‌പരം പൂരകങ്ങളായി മുറിക്ക് ഭംഗി നല്‍കും. ക്രിയാത്മകമായി സജ്ജീകരിക്കുകയാണെങ്കില് പ്രകൃതിയുടെ സൗന്ദര്യം മുറിക്കുള്ളില് സൃഷ്ടിക്കാന് കഴിയും.\nവാങ്ങാന് കിട്ടുന്ന സോപ്പ് ഡിസ്‌പെന്‍സറുകള് പലപ്പോഴും വിരസങ്ങളായിരിക്കും. ഉത്‌പാദകരോട് ഇതില് വ്യത്യസ്‌ത നമുക്ക് ആവശ്യപ്പെടാന് കഴിയില്ല കാരണം അവരുടെ ലക്ഷ്യം സോപ്പ് വില്‍ക്കുക എന്നത് മാത്രമാണ്. പഴയ കുപ്പികള് ഉപയോഗിച്ച് അടുക്കളിയിലും കുളിമുറിയിലും ഇനിമുതല് സ്വന്തമായി തയ്യാറാക്കിയ സോപ്പ് ഡിസ്‌പെന്‍സറുകള് ഉപയോഗിക്കാം. വിസ്‌കി കുപ്പികള് ഇതിന് വളരെ നല്ലതാണ്\nകുപ്പിള് പലതരത്തില് അലങ്കാര വസ്‌തുക്കളായി ഉപയോഗിക്കാം. ചെടിച്ചട്ടി എന്ന രീതിയില് ഇവ അലങ്കാരത്തിനുപയോഗിക്കാം. കൂടാതെ ലാംമ്പ് ഷെയ്‌ഡുകളുടെ അടിയായിട്ടും ഉപയോഗിക്കാം. നിറം നല്‍കി, പ്രത്യേകം ഡിസൈന് നല്‍കി, രൂപമാറ്റം വരുത്തി ഇവ പലരീതിയില് ഉപയോഗിക്കാം. പഴയ കുപ്പികള് പല ആകൃതയില് ക്രമീകരിച്ചും ആകര്‍ഷകമാക്കാം. പഴയ കുപ്പികള് പരിഷ്‌കരിച്ച് ഫ്‌ളവര്‍വേസ് ആയി മാറ്റാം.\nചില ചെറിയ മിനുക്കുപണികള് വരുത്തി പഴയ കുപ്പികളെ വിവിധോപയോഗ ഹോള്‍ഡറുകളായി മാറ്റാം. പ്ലാസ്റ്റിക് കുപ്പികള് ചെറിയ കുട്ടികളുടെ സാധനങ്ങള് വയ്‌ക്കാനും വലിയവ വീടിന്റെ പല സ്ഥലങ്ങളിലായി വിവിധ സാധനങ്ങള് വയ്‌ക്കാനായും ഉപയോഗിക്കാം.\nപഴയ കുപ്പികള് കൊണ്ട് ഉണ്ടാക്കാവുന്ന ഒരു പ്രധാന കളിക്കോപ്പാണ് 9-പിന്‍സ്. ഇതിന് പലതരം സോഡാകുപ്പികളാണ് വേണ്ടത്. ഇവയ്‌ക്ക് വെളുത്ത നിറം നല്‍കി നിങ്ങളുെ മാത്രമായ 9-പിന്‍സ് തയ്യാറാക്കാം. പഴയ കുപ്പികള് ഉപയോഗിച്ച് മൊത്തം ബൗളിങ് നിരയും ഇങ്ങനെ ഉണ്ടാക്കാന് കഴിയും\nWays To Make Use Of Old Bottles\nFollowing are some ways in which we can make use of old bottles. Take these asastarting point and let your imaginations run loose.\nStory first published: Friday, October 31, 2014, 9:40 [IST]\nOct 31, 2014 ലെ വാര്‍ത്തകള്


അന്നമ്മ ജോസഫ് നിര്യാതയായി\nകന്‍സാസ് സിറ്റി: മരാമണ്, ഇടമണ്ണില്, ജോസഫ് തോമസ് പുത്തന്‍വീട്ടിലിന്റെ ഭാര്യ അന്നമ്മ ജോസഫ് (92) നിര്യാതയായി. പത്തനംതിട്ട കടമ്പനാട് (പത്തനംപള്ളി) കുടുംബാംഗമാണ് പരേത. മക്കള്: ലീല ഏബ്രഹാം, ഡോ. ആനി ഇടിക്കുള, ഡോ. മോളി പോള്, സാമുവേല് തോമസ്, ഡോ. എലിസബത്ത് ദയാലു, ഡോ. ശാലോ ആന്‍ഡ്രൂസ്, ഡോ. ലില്ലി ഐസക്ക്, മേഴ്‌സി ഏബ്രഹാം, ഡോ. ഗ്രേസി തോമസ്, ഡോ. ജോസഫ് തോമസ്, ഡോ. ദാനിയേല് തോമസ്. സഹോദരങ്ങള്: ഡോ. വിജയമ്മ തോമസ്, രാജമ്മ മാത്യൂസ്. സംസ്‌കാരം നവംബര് 26-ന് വെള്ളിയാഴ്‌ച.


പടക്ക വില്‍പ്പന നിരോധനം : വര്‍ഗീയത കലര്‍ത്താന് ശ്രമിക്കുന്നതില്...\nപടക്ക വില്‍പ്പന നിരോധനം : വര്‍ഗീയത കലര്‍ത്താന് ശ്രമിക്കുന്നതില് ദുഃഖമുണ്ടെന്ന് സുപ്രീം കോടതി\nPreetha | Friday, October 13, 2017 3:34 PM IST\nന്യൂഡല്‍ഹി: ഡല്‍ഹിയില് പടക്ക വില്‍പ്പന നിരോധനത്തിനെതിരെ വ്യാപാരികള് സമര്‍പ്പിച്ച ഹര്‍ജി സുപ്രീംകോടതി തള്ളി. ഉത്തരവില് വര്‍ഗീയത കലര്‍ത്തരുതെന്ന് സുപ്രീം കോടതി അറിയിച്ചു. ഉത്തരവില് വര്‍ഗീയതയുടെ നിറം കലര്‍ത്താന് ശ്രമിക്കുന്നതില് ദുഃഖമുണ്ടെന്നും കോടതി സൂചിപ്പിച്ചു.\nപടക്കം പൊട്ടിക്കുന്നതിന് കോടതി വിലക്കേര്‍പ്പെടുത്തിയിട്ടില്ല. നിരോധനം പ്രാബല്യത്തില് വരുത്തുന്നതിന് മുന്‍പ് വില്‍പ്പന നടന്നിട്ടുണ്ട്. ആഘോഷങ്ങള്‍ക്ക് ഇത് ഉപയോഗിക്കാം. ഇത്തവണത്തേത് പടക്കങ്ങള് ഇല്ലാത്ത ദീപാവലി ആയിരിക്കില്ലെന്നും സുപ്രീംകോടതി ചൂണ്ടിക്കാട്ടി.\nഡല്‍ഹിയില് പടക്കവില്‍പ്പന നിരോധിച്ചു കൊണ്ടുള്ള കോടതി വിധിക്കെതിരെ തലസ്ഥാനത്തെ പടക്കവില്‍പ്പനക്കാരാണ് കോടതിയെ സമീപിച്ചത്. നിരോധനത്തിന് ഇളവ് വേണമെന്നും ഇല്ലെങ്കില് ലക്ഷക്കണക്കിന് രൂപ മുടക്കി എത്തിച്ച സ്റ്റോക്ക് വിറ്റഴിക്കാന് കഴിയാതെ വരുമെന്നും വ്യാപാരികള് കോടതിയെ അറിയിച്ചു. എന്നാല് മലിനീകരണ പ്രശ്‌നം ചൂണ്ടിക്കാട്ടി കോടതി ഹര്‍ജി തള്ളി.\nഈ മാസം ഒമ്പതിനാണ് ഡല്‍ഹിയിലെ ദീപാവലി ആഘോഷങ്ങള്‍ക്ക് പടക്കങ്ങള് ഉപയോഗിക്കുന്നതിന് സുപ്രിം കോടതി വിലക്കേര്‍പ്പെടുത്തിയത്. എന്നാല് ഇതിനെതിരെ രൂക്ഷമായ വിമര്‍ശനങ്ങളാണ് ഉണ്ടായത്. ദീപാവലിക്കാലത്ത് പടക്കങ്ങള് നിരോധിക്കണം എന്നാവശ്യപ്പെട്ട് ഡല്‍ഹിയിലെ മൂന്ന് കോളെജ് വിദ്യാര്‍ത്ഥികളാണ് സുപ്രിം കോടതിയെ സമീപിച്ചത്. കേന്ദ്ര മലിനീകരണ നിയന്ത്രണ ബോര്‍ഡും പരാതിയില് കക്ഷി ചേര്‍ന്നിരുന്നു.\nപടക്ക വില്‍പ്പന നടത്താന് വ്യാപാരികള്‍ക്ക് അല്‍പ്പം കൂടി സമയം അനുവദിക്കണമെന്ന് വ്യാപാരികള്‍ക്കുവേണ്ടി ഹാജരായ അഭിഭാഷകന് മുകുള് റോഹ്ത്തഗി ആവശ്യപ്പെട്ടു. എന്നാല് കോടതി ഇതും നിരാകരിച്ചു. നിരോധനത്തില് ഇളവ് വരുത്തില്ല. ഇത് ഒരു പരീക്ഷണമാണ്. ദീപാവലിക്ക് ശേഷം സ്ഥിതിഗതികള് വിലയിരുത്തുമെന്നും കോടതി വ്യക്തമാക്കി.\nആഘോഷത്തിന് വെടിമരുന്നുകള് ഉപയോഗിക്കുന്നത് വലിയ തോതിലുള്ള അന്തരീക്ഷ മലിനീകരമാണ് ഡല്‍ഹിയിലും സമീപ പ്രദേശങ്ങളിലും ഉണ്ടാക്കുന്നത്. ഇത് തടയുന്നതിനുവേണ്ടിയാണ് ദീപാവലിയോട് അനുബന്ധിച്ച് ഇവയ്ക്ക് നിരോധനം ഏര്‍പ്പെടുത്തിയത്.ദീപാവലിക്കാലത്ത് പടക്കങ്ങള് നിരോധിക്കണം എന്നാവശ്യപ്പെട്ട് ഡല്‍ഹിയിലെ മൂന്ന് കോളെജ് വിദ്യാര്‍ത്ഥികളാണ് സുപ്രിം കോടതിയെ സമീപിച്ചത്. കേന്ദ്ര മലിനീകരണ നിയന്ത്രണ ബോര്‍ഡും പരാതിയില് കക്ഷി ചേര്‍ന്നിരുന്നു. പരാതി പരിഗണിച്ച കോടതി നവംബര് ഒന്നുവരെ വെടിമരുന്നുകളുടെ വില്‍പ്പനയ്ക്ക് നിയന്ത്രണം ഏര്‍പ്പെടുത്തി ഉത്തരവിറക്കുകയായിരുന്നു.ഹിന്ദുക്കളുടെ ആഘോഷത്തിന് മാത്രം എന്തിന് നിയന്ത്രണങ്ങള് വരുത്തുന്നുവെന്നായിരുന്നു എഴുത്തുകാരന് ചേതന് ഭഗതിന്റെ പ്രതികരണം. ഹിന്ദുക്കള് വേട്ടയാടപ്പെടുന്നുവെന്ന് യോഗ ഗുരു രാംദേവ് അഭിപ്രായപ്പെട്ടിരുന്നു. അതേസമയം ശശി തരൂര് അടക്കമുള്ള ദേശീയ നേതാക്കള് നിരോധനത്തെ പിന്തുണച്ചു കൊണ്ടാണ് രംഗത്തെത്തിയത്\nആള്‍ക്കൂട്ട ആക്രമണം തടയാന് നിയമം വേണമെന്ന് സുപ്രീംകോടതി\nതനിക്ക് യുവമോർച്ചയുടെ വധഭീഷണിയെന്ന് ശശി തരൂർ; പരാതി നൽകി\nഎസ് ഡി പി ഐ പ്രവര്‍ത്തകര് നടത്താനിരുന്ന ഹര്‍ത്താല് പിന്‍വലിച്ചു\nകാലവര്‍ഷക്കെടുതി;നഷ്ടപരിഹാര തുക കാലതാമസം കുടാതെ വിതരണം ചെയ്യണമെന്ന് മുഖ്യമന്ത്രി\nസംസ്ഥാനത്ത് നാളെ എസ്ഡിപിഐ ഹർത്താൽ\nകൊല്ലത്ത് ട്രെയിനിന് തീപിടിച്ചു\nമഴ കെടുതി :സർക്കാർ അടിയന്തര യോഗം വിളിച്ചു


ആധാ൪ സേവനങ്ങൾ ഇനി ഒരു കോൾ അകലെ, വിവരങ്ങൾ അറിയാം| just dial this helpline number for major aadhaar services know details – News18 Malayalam\nആധാ൪ സേവനങ്ങൾ ഇനി ഒരു കോൾ അകലെ, വിവരങ്ങൾ അറിയാം\nആധാ൪ ഉടമകൾക്ക് 1947 എന്ന നമ്പറിൽ പുതിയ സേവനങ്ങൾ ലഭ്യമാണെന്ന് യുഐഡിഐ ട്വിറ്ററിൽ അറിയിച്ചു. പ്രസ്തുത നമ്പറിൽ ബന്ധപ്പെട്ടാൽ അടുത്തുള്ള ആധാ൪ കേന്ദ്രത്തിന്റെ വിവരങ്ങളും കണ്ടെത്താവുന്നതാണ്.\nLast Updated : February 03, 2021, 10:18 IST\nആധാ൪ വിവരങ്ങൾ അപ്ഡേറ്റ് ചെയ്യാ൯ ഇനി അക്ഷയ, ആധാ൪ കേന്ദ്രങ്ങളിലേക്ക് പോകേണ്ട ആവശ്യമില്ല. കാ൪ഡുടമകൾക്ക് ആധാറിലെ പേര്, ജനന തീയതി, ലിംഗം, അഡ്രസ്, ഭാഷ എന്നിവ ഓൺലൈനായി തിരുത്താം. കോവിഡ് വ്യാപനത്തിന്റെ പശ്ചാത്തലത്തിലാണ് ആധാ൪ സേവനങ്ങളിൽ കേന്ദ്ര സ൪ക്കാ൪ പുതിയ മാറ്റങ്ങൾ കൊണ്ടു വന്നിരിക്കുന്നത്.\nആധാ൪ ഉടമകൾക്ക് 1947 എന്ന നമ്പറിൽ പുതിയ സേവനങ്ങൾ ലഭ്യമാണെന്ന് യുഐഡിഐ ട്വിറ്ററിൽ അറിയിച്ചു. പ്രസ്തുത നമ്പറിൽ ബന്ധപ്പെട്ടാൽ അടുത്തുള്ള ആധാ൪ കേന്ദ്രത്തിന്റെ വിവരങ്ങളും കണ്ടെത്താവുന്നതാണ്. ഈ സൗകര്യം മൊബൈൽ ഫോണിലും ലാന്റ്ലൈനിലും ലഭ്യമാണ്. mAadhaar ആപ്പ് വഴിയും ആധാ൪ സെന്ററുകൾ ഓണ്ലൈനായി കണ്ടെത്താവുന്നതാണ്.\nAlso Read- ‘ലോകത്തെ ഏറ്റവും വേഗതയേറിയ ഡ്രമ്മ൪’: ബൈജുസ് യങ് ജീനിയസ് മൂന്നാം എപിസോഡിൽ അനുബ്രത സ൪ക്കാറും\nഅതേസമയം, ഗൃഹനാഥന്റെ വിവരങ്ങൾ, വിലരലടയാളം, മൊബൈൽ നമ്പർ കാ൪ഡുമായി ബന്ധിപ്പിക്കൽ തുടങ്ങിയ സേവനങ്ങൾ ഓൺലൈനിൽ ലഭ്യമായിരിക്കുന്നതല്ല.\nഉപയോക്താക്കൾക്ക് സംസ്ഥാനം, പി൯കോഡ്, സെ൪ച്ച് ബോക്സ് എന്നീ മൂന്ന് ഓപ്ഷനുകൾ വഴി അടുത്തുള്ള ആധാ൪ സേവാ കേന്ദ്രങ്ങൾ കണ്ടെത്താവുന്നതാണ്.\nസംസ്ഥാനം വഴി കണ്ടെത്താനും തുട൪ സേവനങ്ങൾക്കുമായി ഇവിടെ ക്ലിക്ക് ചെയ്യുക. പി൯കോഡ് വഴി സെ൪ച്ച് ചെയ്യാ൯ ഇവിടെ ക്ലിക്ക് ചെയ്യാം. അതേ സമയം സേ൪ച്ച് ബോക്സ് ഓപ്ഷ൯ കണ്ടെത്താനുള്ള ലിങ്കിന് ഇവിടെ ക്ലിക്ക് ചെയ്യുക.\nയുഐഡിഐ നടത്തുന്ന ആധാ൪ സേവാ കേന്ദ്രത്തിൽ അപ്പോയിന്മെന്റ് എടുക്കാ൯ ഇവിടെ ക്ലിക്ക് ചെയ്യേണ്ടതാണ്. അപ്പോയ്൯മെന്റ് എടുക്കുമ്പോൾ ആധാ൪ കാ൪ഡ് രജിസ്റ്റ൪ ചെയ്ത മൊബൈൽ നമ്പർ കൊടുക്കാ൯ ശ്രദ്ധിക്കേണ്ടതാണ്. ഈ നമ്പറിലേക്ക് വണ് ടൈം പാസ്വേ൪ഡ് (ഒടിപി) നമ്പർ ഓൺലൈനിൽ സമ൪പ്പിക്കണം.\nഓണലൈനായി അപ്പോയിൻമെന്റ് എടുക്കുമ്പോൾ ലഭ്യമായ തിയതിയും സമയവും തെരഞ്ഞെടുക്കാവുന്നതാണ്. തുട൪ന്ന്, ബുക്കിംഗ് നമ്പറുമായി നിശ്ചയിക്കപ്പെട്ട ആധാർ കേന്ദ്രം സന്ദർശിച്ചാൽ മതി.\nFirst published: February 02, 2021, 20:49 IST


സ്വര്‍ണക്കടത്തിന് ശേഷം ആഘോഷം പട്ടായയില്; പ്രതി സെറീനയുടെ ശബ്ദരേഖ പുറത്ത് | Serina Shaji\nDec 7, 2019, 10:05 AM IST\nതിരുവനന്തപുരം സ്വര്‍ണക്കടത്ത് കേസിലെ മുഖ്യപ്രതി സെറീന ഷാജി, 50 കിലോ സ്വര്‍ണം കടത്തുന്നത് സംബന്ധിച്ചാണ് സംസാരിക്കുന്നത്.\nതിരുവനന്തപുരം: തിരുവനന്തപുരം വിമാനത്താവളം വഴി സ്വര്‍ണം കടത്തിയശേഷമുള്ള ആഘോഷങ്ങള് പട്ടായയിലും ബാങ്കോക്കിലുമാണെന്ന് പ്രതിയുടെ വെളിപ്പെടുത്തല്. കേസിലെ പ്രധാന പ്രതി സെറീന ഷാജി മറ്റൊരു പ്രതിയോടാണ് ഇക്കാര്യങ്ങള് പറയുന്നത്. സംഭാഷണത്തിന്റെ ശബ്ദരേഖ മാതൃഭൂമി ന്യൂസാണ് പുറത്ത് വിട്ടത്.\nതിരുവനന്തപുരം സ്വര്‍ണക്കടത്ത് കേസിലെ മുഖ്യപ്രതി സെറീന ഷാജി, 50 കിലോ സ്വര്‍ണം കടത്തുന്നത് സംബന്ധിച്ചാണ് സംസാരിക്കുന്നത്. വഞ്ചിയൂര് കോടതിയിലെ അഭിഭാഷകനായ ബിജുവാണ് സ്വര്‍ണം കൊണ്ടുവരുന്നതെന്ന് സെറീന കേസിലെ മറ്റൊരു പ്രതിയായ സിന്ധുവിനോടാണ് സംസാരിക്കുന്നത്. സ്വര്‍ണം കടത്തിയാല് ആഘോഷങ്ങള് പട്ടായയിലും ബാങ്കോക്കിലുമായിരിക്കുമെന്നും സെറീന പറയുന്നു.\nകഴിഞ്ഞ ഒരു വര്‍ഷത്തിനിടയില് 705 കിലോ സ്വര്‍ണം തിരുവനന്തപുരം വിമാനത്താവളം വഴി ഈ സംഘം കടത്തിയതായാണ് ഡി.ആര്.ഐ.യുടെ അന്വേഷണ റിപ്പോര്‍ട്ട് പറയുന്നത്. ദുബായിലും തിരുവനന്തപുരത്തും പ്രവര്‍ത്തനങ്ങള് ഏകോപിപ്പിച്ചത് സെറീനയും കൂട്ടരുമാണ്. ഇതിനായി 26 പേരെയാണ് യാത്രക്കായി നിയമിച്ചത്. സ്വര്‍ണം കടത്താനായ ഈ 26 പേരും യാത്ര നടത്തിയത് 122 തവണയാണെന്നും റിപ്പോര്‍ട്ട് പറയുന്നു.\nContent HIghlights: Serina Shaji smuggled gold via Thiruvananthapuram airport


Suicide | 'ഐ ലവ് യൂ ടു ഡെത്ത്' എന്ന് ആത്മഹത്യക്കുറിപ്പ്; 13 കാരി വീടിനുള്ളില് തൂങ്ങിമരിച്ചു – News18 Malayalam\nSuicide | 'ഐ ലവ് യൂ ടു ഡെത്ത്' എന്ന് ആത്മഹത്യക്കുറിപ്പ്; 13 കാരി വീടിനുള്ളില് തൂങ്ങിമരിച്ചു\nവിവരമറിഞ്ഞ് സ്ഥലത്തെത്തിയ പൊലീസ് പെണ്‍കുട്ടിയുടെ മൊബൈല് ഫോണും നോട്ടുബുക്കും പരിശോധിച്ചു.\nLast Updated : April 06, 2022, 08:07 IST\nനാഗ്പൂര്: എട്ടാം ക്ലാസുകാരിയെ വീടിനുള്ളില് ആത്മഹത്യ(Suicide) ചെയ്ത നിലയില് കണ്ടെത്തി. നാഗ്പൂരിലെ ചന്ദ്രാമണി നഗറിലാണ് സംഭവം. 13 കാരിയെ വീടിനുള്ളില് തൂങ്ങിമരിച്ച നിലയില് കണ്ടെത്തുകയായിരുന്നു. മൃതദേഹത്തിന് സമീപത്ത് നിന്ന് 'ഐലവ് യൂ ടു ഡെത്ത്' എന്നെഴുതിയ ആത്മഹത്യക്കുറിപ്പ് കണ്ടെത്തി.\nകുട്ടിയെ അന്നേദിവസം സ്‌കൂളില് വിട്ടിരുന്നു. കൂട്ടാനായി പോയപ്പോള് മകള് മറ്റൊരു ഓട്ടോയില് വീട്ടിലെത്തിയിരുന്നെന്ന് പിതാവ് പറഞ്ഞു. ഉച്ചയ്ക്ക് ഒന്നരയോടെയാണ് മകള് ആത്മഹത്യ ചെയ്തത്. ഈ സമയത്ത് ഭാര്യയും സഹോദരനും വീട്ടിലുണ്ടായിരുന്നു.\nവിവരമറിഞ്ഞ് സ്ഥലത്തെത്തിയ പൊലീസ് പെണ്‍കുട്ടിയുടെ മൊബൈല് ഫോണും നോട്ടുബുക്കും പരിശോധിച്ചു. സംഭവത്തില് അസ്വഭാവിക മരണത്തിന് കേസ് എടുത്തതായി പൊലീസ് പറഞ്ഞു.\nവാഹന പരിശോധനയ്ക്കിടെ സബ് ഇന്‍സ്‌പെക്ടറെ ഓട്ടോ ഇടിപ്പിച്ചു കൊല്ലാന് ശ്രമം; വാഹനത്തിനായി തിരച്ചില്\nചെന്നൈ: നന്ദംപക്കത്ത് നഗരത്തില് വാഹനപരിശോധനയ്ക്കിടെ സബ് ഇന്‍സ്‌പെക്ടറെ ഓട്ടോ ഇടിപ്പിച്ച് കൊല്ലാന് ശ്രമം. ഞായറാഴ്ച വൈകിട്ടു7മണിയോടെ നന്ദംപാക്കം സ്റ്റേഷനിലെ എസ്.ഐ. പൊന്‍രാജിനു നേരെയാണ് ആക്രമണമുണ്ടായത്. കൈകാണിച്ച് ഓട്ടോ നിര്‍ത്താന് റോഡിലേക്കിറങ്ങി നിന്ന എസ്‌ഐയെ ഇടിച്ചുതെറിപ്പിക്കുകയായിരുന്നു.\nAlso Read-Murder | അബുദാബിയിൽ കുടുംബവഴക്കിനിടെ അടിയേറ്റ് മലയാളി വീട്ടമ്മ മരിച്ചു; മരുമകൾ കസ്റ്റഡിയിൽ\nഎസ്‌ഐയെ ഇടിച്ച് തെറിപ്പിച്ചശേഷം നിര്‍ത്താതെ പോയ ഓട്ടോയ്ക്കായി തെരച്ചില് നടത്തുകയാണ്. സിസിടിവി ക്യാമറകളില് ഓട്ടോയുടെ ദൃശ്യങ്ങള് പതിഞ്ഞെങ്കിലും നമ്പര് വ്യക്തമല്ലാത്തത് അന്വേഷണ സംഘത്തെ വലയ്ക്കുന്നുണ്ട്. പരിക്കേറ്റ പൊന്‍രാജ് ചികിത്സ പൂര്‍ത്തിയാക്കി ഇന്ന് ആശുപത്രി വിട്ടു.\nFirst published: April 06, 2022, 08:07 IST


kerala asked 50 lakh covid vaccine but center supplied only5lakh says kerala cm കേരളം ആവശ്യപ്പെട്ടത് 50 ലക്ഷം ഡോസ് വാക്‌സിൻ, ലഭിച്ചത് അഞ്ച് ലക്ഷം മാത്രം : മുഖ്യമന്ത്രി\nസംസ്ഥാനത്ത് വാക്‌സിൻ ദൗർലഭ്യം പ്രധാന പ്രശ്‌നമാണെന്ന് മുഖ്യമന്ത്രി പിണറായി വിജയൻ. കേരളം ആവശ്യപ്പെട്ടത് 50 ലക്ഷം ഡോസ് വാക്‌സിനാണ്. എന്നാൽ കേന്ദ്രത്തിൽ നിന്ന് ലഭിച്ചത് അഞ്ച് ലക്ഷം മാത്രമാണെന്ന് മുഖ്യമന്ത്രി പറഞ്ഞു.\nകേന്ദ്രത്തിന്റെ വാക്‌സിൻ പോളിസി സംസ്ഥാനത്തെയും ബാധിച്ചുവെന്ന് മുഖ്യമന്ത്രി വാർത്താ സമ്മേളനത്തിൽ പറഞ്ഞു. നിർമാണ കമ്പനികളിൽ നിന്ന് സംസ്ഥാനങ്ങൾ നേരിട്ട് വാങ്ങുന്നത് അധിക സാമ്പത്തിക ബാധ്യതയാണ്. സംസ്ഥാനങ്ങൾക്ക് കേന്ദ്ര സർക്കാർ അർഹമായ വാക്‌സിൻ ലഭ്യമാക്കണം. സംസ്ഥാനങ്ങളെ സാമ്പത്തിക ബാധ്യതയിലേക്ക് തള്ളി വിടരുതെന്നും സംസ്ഥാനങ്ങൾക്ക് ആവശ്യമായ ക്വോട്ട നിശ്ചയിക്കണമെന്നും മുഖ്യമന്ത്രി പറഞ്ഞു. വാക്‌സിൻ സൗജന്യമായി ലഭ്യമാക്കണമെന്നും പ്രധാനമന്ത്രിക്ക് അയച്ച കത്തിൽ ആവശ്യപ്പെട്ടതായി മുഖ്യമന്ത്രി അറിയിച്ചു.\nവാക്‌സിനേഷൻ പരമാവധി ആളുകളിൽ ഏറ്റവും വേഗത്തിൽ എത്തിക്കുകയാണ് സർക്കാരിന്റെ ലക്ഷ്യമെന്നും പ്രതിദിനം മൂന്നര ലക്ഷത്തിൽ അധികം ആളുകൾക്ക് വാക്‌സിൻ നൽകാൻ സംവിധാനം ഒരുക്കിയിട്ടുണ്ടെന്നും മുഖ്യമന്ത്രി വ്യക്തമാക്കി.\nStory highlights: kerala asked 50 lakh covid vaccine but center supplied only5lakh says kerala cm\nചൈനയുടെ സിനോഫോം വാക്‌സിന് ലോകാരോഗ്യ സംഘടനയുടെ അനുമതി; 79.34 ശതമാനം ഫലപ്രാപ്തി\nകൊവിഡ് വാക്‌സിന് സൗജന്യമാക്കണമെന്ന് ആവശ്യപ്പെട്ട് സുപ്രിംകോടതിയില് ഹര്‍ജി


മാരുതി സുസുക്കി ഒമ്‌നി വില, മൈലേജ്, റിവ്യു\nഹോം » കാറുകള് » മാരുതി സുസുക്കി » ഒമ്‌നി\n₹2.83 - 2.84 ലക്ഷം\n2 വകഭേദങ്ങളിലും5നിറങ്ങളിലുമാണ് മാരുതി സുസുക്കി ഒമ്‌നി ലഭ്യമാകുന്നത്. മാരുതി സുസുക്കി ഒമ്‌നി മോഡലിന്റെ വില, സവിശേഷതകള്, മൈലേജ് തുടങ്ങിയ വിവരങ്ങള് ചുവടെ നല്‍കുന്നു. മാരുതി സുസുക്കി ഒമ്‌നി മോഡലിന്റെ ഓണ്‍റോഡ് വിലയും ഇഎംഐ വിവരങ്ങളും ഇവിടെ പരിശോധിക്കാം. മറ്റു വാന് മോഡലുകളുമായി മാരുതി സുസുക്കി ഒമ്‌നി മോഡലിനെ താരതമ്യം ചെയ്യാനും നിങ്ങള്‍ക്ക് അവസരമുണ്ട്.\nമാരുതി സുസുക്കി ഒമ്‌നി പെട്രോള് മോഡലുകൾ\nമാരുതി സുസുക്കി ഒമ്‌നി5STR BS-IV\nവാന് | Manual Gearbox\nമാരുതി സുസുക്കി ഒമ്‌നി E 8 STR BS-IV\nമാരുതി സുസുക്കി ഒമ്‌നി മൈലേജ്\nManual പെട്രോള് 16.8 kmpl\nമാരുതി സുസുക്കി ഒമ്‌നി നിറങ്ങൾ\nമാരുതി സുസുക്കി ഒമ്‌നി ചിത്രങ്ങൾ


പ്ലസ‌് വൺ: മെറിറ്റിൽ 27,383 സീറ്റിൽ പ്രവേശനം പൂർത്തിയായി | Kozhikode | Kerala | Deshabhimani | Tuesday Jun 19, 2018\nപ്ലസ‌് വൺ: മെറിറ്റിൽ 27,383 സീറ്റിൽ പ്രവേശനം പൂർത്തിയായി\nസ്വന്തം ലേഖികUpdated: Tuesday Jun 19, 2018\nപ്ലസ‌് വൺ പ്രവേശനത്തിന്റെ രണ്ടാം ഘട്ട അലോട്ട‌്മെന്റിനു ശേഷം ജില്ലയിൽ മെറിറ്റ‌് സീറ്റിൽ ഒഴിവുള്ളത‌് മൂന്ന‌് സീറ്റ‌് മാത്രം. മെറിറ്റ‌് അടിസ്ഥാനത്തിലുള്ള 27,386 സീറ്റിൽ 27,383 സീറ്റുകളിൽ വിദ്യാർഥികൾ പ്രവേശനം നേടി. 7306 വിദ്യാർഥികൾ ഉയർന്ന ഓപ‌്ഷനിൽ സ‌്കൂളുകൾ മാറി. ഇനി നോൺ മെറിറ്റിൽ(മാനേജ‌്മെന്റ‌് ക്വോട്ട) 12,459 സീറ്റുമുണ്ട‌്. സർക്കാർ‐ എയ‌്ഡഡ‌് ഹയർ സെക്കൻഡറി സ‌്കൂളുകളിൽ പ്ലസ‌് വണിന‌് ആദ്യഘട്ടത്തിൽ 20 ശതമാനവും തുടർന്ന‌് 10 ശതമാനവും സർക്കാർ സീറ്റ‌് വർധിപ്പിച്ചിട്ടുണ്ട‌്. ഒപ്പം പോളിടെ‌ക‌്നിക‌്, ഐടിഐ, വിഎച്ച‌്എസ‌്സി, ഓപ്പൺ സ‌്കൂൾ എന്നിവിടങ്ങളിലും വിദ്യാർഥികൾക്ക‌് പ്രവേശനം നേടാം. 49,091 വിദ്യാർഥികളാണ‌് പ്ലസ‌് വൺ പ്രവേശനത്തിന‌് അപേക്ഷിച്ചത‌്. ആദ്യഘട്ട അലോട്ട‌്മെന്റിൽ 21,962 സീറ്റിൽ വിദ്യാർഥികൾ പ്രവേശനം നേടിയിരുന്നു.\nമെറിറ്റ‌ിലെ ജനറൽ വിഭാഗത്തിൽ 19,822 സീറ്റുകളാണ‌് ഉണ്ടായിരുന്നത‌്. ഇതിൽ മുഴുവൻ സീറ്റിലും വിദ്യാർഥികൾ പ്രവേശനം നേടി. പട്ടികജാതി വിഭാഗത്തിൽ 2450 സീറ്റിൽ 2447 എണ്ണത്തിലും പ്രവേശനം നടന്നു. മൂന്ന‌് സീറ്റുകൾ ഒഴിവുണ്ട‌്. പട്ടികവർഗ വിഭാഗത്തിലെ മുഴുവൻ സീറ്റിലും വിദ്യാർഥികൾ പ്രവേശനം നേടി. 150 സീറ്റാണ‌് ഉണ്ടായിരുന്നത‌്. ഭിന്നശേഷി വിഭാഗത്തിലുള്ള 239 സീറ്റിലും വിദ്യാർഥികൾ പ്രവേശനം നേടി. ജില്ലയിൽ ആദ്യഘട്ട അലോട്ട‌്മെന്റിലെ സംവരണ വിഭാഗത്തിൽ 5507 സീറ്റുകൾ ഒഴിവുണ്ടായിരുന്നു. രണ്ടാംഘട്ടത്തിൽ മൂന്ന‌് സീറ്റകൾ മാത്രമായി മാറി.\nജില്ലയിൽ സർക്കാർ, എയ‌്ഡഡ‌്, അൺഎയ‌്ഡഡ‌് വിഭാഗങ്ങ‌ളിലായി 181 സ‌്കൂളിലേക്കാണ‌് പ്രവേശനം. ഇതിൽ 64 സർക്കാർ സ‌്കൂളുകളും 86 എയ‌്ഡഡ‌് സ‌്കൂളുകളുമാണ‌്. 28 അൺ എയ‌്ഡ‌ഡ‌് സ‌്കൂളുകളുമുണ്ട‌്. രണ്ട‌് സ‌്പെഷ്യൽ സ‌്കൂളുകളും ഒരു ടെക‌്നിക്കൽ സ‌്കൂളുമുണ്ട‌്.\n383 സീറ്റുകളിൽ വിദ്യാർഥികൾ പ്രവേശനം നേടി


grihalekshmi controversial cover photo model gilu joseph's interview– News18 Malayalam\nശരീരഭാഗം കണ്ടതുകൊണ്ട് ഒന്നും സംഭവിച്ചിട്ടില്ലെന്ന് ജിലു\nUpdated: April 2, 2018, 8:37 PM IST\nഞാൻ ഇവിടെത്തന്നെയുണ്ട്. എനിക്കൊന്നും സംഭവിച്ചിട്ടില്ല. ശരീരഭാഗം സമൂഹം കണ്ടതുകൊണ്ട് എന്റെ മാനം ഇടിഞ്ഞു വീണില്ല- വനിതാമാസിക ഗൃഹലക്ഷ്മിയിലെ വിവാദമായ മുഖചിത്രത്തിന്റെ മോഡൽ ജിലു ജോസഫ് news18.comനോട് പറഞ്ഞു.\nമുലയൂട്ടുന്ന അമ്മയുടെ മുഖചിത്രമാണ് വിവാദമായത്. മാസികകളുടെ ചരിത്രത്തിൽ തന്നെ ആദ്യമായിട്ടാണ് ഇത്തരത്തിലൊരു മുഖചിത്രം. മുലയൂട്ടുന്ന അമ്മമാർക്ക് പൊതുസമൂഹത്തിൽ നിന്ന് നേരിടേണ്ടി വരുന്ന തുറിച്ചുനോട്ടങ്ങൾക്കെതിരെയുള്ള കാംപെയ്നിന്റെ ഭാഗമായിട്ടാണ് ഈ ചിത്രം. എന്നാൽ മാർക്കറ്റിങ് തന്ത്രത്തിന്റെയും അശ്ലീലതയുടെയും പേരിൽ ചിത്രം വിവാദമാക്കിയിരിക്കുകയാണ്. മുഖചിത്രത്തിന്റെ മോഡൽ ജിലു ജോസഫ് വിവാദങ്ങൾക്ക് മറുപടി പറയുന്നു.\nശരിക്കുമൊരു ബോധവത്കരണത്തിന്റെ ഭാഗമാണ് ചിത്രം എന്നാണ് ജിലു ജോസഫ് പറയുന്നത്. 'തുറിച്ചു നോക്കരുത്, ഞങ്ങൾക്ക് മുലയൂട്ടണം' എന്ന തലക്കെട്ട് ശ്രദ്ധിക്കാതെ ആ കാംപെയിനിന്റെ ഉള്ളടക്കം ശ്രദ്ധിക്കൂ എന്നാണ് ജിലുവിന് പറയാനുള്ളത്. ചിത്രം ഇത്രയും വിവാദമാക്കുന്നവർ അതിന്റെ ആശയത്തെക്കുറിച്ച് മനസിലാക്കണമെന്നും ജിലു പറയുന്നു. ഗൃഹലക്ഷ്മിയുടേത് മികച്ചൊരു ശ്രമമാണ്. അതിന്റെ ഭാഗമാകാൻ കഴിഞ്ഞതിൽ ഏറെ സന്തോഷമുണ്ട്. എന്തു സംഭവിച്ചാലും രണ്ട് അഭിപ്രായം ഉണ്ടാകുന്നത് സ്വാഭാവികമാണ്. ഈ ചിത്രം കേരളത്തിൽ ഇത്രയേറെ ചർ‌ച്ചയാകുമെന്ന് കരുതിയില്ല. ചർച്ച ചെയ്യപ്പെട്ടതിൽ ഏറെ സന്തോഷം - ജിലു പറഞ്ഞു.\nഎന്തിനും ഒരു പ്രയോജനം ഉണ്ടാകണമെന്നാണ് എല്ലാവരും ആഗ്രഹിക്കുന്നത്. ഗൃഹലക്ഷ്മി ഒരു മാസികയാണ്. അത് വിൽക്കാൻ വേണ്ടി തന്നെ ഉണ്ടാക്കിയിട്ടുള്ളതാണ്. ഒരു ആശയത്തെ മുന്നോട്ടുവെച്ച് അത് വിൽപ്പനയ്ക്ക് വെയ്ക്കുന്നതിൽ എന്ത് തെറ്റാണുള്ളതെന്ന് ജിലു ചോദിക്കുന്നു. തുറിച്ചുനോട്ടങ്ങളെ ഭയപ്പെടാതെ സ്വന്തം കുഞ്ഞിനെ മുലയൂട്ടുക എന്നൊരാശയമാണ് ഇതിലൂടെ നൽകുന്നത്. അത് നല്ലതല്ലേയെന്നും ജിലു ചോദിക്കുന്നു.\nചിത്രത്തിൽ മാതൃത്വം പ്രകടമല്ലെന്നു പറയുന്നവർക്കും അവിവാഹിതയായൊരു സ്ത്രീ ഇങ്ങനെ മോഡൽ ആയതിനെ വിമർശിക്കുന്നവർക്കും ജിലു കൃത്യമായി മറുപടി നൽകുന്നു. ഇത് മാതൃത്വത്തിന്റെ കാംപെയ്ൻ അല്ല. ഇത് മുലയൂട്ടുന്നതിനു വേണ്ടിയുള്ള കാംപെയ്ൻ ആണ്. വിവാഹിതരായിട്ടു പോലും പരസ്യമായി മുല കൊടുക്കാൻ മടിക്കുന്നവരോട് അവിവാഹിതയായ തനിക്ക് പറയാനുള്ളത് ഇത്രമാത്രം - ഇത് ഇത്രയേയുള്ളു. ശരീരത്തിന്റെ ഒരു ഭാഗം കണ്ടതുകൊണ്ട് ഒന്നും സംഭവിക്കാനില്ല. അവിവാഹിതയായ എനിക്കിത് ചെയ്യാമെങ്കിൽ എന്തുകൊണ്ട് നിങ്ങൾക്കുമായിക്കൂട? മുലയൂട്ടുന്നത് ഏറ്റവും മനോഹരമായ നിമിഷമാണ്. അതുകൊണ്ട് എല്ലാ അമ്മമാരും അവർ മുലയൂട്ടുന്ന ചിത്രം ഒരെണ്ണമെങ്കിലും സൂക്ഷിക്കണമെന്ന് ജിലു പറയുന്നു.\nജോലിപരമായി നോക്കുകയാണെങ്കിൽ താനൊരു മോഡൽ അല്ല. ജീവിതത്തിൽ ആദ്യമായിട്ടാണ് ഇത്തരത്തിലൊരു കാംപെയിനിൽ പങ്കെടുക്കുന്നത്. അതിനാൽ, അതിന്റേതായ ടെൻഷൻ ഉണ്ടായിരുന്നു. അതുകൊണ്ടുതന്നെ മാതൃത്വം എന്ന വികാരം കൊണ്ടുവരാൻ ചിത്രത്തിന് കഴിഞ്ഞിട്ടുണ്ടാകില്ലെന്നും അവർ പറയുന്നു. മുലയൂട്ടുന്നത് പവിത്രമാണെന്ന് വിശ്വസിക്കുന്നുണ്ടെങ്കിൽ എവിടെയിരുന്നും മുലയൂട്ടണമെന്നാണ് ജിലുവിന്റെ പക്ഷം. മറ്റുള്ളവർ ശ്രദ്ധിക്കുന്നുണ്ടോയെന്ന് ശ്രദ്ധിക്കാതിരുന്നാൽ മതി.\nപ്രസവിച്ചാൽ മാത്രമെ അമ്മയാവുകയുള്ളൂ എന്നു പറയുന്നത് തെറ്റാണ്. മാതൃത്വം ഒരു വികാരമാണ്. ആ കുഞ്ഞിനെ മാറോടണച്ച് ഒരു ചിത്രമെടുത്തു എന്നത് തെറ്റാണെന്ന് തോന്നുന്നില്ല. ഇതിലൂടെ ആ കുഞ്ഞിനെ സ്നേഹിക്കുകയാണ് ചെയ്തത്. എന്റെ ശരീരത്തിന്റെ ഒരു ഭാഗം കാണിച്ചതുകൊണ്ട് എനിക്കൊന്നും സംഭവിച്ചിട്ടില്ല. തന്നെ അറിയാത്ത ചുരുക്കം ചിലരാണ് വിമർശനവുമായി എത്തിയിരിക്കുന്നത്. അറിയുന്നവർ മികച്ച പിന്തുണ നൽകുന്നുണ്ട്. നിരവധി പേർ നല്ല കമൻറുകൾ പങ്കുവെച്ചിട്ടുണ്ട്.\nമുലയൂട്ടുന്നത് അശ്ലീലമാകുന്നത് എങ്ങനെയെന്നാണ് ജിലുവിന്റെ ചോദ്യം. എന്റെ ശരീരം, എന്റെ സ്വാതന്ത്ര്യം. അടിമുതൽ മുടി വരെ എന്റെ ശരീരത്തെ ഞാൻ ബഹുമാനിക്കുന്നു. എന്റെ ശരീരത്തെ സംബന്ധിച്ച തെറ്റും ശരിയും തീരുമാനിക്കേണ്ടത് ഞാനാണ്. ആ ചിത്രം ഒരു തെറ്റായി എനിക്കു തോന്നിയില്ല. പൊതുസമൂഹത്തിന്റെ കാഴ്ചപ്പാടിന്റെ പ്രശ്നമാണ് ഇതൊക്കെ. സമൂഹത്തിൽ രണ്ടുതരം ആളുകളാണുള്ളത്. ഒരു വിഭാഗം ചില വിശ്വാസങ്ങളിൽ അടിയുറച്ച് ജീവിക്കുന്നവർ. മറ്റൊരു വിഭാഗം ചിന്തിക്കുന്നവർ. ആദ്യം പറഞ്ഞ വിഭാഗക്കാരാണ് ഇപ്പോൾ വിവാദവുമായി എത്തിയിരിക്കുന്നത്. വിശ്വാസം വിട്ട് പുറത്ത് വരാൻ അവർ തയ്യാറാകുന്നില്ല. അതിനാൽ ഇങ്ങനെയൊക്കെ ചെയ്യുന്നത് തെറ്റായിട്ടാകും അവർ കാണുന്നത്.\nഈ ചിത്രം സമൂഹത്തിന്റെ കാഴ്ചപ്പാടിൽ വലിയ മാറ്റമൊന്നും ഉണ്ടാക്കാൻ പോകുന്നില്ല. എന്നാൽ, എന്നെങ്കിലും ഒരാൾ മാറി ചിന്തിച്ചാൽ അത് തനിക്കു ലഭിക്കാവുന്ന ഏറ്റവും വലിയ അംഗീകാരമാകുമെന്നും ജിലു പറഞ്ഞു.


29 September, 2021 05:31:56 PM\nതിരുവനന്തപുരം: യുവതിയെ തീ കൊളുത്തിക്കൊല്ലാന് ശ്രമിച്ച കേസിൽ ഭർത‌ൃസഹദോരൻ പിടിയിൽ. പോത്തന്‍കോട് കാവുവിളയിലാണ് സംഭവം. ഭര്‍ത്യ സഹോദരൻ സിബിന് ലാല് ആണ് സംഭവത്തിൽ പിടിയിലായിരിക്കുന്നത്. സിബിന് ലാലിനെ പിടികൂടുമ്പോള് ഇയാള് വിഷം കഴിച്ചിരുന്നു. ഗുരുതരമായി പരിക്കേറ്റ യുവതിയെ ആശുപത്രിയില് പ്രവേശിപ്പിച്ചു. വിഷം കഴിച്ച പ്രതിയും ചികിത്സയിലാണ്.\nയുവതി ഓടി രക്ഷപെടാന് ശ്രമിച്ചെങ്കിലും പിന്നാലെ ഓടിയെത്തിയ പ്രതി ഡീസല് ഒഴിച്ച ശേഷം പന്തം എറിയുകയായിരുന്നു. അടുത്ത വീട്ടിലെ കുട്ടികളുടെയും സ്ത്രീകളുടെയും മുന്നില് വെച്ചായിരുന്നു കൊലപാതക ശ്രമം. ഈ വീട്ടുകാരാണ് വെള്ളമൊഴിച്ചും നനഞ്ഞ വസ്ത്രം കൊണ്ടും യുവതിയുടെ ദേഹത്തേക്ക് പടര്‍ന്ന തീ കെടുത്തിയത്. ആക്രമണത്തില് അരയ്ക്ക് താഴേക്ക് യുവതിക്ക് ഗുരുതര പരുക്കേറ്റിട്ടുണ്ട്. പിടികൂടുന്നതിനിടെ വിഷം കഴിച്ച പ്രതിയെയും തിരുവനന്തപുരം മെഡിക്കല് കോളേജ് ആശുപത്രിയില് മാറ്റി. ഇറങ്ങാന് കൂട്ടാക്കാതെ ആംബുലന്‍സില് ഇരുന്ന ഇയാളെ ബലമായാണ് ഇറക്കിയത്. വിഷം കഴിച്ചില്ല എന്നാണ് ഇയാള് ആവര്‍ത്തിക്കുന്നത്.\nമകള്‍ക്ക് നിരന്തരം ഭീഷണി ഉണ്ടായിരുന്നുവെന്ന് ആക്രമണത്തിനിരയായ യുവതിയുടെ അമ്മ പറഞ്ഞു. കുത്തി കൊല്ലും കത്തിക്കും എന്നൊക്കെയായിരുന്നു ഭീഷണി. കുടുംബ പ്രശ്നങ്ങള് ഉണ്ടായിരുന്നുവെന്നും എട്ട് മാസമായി മോള് തന്റെ വീട്ടില് ആയിരുന്നുവെന്നും യുവതിയുടെ അമ്മ പറഞ്ഞു.


കേരള സയൻസ് കോൺഗ്രസ്സ് മുഖ്യമന്ത്രി പിണറായി വിജയൻ ഉദ്ഘാടനം ചെയ്തു – LUCA\nJanuary 26, 2020 January 26, 2020 1 min read\nമുണ്ടൂർ: 32-ആം കേരള സയൻസ് കോൺഗ്രസ്സ് കേരള ശാസ്ത്രസാങ്കേതിക പരിസ്ഥിതി കൌൺസിൽ ചെയർമാൻ കൂടിയായ മുഖ്യമന്ത്രി പിണറായി വിജയൻ ഉദ്ഘാടനം ചെയ്തു. മുണ്ടൂരിൽ പ്രവർത്തിക്കുന്ന യുവക്ഷേത്ര കോളേജ് ഓഡിറ്റോറിയത്തിൽ വച്ചായിരുന്നു ഉദ്ഘാടന ചടങ്ങ്. ശാസ്ത്രസാങ്കേതിക രംഗത്തെ വൈദഗ്ദ്ധ്യവും അറിവും സാധാരണ ജനതക്ക് പ്രാപ്യമാക്കേണ്ട ബാധ്യത ശാസ്ത്രസമൂഹത്തിനുണ്ടെന്ന് അദ്ദേഹം അഭിപ്രായപ്പെട്ടു. നിറഞ്ഞ സദസ്സിനു മുമ്പിൽ സഹോദരൻ അയ്യപ്പൻ നൂറു വർഷം മുൻപ് (1916 ൽ) എഴുതിയ “സയൻസ് ദശക”ത്തിലെ വരികൾ ചൊല്ലിയാണ് മുഖ്യമന്ത്രി ഉദ്ഘാടന പ്രഭാഷണം അവസാനിപ്പിച്ചത്.\nപാലക്കാട് പാർലമെന്റ് അംഗം വി.കെ.ശ്രീകണ്ഠൻ, ശാസ്ത്രസാങ്കേതിക രംഗത്തെ നിരവധി പ്രമുഖർ എന്നിവർ ഉദ്ഘാടന ചടങ്ങിൽ സംബന്ധിച്ചു. സയൻസ് കോൺഗ്രസ്സിനോടനുബന്ധിച്ച് ശാസ്ത്രസാങ്കേതിക പരിസ്ഥിതി കൌൺസിൽ പ്രഖ്യാപിച്ച പുരസ്കാരങ്ങളും മുഖ്യന്ത്രി വിതരണം ചെയ്തു.\nമുഖ്യമന്ത്രി പിണറായി വിജയൻ സയൻസ് കോൺഗ്രസ്സ് ഉദ്ഘാടനം ചെയ്യുന്നു\nkerala science congress, കേരള സയന്‍സ് കോണ്‍ഗ്രസ്


കങ്ങഴയിൽ നിന്നും കശ്മീരിലേക്ക് സൈക്കിളിൽ - Media Malayalam (മീഡിയ മലയാളം)\nകങ്ങഴയിൽ നിന്നും കശ്മീരിലേക്ക് സൈക്കിളിൽ\nസച്ചിന്റെയും ജിജോയുടെയും വലിയൊരു മോഹമായിരുന്നു രാജ്യം ചുറ്റി ഒന്ന് കാശ്മീർ വരെ പോകണം. വലിയ ബജറ്റൊന്നും ഇല്ല. ബൈക്കിൽ പോകാനായിരുന്നു പദ്ധതി. എന്നാൽ ഇന്ധനവില കൂടി കുതിച്ചുയർന്നതോടെ യാത്ര സൈക്കിളിലാക്കാൻ തീരുമാനിച്ചു. കങ്ങഴ പത്തനാട് കൈലാസിൽ സച്ചിൻ സുരേഷ് (26), കല്ലൂതാഴ്ചയിൽ പുത്തൻപുരയ്ക്കൽ ജിജോ വർഗീസ് (28) എന്നിവരാണ് കങ്ങഴയിൽ നിന്നും കശ്മീരിലേക്ക് സൈക്കിളിൽ യാത്ര തിരിച്ചത്. ഇന്ധനവില വർധനയ്‌ക്കെതിരായ പ്രതിഷേധം കൂടിയാണ് ഇപ്പോഴുള്ള യാത്രയെന്നാണ് ഇവർ പറയുന്നത്.\nപ്രവാസികളായിരുന്ന ഇരുവരും മൂന്ന് വർഷം മുൻപാണ് നാട്ടിലെത്തിയത്. മടങ്ങി പോകാൻ കഴിഞ്ഞില്ല. അതോടെ സച്ചിൻ ആടുകളെയും ജിജോ പശുക്കളെയും വളർത്തി ത്തുടങ്ങി. ചെറിയൊരു തുക വരുമാനത്തിൽ നിന്നും യാത്രയ്ക്കായി മാറ്റിവെച്ചു. ഇവരുടെ ആഗ്രഹം സഫലീകരിക്കാൻ സച്ചിന്റെ സഹോദരൻ സുധീഷ്‌കുമാർ രണ്ടു പേർക്കും ഓരോ സൈക്കിളുകൾ വാങ്ങി നൽകി. സുഹൃത്തുക്കളും ബന്ധുക്കളും എല്ലാ പ്രോത്സാഹനവും നൽകി. ഒപ്പം യാത്രയ്ക്ക് ആവശ്യമായ മറ്റ് സാമഗ്രികളും വാങ്ങി നൽകി. മൂന്ന് മാസം കൊണ്ട് കർണാടകം, ഗോവ, ഗുജറാത്ത്, രാജസ്ഥാൻ, ഹരിയാന, പഞ്ചാബ്, ഉത്തരാഖണ്ഡ് തുടങ്ങിയ സംസ്ഥാനങ്ങൾ ചുറ്റി കശ്മീരിലെത്തി തിരികെ വരാമെന്നാണ് ഇവർ കരുതുന്നത്. യാത്രയ്ക്ക് നാട്ടുകാരും വലിയ പ്രോത്സാഹനമാണ് നൽകുന്നത്. കങ്ങഴ സ്വദേശികളായ അന്യ സംസ്ഥാനങ്ങളിൽ താമസിക്കുന്ന പലരും ഇവർക്ക് ഓരോ സ്ഥലങ്ങളിലും വേണ്ട സൗകര്യങ്ങളും ഒരുക്കി നൽകും.\nBy bicycle from Kangala\nPrevious articleഉത്ര വധക്കേസിൽ പ്രതിഭാഗത്തിന്റെ എതിർവാദം തുടങ്ങി\nNext articleസിക്ക വൈറസ് സാന്നിധ്യം കണ്ടെത്തിയത് തിരുവനന്തപുരം നഗരസഭാപ്രദേശത്തെ ഒമ്പത് വാർഡുകളിൽ


coronavirus in kannur: കൊവിഡ് രോഗസംശയക്കാരെ കൊണ്ട് പൊറുതിമുട്ടി..തിക്കും തിരക്കുമേറി കണ്ണൂർ ഗവ.മെഡിക്കൽ കോളേജ് - rush in kannur medical with people suspicious of coronavirus attack | Samayam Malayalam\nrush in kannur medical with people suspicious of coronavirus attack\nകൊവിഡ് രോഗസംശയക്കാരെ കൊണ്ട് പൊറുതിമുട്ടി..തിക്കും തിരക്കുമേറി കണ്ണൂർ ഗവ.മെഡിക്കൽ കോളേജ്\nNilin Mathews | Samayam Malayalam | Updated: 28 Mar 2020, 04:29:00 PM\nഡോക്ടർമാരുടെ പേഴ്‌സണൽ നമ്പർ ആവശ്യപ്പെട്ടും ആഷപത്രിയിലേക്ക് ആൾക്കാർ വിളിക്കാറുണ്ട്. കൊവിഡ് സംശയം മാത്രമായി വരുന്നവർക്ക് പ്രത്യേക ഒപി ക്രമീകരിക്കാൻ ഒരുങ്ങുകയാണ് അധികൃതർ.\nകണ്ണൂർ: കേരളത്തിൽ കൊവിഡ് മരണം സംഭവിച്ചതോടെ പരിഭ്രാന്തിയുടെ നിഴലിൽ ജനങ്ങൾ. ഇതോടെ പല വിധ സംശയങ്ങളുമായി മെഡിക്കൽ കോളേജിലേക്ക് ഫോൺ വിളികളുടെ പ്രളയമാണ്. ഡോക്ടർമാരുടെ പേഴ്സനൽ തമ്പർ തപ്പി പോലും ഈ തിരക്കിനിടയിൽ ഫോൺ വിളിച്ചു സംശയങ്ങൾ ചോദിക്കുന്നവരുമുണ്ട്. ഇതോടൊപ്പം കൊവിഡ് രോഗബാധയെന്ന സംശയത്താൽ കണ്ണൂർ ഗവ. മെഡിക്കല് കോളജിലെത്തുന്ന രോഗികളിലും വൻ വർധനയുണ്ടായിട്ടുണ്ട്. ദിനംപ്രതി നൂറുകണക്കിനാളുകളാണ് ചുമ, ജലദോഷം, പനി തുടങ്ങിയവ ബാധിച്ച് ആശുപത്രിയിലെത്തുന്നത്.\nനിലവിലെ സാഹചര്യത്തിൽ ഈ രോഗങ്ങളുമായി എത്തുന്ന ആരേയും സാധാരണചികിത്സ\nനൽകി പറഞ്ഞയയ്ക്കാൻ സാധിക്കില്ലെന്ന് ആശുപത്രി മെഡിക്കൽ സൂപ്രണ്ട് ഡോ. കെ. സുദീപ് പറഞ്ഞു. അതിനാൽ രോഗികളെ എ, ബി, സി എന്നീ മൂന്നു കാറ്റഗറികളായി തിരിച്ചാണു ചികിത്സ നൽകുന്നത്. ജലദോഷം, തുമ്മൽ തുടങ്ങിയ ചെറിയ രോഗലക്ഷണങ്ങളുമായി എത്തുന്ന എ കാറ്റഗറിയിൽപ്പെടുന്ന രോഗികളോട് വീടുകളിൽ 14 ദിവസം ക്വാറന്‍റൈനിൽ പ്രവേശിക്കുവാനാണ് നിർദേശിക്കുന്നത്. ഇവർക്കു കൊവിഡ് പരിശോധന നടത്തില്ല.\nAlso Read: കണ്ണൂർ ജയിലിലെ തടവുകാരെ പരോളിൽ വിട്ടയച്ചു\nപനി, ശ്വാസം മുട്ടൽ, പ്രമേഹം തുടങ്ങിയ മറ്റു രോഗങ്ങളുള്ളവരാണ് ബി കാറ്റഗറിയിൽപ്പെടുന്നത്. ഇവരെ ആശുപത്രിയിലെ ഐസൊലേഷൻ വാർഡിലേക്കു മാറ്റുകയും സ്രവം പരിശോധനയ്ക്ക് അയക്കുകയും ചെയ്യും. കൂടിയ പനിയും കടുത്ത ശ്വാസംമുട്ടലും അനുഭവപ്പെടുന്ന വെന്‍റിലേറ്റർ സൗകര്യം അത്യാവശ്യമായ രോഗികളാണ് സി കാറ്റഗറിയിലുള്ളത്. ഇവരെ വെന്‍റിലേറ്ററിൽ പ്രവേശിപ്പിക്കുകയും സ്രവം പരിശോധനയ്ക്ക് അയയ്ക്കുകയും ചെയ്യും.\nസംശയിച്ചെത്തുന്നവരുടെ എണ്ണം കൂടിയ സാഹചര്യത്തിൽ ഇവരെ പ്രത്യേകമായി പരിചരിക്കുന്നതിന് മെഡിക്കൽ കോളജിൽ പുതിയ ഒപി ആരംഭിക്കും. നിലവിലെ ഓര്‍ത്തോ-സര്‍ജറി ഒപി വിഭാഗങ്ങളിലെ ഒപി കാഷ്വാലിറ്റിയിലേക്ക് മാറ്റി ഈ രണ്ടു വിഭാഗങ്ങളും കൊവിഡ് ഒപിയായി പ്രവര്‍ത്തിപ്പിക്കാനാണു നീക്കം.ഇതിന്‍റെ പ്രവൃത്തി അവസാനഘട്ടത്തിലാണ്.\nAlso Read: മാക്കൂട്ടം ചുരംപാതയിൽ കർണാടക മണ്ണ് നിറച്ച് സമ്പൂർണ്ണ യാത്രാ നിരോധനം ഏർപ്പെടുത്തി\nനിലവിലെ സാഹചര്യങ്ങൾ മനസിലാക്കി ജനങ്ങൾ വീട്ടിൽത്തന്നെയിരുന്നു രോഗം വരാതെ\nനോക്കുന്നതാണ് മികച്ച പ്രതിരോധമെന്നും സർക്കാരും ആരോഗ്യപ്രവർത്തകരും നൽകുന്ന\nനിർദേശങ്ങൾ പാലിക്കണമെന്നുമാണ് ഡോക്‌ടർമാരുടെ അഭ്യർഥന.എന്നാൽ വയോധികരായ ആളുകൾക്കാണ് കൂടുതൽ പരിഭ്രാന്തി.ഇവർക്ക് മാനസികാരോഗ്യ ചികിത്സ നൽകണമെന്ന ആവശ്യവും ശക്തമായിട്ടുണ്ട്.\nവനിതകള്‍ക്ക് സ്ഥാനം ലഭിക്കാന് നേതാക്കളുടെ കാല്‍ക്കീഴില...\nമാട്ടൂലിന് നൊമ്പരമായി മുഹമ്മദ് ബിലാലും മകളും : ഇരട്ട മര...\nകണ്ണൂരിൽ കൊവിഡ് ബാധിച്ചത് ആറു പേർക്ക്! മുംബൈയിൽ നിന്നെത...\nജീവനക്കാരി കൊ വിഡ് രോഗിയോടൊപ്പം ബസിൽ യാത്ര ചെയ്തു; ഡിഐജ...\nമാഹിയിൽ മദ്യ വിൽപ്പന തുടങ്ങി; മദ്യം വാങ്ങി കേരളത്തിലേക്...\nകണ്ണൂർ ജയിലിലെ തടവുകാരെ പരോളിൽ വിട്ടയച്ചുആര്‍ട്ടിക്കിള് ഷോ\nകൊറോണവൈറസ് കണ്ണൂർ Kannur Medical College kannur coronavirus in kannur\nWeb Title : rush in kannur medical with people suspicious of coronavirus attack


വഴക്കിനിടെ തലയ്ക്ക് അടിയേറ്റ് ഒരാൾ മരിച്ചു ; സുഹൃത്ത് കസ്റ്റഡിയിൽ | Pathanamthitta Media\nSunday, October 17, 2021 12:48 pm\nവഴക്കിനിടെ തലയ്ക്ക് അടിയേറ്റ് ഒരാൾ മരിച്ചു ; സുഹൃത്ത് കസ്റ്റഡിയിൽ\nമാങ്കുളം : മാങ്കുളം ശേവൽകുടിയിൽ മദ്യപിച്ചുണ്ടായ വഴക്കിൽ ഒരാൾ തലയ്ക്കടിയേറ്റ് മരിച്ചു. പെരുമ്പൻകുത്ത് വരിക്കയിൽ വർക്കിയുടെ മകൻ റോയ് (58) ആണ് കൊല്ലപ്പെട്ടത്. പ്രതി ശേവൽകുടി സ്വദേശി ബിബിൻ കണ്ടത്തിലിനെ പോലീസ് കസ്റ്റഡിയിൽ എടുത്തു. വ്യാഴാഴ്ച രാത്രി എട്ടരയോടെയാണ് സംഭവം. ശേവൽകുടി പുതിയപാലത്തിന്ന് സമീപമിരുന്ന് റോയിയും സുഹൃത്തുക്കളും മദ്യപിച്ചു. ഇതിനിടെ പ്രതിയും റോയിയുമായി വഴക്കുണ്ടായി. ഒപ്പമുണ്ടായിരുന്നവർ പോയശേഷം റോയിയും പ്രതിയും തമ്മിൽ വീണ്ടും വഴക്കുനടന്നു പ്രതി തൊട്ടടുത്ത ആക്രിക്കടയിൽനിന്നും ബൈക്കിന്റെ ഷോക്ക് അബ്സോർബർ എടുത്ത് റോയിയുടെ തലയ്ക്ക് അടിച്ചെന്ന് പോലീസ് പറഞ്ഞു.\nറോഡരികിൽ വീണുകിടന്ന റോയിയെ 11.30-ഓടെ നാട്ടുകാരാണ് ആദ്യം കാണുന്നത്. മാങ്കുളം പോലീസ് ഔട്ട്പോസ്റ്റിൽനിന്നും പോലീസ് വന്ന് അടിമാലിയിൽ ആശുപത്രിയിൽ കൊണ്ടുപോയി. അടിമാലിയിൽ എത്തിക്കും മുമ്പേ റോയി മരിച്ചു. മൂന്നാർ സി.ഐയുടെ നേതൃത്വത്തിൽ പോലീസ് വെള്ളിയാഴ്ച സ്ഥലത്തെത്തി. വിരലടയാള വിദഗ്ധരും പരിശോധന നടത്തി. ബിബിനെ വനത്തിൽനിന്നാണ് പോലീസ് പിടികൂടിയത്.\nസംഭവത്തിൽ കൂടുതൽപേർക്ക് പങ്കുണ്ടോയെന്നതും പോലീസ് അന്വേഷിക്കുന്നു. പോസ്റ്റുമോർട്ടം റിപ്പോർട്ട് കിട്ടിയശേഷം അറസ്റ്റ് ഉൾപ്പെടെ നടപടികൾ ഉണ്ടാകും. അടിമാലി താലൂക്ക് ആശുപത്രിയിൽ സൂക്ഷിച്ച മൃതദേഹം സി.ഐ.യുടെ നേതൃത്വത്തിൽ ഇൻക്വസ്റ്റ് നടത്തി ഇടുക്കി മെഡിക്കൽ കോളേജിലേക്ക് പോസ്റ്റുമോർട്ടത്തിന് കൊണ്ടുപോയി. ഭാര്യ: മോളി. മക്കൾ: റോബിൻ, റോബിറ്റ.\nFriend in custody\nPrevious articleപ്രസവിച്ച യുവതിയ്ക്ക് കൂട്ടിരിക്കാമെന്ന വ്യാജേന വീട്ടിലെത്തിയ സ്ത്രീ4ദിവസം പ്രായമുള്ള കുഞ്ഞിനെ സഞ്ചിയിലിട്ട് കടന്നു കളഞ്ഞു\nNext articleപേരിനുമാത്രം സഹകരണം, തോല്‍പിക്കാന് ശ്രമം ; 97 പേര്‍ക്ക് കാരണം കാണിക്കല് നോട്ടീസ് നല്‍കാന് കോണ്‍ഗ്രസ്


ആര്‍ഭാട ജീവിതത്തിന് മാലമോഷണം, അതിനുവേണ്ടി ബൈക്കും മോഷ്ടിക്കും; യുവാക്കള് പിടിയില് | bike theft\nAug 14, 2021, 01:01 PM IST\nകായംകുളം: ബൈക്കുമോഷണം നടത്തിയതിനു മൂന്നുപേരെ പോലീസ് അറസ്റ്റുചെയ്തു. കൊല്ലം കരിക്കോട് ദീപാമന്ദിരത്തില് അഖില് (23), വര്‍ക്കല ഇടവ കാപ്പില്‍മുറിയില് കൊച്ചാലതൊടി വീട്ടില് ഷാഹുല് ഹമീദ് (23), കൊല്ലം കരിക്കോട് കുമ്പളത്ത് വീട്ടില് അഭിലാഷ് (23) എന്നിവരെയാണു പോലീസ് അറസ്റ്റുചെയ്തത്. കൃഷ്ണപുരം കാപ്പില്‍കിഴക്ക് മോഹനാലയത്തില് രാകേശ് രാജുവിന്റെ ബൈക്ക് ബുധനാഴ്ച മോഷണംപോയിരുന്നു. തുടര്‍ന്ന് പോലീസ് സി.സി.ടി.വി.ദ്യശ്യങ്ങള് കേന്ദ്രീകരിച്ചു നടത്തിയ അന്വേഷണത്തിലാണ് മൂന്നുപേരും പിടിയിലായത്.\nമൂന്നുപേരും നിരവധി പിടിച്ചുപറിക്കേസുകളിലെ പ്രതികളാണ്. കൊല്ലം, തിരുവനന്തപുരം ജില്ലകളിലെ നിരവധി പോലീസ് സ്റ്റേഷനുകളില് ഇവരുടെ പേരില് മോഷണക്കേസുകളുണ്ട്. ബൈക്കിലെത്തി മാലമോഷണത്തിനാണ് കൂടുതല് കേസുകളും.മാലപൊട്ടിച്ചെടുക്കാന് വേണ്ടിയാണ് ബൈക്ക് മോഷ്ടിച്ചുകൊണ്ടുപോയതും. അഖില് അടുത്തകാലത്തായി കൃഷ്ണപുരത്ത് വാടകയ്ക്കു താമസിക്കുകയായിരുന്നു. മറ്റു രണ്ടുപേരും മോഷണം ആസൂത്രണംചെയ്യാന് കുറച്ചുദിവസമായി കൃഷ്ണപുരത്തുണ്ടായിരുന്നു. കൃഷ്ണപുരത്തുനിന്ന് രണ്ടുലക്ഷം രൂപ വിലവരുന്ന ബൈക്കാണ് ഇവര് മോഷ്ടിച്ചത്. അതേദിവസംതന്നെ പുനലൂരില്‍നിന്ന് ഒരു ബൈക്ക് ഇവര് മോഷ്ടിച്ചിരുന്നു.\nതുടര്‍ന്ന് കൊല്ലത്തെ ഒരു വര്‍ക്ഷോപ്പിലെത്തി ബൈക്ക് രൂപമാറ്റംവരുത്താന് ശ്രമിച്ചു. കടക്കാര്‍ക്കു സംശയംതോന്നിയെന്നു മനസ്സിലാക്കിയ പ്രതികള് കൃഷ്ണപുരത്തുനിന്നു മോഷ്ടിച്ച ബൈക്ക് അവിടെ ഉപേക്ഷിച്ചു.\nപുനലൂരില്‍നിന്നു മോഷ്ടിച്ച ബൈക്കുമായി വര്‍ക്കലയിലെത്തി. ഇവരെ പിന്തുടര്‍ന്ന് പോലീസ് വര്‍ക്കല ഭാഗത്തെത്തുകയും അവിടെനിന്ന് ഇവരെ അറസ്റ്റുചെയ്യുകയുമായിരുന്നു.\nആര്‍ഭാടജീവിതം നയിക്കാനാണ് മോഷണംനടത്തുന്നതെന്ന് പോലീസ് പറഞ്ഞു. കായംകുളം എസ്.എച്ച്.ഒ. മുഹമ്മദ് ഷാഫി, അനന്തകൃഷ്ണന്, യോഗീദാസ്, നവീന്, ഉദയകുമാര്, ശരത്, ദീപക്, വിഷ്ണു, അനീഷ് എന്നിവരുടെ നേതൃത്വത്തിലാണ് അറസ്റ്റുചെയ്തത്.


ഇടുക്കിയുടെ പ്രഥമ മെത്രാന് കാലംചെയ്തു 01-May,2020\nഇടുക്കി രൂപതയുടെ പ്രഥമ ഇടയന് മാര് മാത്യു ആനിക്കുഴിക്കാട്ടില് (77) അന്തരിച്ചു. കോലഞ്ചേരി മെഡിക്കല് മിഷന് ആശുപത്രിയില് വെള്ളിയാഴ്ച പുലര്‍ച്ചെ 1.38നായിരുന്നു അന്ത്യം. വാര്‍ദ്ധക്യസഹജമായ അസുഖത്തെത്തുടര്‍ന്ന് ഒരുമാസത്തോളമായി കിടപ്പിലായിരുന്നു.\nഭൗതിക ശരീരം മുവാറ്റുപുഴ നിര്‍മല മെഡിക്കല് സെന്ററില് സൂക്ഷിച്ചിരിക്കുകയാണ്. മൃതസംസ്‌കാരം സംബന്ധിച്ച വിവരങ്ങള് പിന്നീട് അറിയിക്കുന്നതാണെന്ന് ഇടുക്കി രൂപതാ ബിഷപ്പ് മാര് ജോണ് നെല്ലിക്കുന്നേല് അറിയിച്ചു.\nവര്‍ഷങ്ങളായി പ്രമേഹരോഗത്തിന് ചികിത്സയിലായിരുന്ന മാര് മാത്യു ആനിക്കുഴിക്കാട്ടില് മൂന്നുവര്‍ഷമായി കിഡ്‌നി സംബന്ധമായ അസുഖത്തിനും ചികിത്സതേടിയിരുന്നു. മുരിക്കാശേരി അല്‍ഫോന്‍സ, അടിമാലി മോര്‍ണിംഗ്സ്റ്റാര്, എറണാകുളം ലിസി, രാജഗിരി, കോലഞ്ചേരി മെഡിക്കല് മിഷന് തുടങ്ങിയ ആശുപത്രികളില് ചികിത്സ നടത്തിയിരുന്നു.


‘അരിവാൾ കൊണ്ട് വിളവെടുക്കുന്നവൾ, എന്നെക്കുറിച്ച് എന്തറിയാം?’ ; കങ്കണയോട് ബിൽക്കീസ് ബാനു – Times Kerala\n‘അരിവാൾ കൊണ്ട് വിളവെടുക്കുന്നവൾ, എന്നെക്കുറിച്ച് എന്തറിയാം?’ ; കങ്കണയോട് ബിൽക്കീസ് ബാനു\nBy Vrindha S On Dec 2, 2020\nതനിക്കെതിരെ വിവാദ പ്രസ്താവന നടത്തിയ ബോളിവുഡ് താരം കങ്കണ റണൗട്ടിനെതിരെ ആ‍ഞ്ഞടിച്ച് ഷഹീൻബാഗ് സമരനായിക ബിൽക്കീസ് ബാനു. ഡല്‍ഹിയിൽ നടക്കുന്ന കർഷക സമരത്തിലും സജീവമാണ് ഈ വയോധിക. അരിവാൾ കൊണ്ട് വിളവെടുക്കുന്നയാളാണ് താനെന്നും തന്നെക്കുറിച്ച് കങ്കണക്ക് എന്തറിയാമെന്നും ബിൽക്കിസ് ചോദിച്ചു.\n”ഇന്ത്യയിലെ കരുത്തുറ്റ സ്ത്രീയായി ടൈം മാഗസിൻ വിശേഷിപ്പിച്ച വ്യക്തിയാണ്. പക്ഷേ 100 രൂപ കൊടുത്താൽ എവിടെയും എത്തും” എന്നായിരുന്നു കങ്കണയുടെ പ്രസ്താവന. വിവാദമായതോടെ ട്വീറ്റ് പിൻവലിക്കുകയും ചെയ്തിരുന്നു.\n”ഒരു നടി എന്നെക്കുറിച്ച് ഇത്തരത്തിൽ പറഞ്ഞെന്നു കേട്ടു. എന്നെക്കുറിച്ച് അവർക്ക് എന്തറിയാം? അവർ എന്റെ വീട് കണ്ടിട്ടില്ല. ഞാനെന്താണ് ചെയ്യുന്നതെന്ന് അറിയില്ല. എന്നിട്ടാണ് 100 രൂപക്ക് ഞാൻ എവിടെയും എത്തും എന്നു പറയുന്നത്. എനിക്ക് മൂന്ന് പെൺമക്കളുണ്ട്. എല്ലാവരെയും വിവാഹം ചെയ്തയച്ചു. മകനും ഭാര്യയും അവരുടെ മക്കളും എന്നോടൊപ്പമാണ് താമസം. അരിവാൾ കൊണ്ട് വിളവെടുക്കുന്ന ആളാണ് ഞാന്. പരുത്തിയും കൃഷി ചെയ്യുന്നുണ്ട്. വീട്ടിലേക്കുള്ള പച്ചക്കറികളും ഞാൻ തന്നെയാണ് കൃഷി ചെയ്തുണ്ടാക്കുന്നതും പരിപാലിക്കുന്നതും. എനിക്കിപ്പോഴും ഡൽഹിയിൽ പോകാൻ സാധിക്കും. അതിനുള്ള ആവേശവും ഊർജവുമുണ്ട്. കർഷകകസമരത്തിൽ ഞാൻ സജീവവുമാണ്.” – ഒരു മാധ്യമത്തിനു നൽകിയ അഭിമുഖത്തിൽ ബിൽക്കീസ് പറഞ്ഞു.\nബുറേവി ചുഴലിക്കാറ്റ്: കേരളത്തിന് സഹായ വാഗ്ദാനവുമായി പ്രധാനമന്ത്രി നരേന്ദ്ര മോദി


ആശങ്കയില് കേരളം; രണ്ടാം ദിവസവും 400 കടന്ന് കോവിഡ് കേസുകള്, 200 ന് മുകളില് സമ്പര്‍ക്ക രോഗികള് - Janayugom Online\nHome / News / Kerala / ആശങ്കയില് കേരളം; രണ്ടാം ദിവസവും 400 കടന്ന് കോവിഡ് കേസുകള്, 200 ന് മുകളില് സമ്പര്‍ക്ക രോഗികള്\nആശങ്കയില് കേരളം; രണ്ടാം ദിവസവും 400 കടന്ന് കോവിഡ് കേസുകള്, 200 ന് മുകളില് സമ്പര്‍ക്ക രോഗികള്\nPosted on July 11, 2020, 6:04 pm\nസംസ്ഥാനത്ത് ഇന്ന് 488 പേര്‍ക്ക് കോവിഡ് സ്ഥിരീകരിച്ചു. രണ്ടാം ദിവസവും 400 കടന്ന് കോവിഡ് രോഗികള്. ഏറ്റവും കൂടുതല് കോവിഡ് കേസുകള് റിപ്പോര്‍ട്ട് ചെയ്ത് ദിവസമാണ് ഇന്ന്. സമ്പര്‍ക്കത്തിലൂടെ 234 പേര്‍ക്ക് രോഗം ബാധിച്ചു. രോഗം സ്ഥിരീകരിച്ചവരില് 167 പേര് വിദേശ രാജ്യങ്ങളില് നിന്നും 76 പേര് മറ്റു സംസ്ഥാനങ്ങളില് നിന്നും വന്നതാണ്.ചികില്‍സയിലായിരുന്ന 143 പേരുടെ പരിശോധന ഫലം നെഗറ്റീവായി. സംസ്ഥാനത്തെ ഹോട്ട് സോപ്ട്ടുകളുടെ എണ്ണം 195 ആയി. പുതിയതായി 16 ഹോട്ട് സ്പോട്ടുകള് കൂടി ഉള്‍പ്പെടുത്തി.\nരണ്ടു പേര് കോവിഡ് ബാധിച്ച് ഇന്ന് മരണമടഞ്ഞു. തിരുവനന്തപുരം സ്വദേശി സെയ്ഫുദിൻ, എറണാകുളം സ്വദേശി പി. കെ ബാലകൃഷ്ണൻ എന്നിവരാണ് മരിച്ചത്.\nസംസ്ഥാനത്ത് ഇന്ന് രോഗം സ്ഥിരീകരിച്ചവരില് രണ്ട് ആരോഗ്യ പ്രവര്‍ത്തകരും രണ്ട് ഐടിബിപിക്കാരും രണ്ട് ബിഎസ്എഫ് ഉദ്യാഗസ്ഥരും നാല് ബിഎസ്ഇക്കാരും ഉള്‍പ്പെടുന്നു.\nഇന്ന് രോഗമുക്തിനേടിയവരുടെ ജില്ല തിരിച്ചുള്ള കണക്ക് — തിരുവനന്തപുരം6കൊല്ലം 26, പത്തനംതിട്ട 43, ആലപ്പുഴ 11, കോട്ടയം6ഇടുക്കി4എറണാകുളം3തൃശ്ശൂർ 17, പാലക്കാട് 7, മലപ്പുറം 15, കോഴിക്കോട് 4, കണ്ണൂര് 1\n24 മണിക്കുറിനിടെ 2104 സാംപിളുകളാണ് പരിശോധിച്ചത്. ഇന്ന് മാത്രം 570 പേരെ ആശുപത്രിയില് പ്രവേശിപ്പിച്ചു. ഇതുവരെ 233809 സാമ്പിളുകള് പരിശോധനക്കയച്ചു. 6449 സാമ്പിളുകളുടെ ഫലം ലഭിക്കാനുണ്ട്. മുൻഗണനാ വിഭാഗത്തിലെ 73768 സാമ്പിളുകള് ശേഖരിച്ചു. 66636 സാമ്പിളുകള് നെഗറ്റീവായി.\nതിരുവനന്തപുരത്ത് 69 പേര്‍ക്കാണ് ഇന്ന് രോഗം സ്ഥിരീകരിച്ചത്. 46 പേര്‍ക്ക് സമ്പര്‍ക്കം വഴി. അതിനു പുറമെ എവിടെ നിന്ന് ബാധിച്ചു എന്ന് അറിയാത്ത 11 കേസുകളുണ്ട്. ജില്ലയിലെ കണെയ്ൻമെന്റ് സോണുകള്, ബഫര് സോണുകള്, ഇവിടങ്ങളില് നിരീക്ഷണവും പ്രതിരോധ പ്രവര്‍ത്തനങ്ങളും ശക്തമായി തുടരും.\nENGLISH SUMMARY: KERALA COVID CASE UPDATES 11-07-2020\nകേരള പൊലീസിന്റെ സെെബര് ഡോമിന് ’ ഇലെറ്റ്സ് അവാര്‍ഡ് ഓഫ് എക്സലന്‍സ് ‘; ഏറ്റവും മികച്ച സെെബര് സുരക്ഷാ സംരംഭം


കൂട് തുറന്നുവിട്ട ചിന്തകള്: July 2009\nചെറായി ബ്ലോഗ് മീറ്റ് ചിത്രങ്ങള്\nഎഴുതിയത് Rakesh R , ലേബലുകള് : ചേറായി മീറ്റ്, പലവക, ലിങ്ക്\nഎല്ല്ലാവരും ദിദിലേ വരിക\n0 അഭിപ്രായങ്ങള് »\nഓ എന്തോന്നെഡായ് ഇതൊരു മീറ്റ് ആണോ ?????\nഎഴുതിയത് Rakesh R , ലേബലുകള് : ചേറായി മീറ്റ്, പലവക\nഏകദേശം ഒരു മാസത്തോളമായി മീറ്റ് ഈറ്റ് എന്നെല്ലാം പറഞ്ഞോണ്ടിരിക്കാന് തുടങ്ങിയിട്ട്. അങ്ങനെ അവസാനം വന്നല്ലോ വന്നല്ലോ വനമാല വന്നല്ലോ എന്നും പാടി ആ സുദിനം വന്നെത്തി. ജൂലൈ 26 ഞാറാഴ്ച, വിശ്വപ്രസിദ്ധമായ (അല്ലെങ്കില് ബൂലോക പ്രസിദ്ധമായ)"ചെറായി ബ്ലോഗേര്‍സ് മീറ്റ്" നടക്കുന്ന സുദിനം(ബുഹ് ഹ ഹ ഹ).\n26 ന് ആണ് മീറ്റെങ്കിലും ഏകദേശം രണ്ടാഴ്ച മുന്‍പേ തയ്യാറെടുപ്പ് തുടങ്ങി :). മീറ്റെന്ന് ഒരു വാക്ക് എവിടെയെങ്കിലും കണ്ടാല് പേ പിടിച്ച പട്ടിയെപ്പോലെ അവിടെല്ലാം ഞാന് ഓടിനടന്നു. അടയാളം വെയ്ക്കുംപോലെ അവിടവിടെ കമന്റുകയും ചെയ്തു. കൊട്ടോട്ടിക്കാരനോടു മീറ്റില് മീറ്റാം എന്ന് പറഞ്ഞു. ഹരീഷേട്ടനെ വിളിച്ച് , മഹാസംഭവമായ ഈ വേദ വ്യാസന് ബൂലോക മീറ്റിനെത്തുന്നതാണ് എന്ന് പ്രഖ്യാപിച്ചു.\nഅങ്ങനെ നോക്കിയപ്പൊ പരിചയമുള്ള ഒരു സ്ഥലപ്പേര് ബൂലോകത്തുകിടന്ന് വിഹരിക്കുന്നു (പോങ്ങുംമുടന്). പാവമല്ലേ ഈയുള്ളവനെ പരിചയപ്പെടാന് ഒരു അവസരം കൊടുക്കാം എന്ന് കരുതി ഒരു മെയില് അയച്ചു. ങ്ങേ ഹേ അങ്ങേര്‍ക്ക് വല്ലകുലുക്കവുമുണ്ടാ, ഒടുക്കത്തെ മൊട. ഹരീഷേട്ടന്റെ പോസ്റ്റില് ഒരു കമന്റ്, "നീയാണാടെ അപ്പീ എനിക്കു മെയില് അയച്ച വേദവ്യാസന്". ദാണ്ട കിടക്കണ്, ഈ ബൂലോകത്ത് ഞാനറിയാതെ വേറേതു വ്യാദവ്യാസനണ്ണാ . ഓ തന്നണ്ണാ തന്നെ എന്നുപറഞ്ഞ് ഒരു മറുപടി കമന്റ് കൊടുത്ത് കഴിഞ്ഞപ്പോ ആകെ കണ്‍ഫ്യൂഷ്യനിസം, മീറ്റിനെങ്ങനെ പോകും. ഒറ്റയ്ക് ഒരിടത്തും പോവല്ല് , പിള്ളാര് പിടിത്തക്കാര് പിടിച്ചോണ്ട് പോകും എന്ന് നല്ലപ്രായത്തില് അമ്മ ധൈര്യം തന്ന് വളര്‍ത്തിയതുകൊണ്ടാണെന്ന് തോന്നുന്ന് , ആലോചിച്ചപ്പ ആകെ ഒരു രോമാഞ്ചം .... പോരാത്തതിന് മീറ്റിന് ചാവേര്, സുനാമി, തീവ്രവാദി, മിതവാദി ഇതൊന്നുമല്ലാതെ തോന്ന്യാസിയും , രോമാഞ്ചം ഡബിള്, ത്രിബിള്....സ്വാഹ. ആര്‍ക്കെങ്കിലും ഒറ്റയ്ക്ക് പോകാന് പേടിയുണ്ടാ എന്ന് അറിയാന് ഒരു കമന്റിട്ട് മൊബൈല് നമ്പരും കൊടുത്തു. അടുത്ത സെക്കന്റില് വിളി വന്നു.\nശ്രീകണ്ഠകുമാര് പിള്ള (ശ്രീ@ശ്രേയസ്സ്) ആയിരുന്നു ആ പഹയന്. ശ്രീയൊടു സംസാരിക്കുമ്പോള് അടുത്ത കോള്, എന്റമ്മേ ഇത്രേം പേടിത്തൊണ്ടന്‍മാരോ ;). കേരളാ ഫാര്‍മര് ചേട്ടനായിരുന്നു രണ്ടാമത്തെ ആള്. ഞാന് പോങ്ങുവിന്റെ കമന്റ് കണ്ടപ്പോള് വിചാരിച്ച് ഭവാന് ഉടനെ എന്നെ വിളിക്കുമെന്ന്. അങ്ങനെ ആരാണെന്ന് മനസ്സിലായോ എന്ന് ചോദിച്ച ഫാര്‍മറേട്ടനോടു കൊച്ച് കള്ളാ പോങ്ങുവല്ലേ എന്ന് ചോദിക്കേണ്ടിവന്നു. ഉടന് കിട്ടി തലയ്ക്ക് കൊട്ട്, "വേറെയും പലരും ഈ ബൂലോകത്തുണ്ട് ". തൃപ്തിയായി, പിന്നെ വിട്ടുകൊടുക്കാന് പറ്റുമോ ഉടന് പ്ലേറ്റ് മാറ്റി. "അങ്കിള് അല്ലെ , എനിക്കറിയാം", വീണ്ടും കൊട്ട്, അല്ല ഇതു വേറെ ആളാണ്. പിന്നെ യയാതി ദൈവങ്ങളെ മനസ്സില് ധ്യാനിച്ച് തുറുപ്പ് ഗുലാന് (ഇതും ചീറ്റിയാല് സംഗതികളെല്ലാം പുറത്തായി ഈ റിയാലിറ്റി ഷോ അവസാനിപ്പിക്കേണ്ടിവരും) കേരളാ ഫാര്‍മര്.... അപ്പോള് മറുവശത്തൊരു ചിരി :). "ഖള്ളന് ഖണ്ടു പിടിച്ചു".\nഇവരോടെല്ലാം സംസാരിച്ചപ്പോള് കിട്ടിയ അറിവ്.\nതിരുവന്തോരം ഏരിയാ കമ്മറ്റീന്ന് ആകെ6ബ്ലോഗേര്‍സ് 1 ബ്ലോഗറല്ലാത്തയാള്. എല്ലാവരും ജനശതാബ്ദി എക്സ്പ്രസില് വരുന്നു. നന്നായി ഞാന് മാത്രം റിസര്‍വ് ചെയ്തില്ല.\n1. അങ്കിള് (ചന്ദ്രകുമാര്)\n2. അങ്കിളിന്റെ ആന്റി (അല്ല നമ്മുടെ ആന്റി അങ്കിളിന്റെ ഭാര്യ)\n3. കേരളാ ഫാര്‍മര് (ചന്ദ്രശേഖരന് നായര്)\n4. വെള്ളായണി വിജയന്\n5. ശ്രീ@ശ്രേയസ്സ് (ശ്രീകണ്ഠകുമാര് പിള്ള)\n6. വേദ വ്യാസന് (രാകേഷ് ആര്)\nവേറൊരു സംഭവം കൂടി തിരുവനന്തപുരത്ത് നിന്നും ഉണ്ടെന്ന് കേട്ടു , അപ്പൂട്ടന് (പ്രശാന്ത്). പക്ഷെ അപ്പൂട്ടന്റെയോ, പോങ്ങേട്ടന്റെയോ ഒരു വിവരവുമില്ല. പിന്നീട് വളരെ പെട്ടെന്നായിരുന്നു സംഭവങ്ങള് , ഓഫീസില് അടുത്തിരിക്കുന്ന കൂട്ടുകാരിയോട് പറഞ്ഞ് അങ്ങോട്ടും ഇങ്ങോട്ടുമുള്ള ടിക്കറ്റ് ഒപ്പിച്ചു.\nഅങ്ങനെ 26 ഞായര് രാവിലെ ശുഭമുഹൂര്‍ത്തത്തില് ഞാന് കുളിച്ചൊരുങ്ങി, സുന്ദരക്കുട്ടപ്പനായി, വര്‍ക്കല റെയില്‍വേ സ്റ്റേഷനില് എത്തി. ജനശതാബ്ദി ഇതാ വന്നുകൊണ്ടിരിക്കുന്നു എന്ന് മൈക്കിലൂടെ ചേച്ചി വിളിച്ച് പറയുന്നു. ഞാന് ചാടിക്കയറി. D1 106 കണ്ടുപിടിച്ചു , അവിടെയിരുന്ന ഒരു മനുഷ്യനെ ഓടിച്ച് വിടുകയും ചെയ്തു. സമാധാനമായി. ഇനി നമ്മുടെ കൂട്ടുകാരെ വിളിക്കാം. ശ്രീ@ശ്രേയസ്സിനെ വിളിച്ചു. അവരും D1 ആണെന്ന്. ഇപ്പോ മനസ്സിലായോ ഹരീഷേട്ടന് ബ്ലോഗീശ്വരന്മാരേയും ബ്ലോഗീശ്വരിമാരേയും പ്രാര്‍ത്ഥിച്ചതിന്റെ ഫലം. :). ശ്രീ കൈ വീശിക്കാണിച്ചു, ഞാനും കാണിച്ചു. അങ്ങോട്ട് ചെല്ലണോ, എല്ലാം തഴക്കവും പഴക്കവും വന്ന ബ്ലോഗര്‍മാര്, അതു മാത്രമല്ല എല്ലാരും മൂപ്പില്‍സ് ആണ് (ശ്രീയെ കൂട്ടിയില്ല).\nഅവിടെ എത്തിയപ്പോഴല്ലെ മനസ്സിലായത്, ബൂലോകത്ത് പ്രായത്തിന് ഒരു സ്ഥാനവുമില്ല, ഇവര് നമ്മളെ കടത്തി വെട്ടുന്ന പയ്യന്‍സ്. വെള്ളായണി ചേട്ടന് ആകെ ഒരു മസ്സില് പിടിത്തം,പക്ഷെ കുറച്ചു കഴിഞ്ഞപ്പഴാ മനസ്സിലായത് അദ്ദേഹത്തിന്, ഞാനും ഒരു ബ്ലോഗറാണെന്ന് മനസ്സിലായില്ല (കഷ്ടം കാലത്തിന്റെ ഒരു പോക്കെ). അങ്കിളും ശ്രീയും ഫാര്‍മര്‍ചേട്ടനും കൂടി പുതിയ ടെക്നോളജി വിവരങ്ങള് പങ്കു വെയ്ക്കുന്നു. ഞാന് പതിയെ അവിടെ നിന്നും വലിഞ്ഞ് വാതില്‍ക്കല് പോയി നിന്നു രണ്ടു മൂന്ന് പടം പിടിച്ചു. കുറച്ച് കഴിഞ്ഞപ്പോ വിജയന്‍ചേട്ടനും ശ്രേയസ്സും കൂടി വാതില്ക്കല് വന്നു സംസാരം തുടര്‍ന്നു. അങ്ങനെ കുമ്പളം എന്ന റെയില്‍വേ സ്റ്റേഷന് കണ്ട ശ്രേയസ്സിന്റെ കമന്റ് "മത്തന് കുത്തിയാല് കുമ്പളം മുളയ്ക്കുമോ".\nഎറണാകുളം സൌത്തിലിറങ്ങി, ബൂലോകരെ വഹിച്ച D1 ന് നന്ദി രേഖപ്പെടുത്തി ഒരു ഫോട്ടോയും എടുത്ത് നടന്നു. എല്ലാവരും ഒളിപ്പിച്ച് വെച്ചിരുന്ന ക്യാമറകള് പുറത്തെടുത്ത് പടം പിടിത്തം തുടങ്ങി. മൊബൈല് ചാര്‍ജ്ജ് ചെയ്യാന് പറ്റാത്തതിന്റെ നിരാശ ഫാര്‍മര് ചേട്ടന്റെ മുഖത്ത് തെളിഞ്ഞ് കാണാമായിരുന്നു. അതിനിടയിലും എനിക്കിട്ട് കൊട്ടാന് മറക്കുന്നില്ല. വെള്ളായണി ചേട്ടനോടു ഫാര്‍മറേട്ടന്റെ കമന്റ്, "ഞാന് ഈ വേദ വ്യാസനെന്നൊക്കെ കേട്ടപ്പോ , താടിയൊക്കെ വളര്‍ത്തിയ ഒരുത്തനെന്നാ കരുതിയെ , ഇതിപ്പൊ ഒര് പീക്കിരി ചെക്കന്.". പ്രീ പെയ്ഡ് ഓട്ടോ ക്യൂ കണ്ടപ്പോ എല്ലരും കൂടി വെളിയിലിറങ്ങി, ഓട്ടോ തേടി യാത്രയായി. ഹൈക്കോര്‍ട്ട് എന്ന് കേള്‍ക്കുമ്പൊ ഓട്ടൊക്കാരെല്ലാം മുഖം തിരിക്കുന്നു. ഇനിയിപ്പൊ മീറ്റ് മുടക്കാന് ഓട്ടോക്കാരും തീരുമാനിച്ചോ ???? അപ്പോള് രണ്ട് ഓട്ടൊകള് മുട്ടിയുരുമ്മി നില്ക്കുന്നതു കണ്ട് എല്ലാരും അവിടെ പാഞ്ഞെത്തി, ചാടിക്കയറി :),ഓട്ടോച്ചേട്ടന്‍മാര്‍ക്ക് പറ്റില്ലാന്ന് പറയാന് അവസരം കൊടുത്തില്ല.\nഹൈക്കോര്‍ട്ടില് നിന്നും ചെറായി ബസില് കയറി, ദേവസ്വം നടയിലിറങ്ങി. ഓട്ടോയ്ക്കായി ചെന്നപ്പോള് പാലം പണി കാരണം ചുറ്റി പോകണം എന്ന്. ശരി എന്തായാലും താമസ്സിച്ചു ഇനി ചുറ്റെങ്കില് ചുറ്റ്. ഓട്ടോയില് കയറി അമരാവതി എന്ന് പറഞ്ഞപ്പൊ, ഡ്രൈവറുടെ ചോദ്യം, "സുഹൃദ് സംഗമത്തിനാണോ എന്ന്". അത് കേട്ട് ശ്രീ@ശ്രേയസ്സ് കോരിത്തരിച്ചിരിയ്ക്കുന്നു. ആകെ ഒരു ആവേശം.കായലിനിടയ്ക്കൂടെയുള്ള ആ യത്രയില് പാലം പണിയുന്നവര്‍ക്ക് നന്ദി പറഞ്ഞു. അവര് കാരണമാണല്ലോ ഈ കാഴ്ചകളൊക്കെ കാണാനായത്. മനോഹരം. ഓട്ടോയിലിരുന്ന് ഫോട്ടം പിടിക്കാന് പറ്റിയില്ല. കുറച്ച് മുന്‍പില് ഒരു സംഘം പിക് അപ്പ് ഓട്ടോയില്,ഓപ്പണ് സോഴ്സ് ഫൌണ്ടെഷന്റെ ആള്‍ക്കാരെപോലെ ഞങ്ങള്‍ക്ക് ഒളിക്കാന് ഒന്നുമില്ല എന്നാ മട്ടില് മൂടിയെല്ലാം തുറന്നിട്ട് പോകന്നു. അടുത്തെത്തിയപ്പോ മനസ്സിലായി അവര് ബ്ലോഗേര്‍സ് അല്ല.\nഅങ്ങനെ ലൊക്കേഷനില് ഓട്ടോകള് സ്ലോമോഷനില് ചവിട്ടിനിര്‍ത്തി. എല്ലാവരും ഇറങ്ങി. മൈക്കിലൂടെ ആരൊ സ്വയം പരിചയപ്പെടുത്തുന്നു. എഴുത്ത്കാരിചേച്ചിയും ,ബിന്ദു കെ പി യും , പിരീക്കുട്ടിയുമെല്ലാം രെജിസ്ട്രേഷന് കൌണ്ടറിന്റെ നിയന്ത്രണം ഏറ്റെടുത്ത് നടത്തുന്നു. ഫോമില് എല്ലാം പൂരിപ്പിച്ച് കൊണ്ടിരുന്നപ്പോള് അവരുമായി പരിചയപ്പെട്ടു. അപ്പുവേട്ടനും മണികണ്ഠനും ഹരിഷേട്ടനും നിറഞ്ഞ ചിരിയോടെ ഞങ്ങളെ സ്വീകരിച്ചാനയിച്ചു. അപ്പോഴേയ്ക്ക് കൊട്ടോട്ടിക്കാരന് എത്തി. തമ്മില് പരിചയപ്പെട്ടു (നേരില് കണ്ടിട്ടില്ലായിരുന്നു).\nകൊട്ടോട്ടിയോട് എന്താലേറ്റായതെന്ന് കേട്ടപ്പോ, മോഹന്‍ലാല് വരികയല്ലേ ഭയങ്കര ബ്ലോക്കായിരുന്ന് എന്ന് പറഞ്ഞു. ഞാനൊന്ന് ഞെട്ടി. അമ്പട ഹരീഷേട്ടാ , ലാലേട്ടനെയൊക്കെ വിളിച്ച് വരുത്തി മീറ്റ് ഒരു സംഭവമാക്കന് പോകുകയാണല്ലേ, കള്ളാ കള്ളാ :)\nപെട്ടെന്ന് ഒരു മിന്നായം പോലെ ലാലേട്ടന് റിസോര്‍ട്ടിനകത്തേയ്ക്ക്, പിറകേ മുരളിക ഉള്‍പ്പെടെയുള്ള ഒരു സംഘവും. ഇതെന്താ ഇവര് ഓടിപ്പോയത്. പിന്നെ കാണുന്നത് ഒരു കുഞ്ഞിനെയും എടുത്ത് ഇറങ്ങി വരുന്ന ലാലേട്ടനെയാണ് , അയ്യേ...............അയ്യായ്യേ ലാലേട്ടനോ, ഇതോ , ക്ഷമിക്കൂ ലാലേട്ടാ, സംഭവം എന്താണെന്ന് മനസ്സിലായോ, ചെമീന് വട അടിച്ചുമാറ്റാന് ചെന്ന തോന്ന്യാസിയ്ക്കും പോങ്ങുവിനും ലതിചേച്ചിയുടെ വക തല്ല് കിട്ടി. പൊട്ടിക്കരഞ്ഞ തോന്ന്യാസിയേയുമെടുത്താണ് പോങ്ങു വന്നത്. പ്രൊഫിലിലെ പടം കണ്ടാല് ഒര് ഗുണ്ടാ ലുക്ക് ഉണ്ടെങ്കിലും പോങ്ങുമൂടന് ഒരു മാടപ്രാവാണ്. :), കൊട്ടോട്ടിക്കാരനോട് അന്വേഷിച്ചപ്പഴാ കാര്യം മനസ്സിലായത് മോഹന്‍ലാല് വരുന്നത് മൂന്ന്പീടികയില് ഏതോ കട ഉത്ഘാടിക്കാനാണെന്ന്.\nഹാളിനത്ത് കയറി ഞാന് പടം പിടിത്തം തുടങ്ങി. എന്റെ ശല്യം സഹിക്കാനാകതെ ആരോ മൈക്ക് കൈയ്യില് പിടിപ്പിച്ചു. ആ നിറഞ്ഞ സദസ്സിന് മുന്നില് ഞാന് എന്റെ ഐഡന്റിറ്റി വെളിപ്പെടുത്തി :) പിന്നെ "ആരൊക്കെ പറഞ്ഞാലും ഇനി ബ്ലോഗിംഗ് നിര്‍ത്തുകയില്ല" എന്നും ഉറക്കെ പ്രഖ്യാപിച്ചു. കൊട്ടോട്ടികാരന്റെ നുണകളും , വാഴക്കോടന്റെ പുളുവും (പുള്ളി വിമാനത്തീന്ന് ചെറായിയില് ചാടുകയായിരുന്നത്രെ :) ), തോന്ന്യസിയുടെ തോന്ന്യാസിത്തരവും എല്ലാം കേട്ട് മരിച്ചിരിക്കുകയായിരുന്നു ഞങ്ങളെല്ലാം. ആകെ എന്തോ ഒരു പ്രശ്നമുള്ളതുപോലെ, ജനസാന്ദ്രത ഒരു ദിശയില് കുറവും മറ്റിടത്ത് കൂടുതലും പിന്നീടാണ് മനസ്സിലായത്, ചായ, ബിസ്കറ്റ്, വയണയിലയപ്പം, മുതലായവ വച്ചിരിക്കുന്ന സൈഡിലേയ്ക്ക് ബൂലോകത്തിന് ചരിവുണ്ടെന്ന്.\nഅപ്പോളേയ്ക്കും അടുത്ത പരിപാടി തുടങ്ങി, ബൂലോകത്തെ സകല ചരാചരങ്ങളേയും പേപ്പറില് ആവാഹിക്കാന് മന്ത്രവാദി സജീവേട്ടന് തയ്യാറായി. ബഹളമുണ്ടാക്കതെ ക്യൂ പാലിച്ചാല് പടം വരച്ച് തരാമെന്ന് പറഞ്ഞപ്പോള് സാക്ഷാല് തോന്ന്യസിവരെ പാവപ്പെട്ടവനായി, പാവപ്പെട്ടവന് പാവത്താനായി. :), ഞാനും ക്യൂ പാലിച്ചാ നിന്നത്. എന്നിട്ടും സജീവേട്ടാ എന്നോടീ ചതി വേണ്ടായിരുന്നു. ചെന്ന് മുന്നില് നിന്നിട്ട് സജീവേട്ടാ , വേദ വ്യാസന് എന്ന് നോം അരുള് ചെയ്തു. ഒന്ന് ഹ ഹ ഹ എന്നെങ്കിലും ആക്കിക്കൂടായിരുന്നോ, എന്നിട്ടോ എന്റെ നേരെ കോക്രി കാണിച്ചു, ഇതെല്ലാം പടം വരക്കാനാണെന്ന് കരുതി ഞാനും എല്ലാം തിരികെയും കാണിച്ചു. അവസാനം പടം വരച്ചിട്ട് പറഞ്ഞ് നീ കണ്ണ് മാറ്റിയത് കൊണ്ടാ ശരിയാകാത്തേന്ന്. ഭയങ്കര വിഷമമായി. എല്ലാരെം പടം അടിപോളിയക്കിയിട്ട് എന്നെ മാത്രം പറ്റിച്ചു. നോക്കിക്കോ അടുത്ത പ്രാവശ്യോം ഞാന് വരും.\nഅടുത്തത് ബിലാത്തിപ്പട്ടണം മുരളിച്ചേട്ടന്റെ മായജാല പ്രകടനം.5രൂപാ പോയെന്നു വിചാരിച്ച് ആരൊ കൊടുത്ത നാണയം വാചമടിക്കിടയില് അദ്ദേഹം കീശയിലാക്കി. ;) , മുറിഞ്ഞ് കിടന്ന കയറിനെ ഒന്നാക്കിച്ചേര്‍ത്ത് മുന്നേറിയ ബിലാത്തിയെ ജിപ്പൂസ് പിടിച്ചുകെട്ടി. എന്നാല് വിലങ്ങുകള്‍ക്കുപോലും തന്നെ ഒന്നും ചെയ്യാനാകില്ല എന്ന് അദ്ദേഹം തെളിയിച്ചു. എല്ലാവരേയും പരിചയപ്പെട്ടുവന്നപ്പോ ഈറ്റാനുള്ള സമയമായി എന്ന് മനസ്സിലായി. സ്ത്രീകളും കുട്ടികളും ആദ്യം എന്ന് അശരീരി മുഴങ്ങുന്നുണ്ടായിരുന്നെങ്കിലും ആരും അത് കേട്ടഭാവം കാണിച്ചില്ല :). എനിയ്ക്ക് ബൂലോകത്ത് ആദ്യമായി കമന്റ് തന്നനുഗ്രഹിച്ച നിരക്ഷരന് ചേട്ടനാണ് എന്നെ ഊണ് കഴിക്കാന് വിളിച്ചത്, അദ്ദേഹത്തിനോട് അപ്പോള് തന്നെ കമന്റിന്റെ നന്ദി അറിയിച്ചു.\nഫുഡ് വാനിഷിങ്ങിള് ബിലാത്തിയെക്കാള് കേമന്‍മാരാണ് തങ്ങള് എന്ന് പല ബ്ലോഗര്‍മാരും തെളിയിച്ചു. കപ്പ, ചോറ്, മീന് കറി, കരിമീന് വറുത്തത്, അച്ചാര്, ചെമ്മീന് വട എല്ലാം ഒന്നിനൊന്ന് കേമം. ഫ്രൂട്ട് സലാഡ് വിത്ത് ഐസ്ക്രീം കഴിഞ്ഞപ്പോഴെയ്ക്കും ഒന്ന് ഉറങ്ങിയാ മതി എന്നായി.\nവിഭവ സമൃദ്ധമായ ഊണ് കഴിഞ്ഞപ്പോള് വീണ്ടും ഹാളിലേയ്ക്ക്. മണികണ്ഠന്റെ പാട്ട്, ചാര്‍വാകന്റെ പാട്ട്, മനുവിന്റെയും വിനയെന്റെയും കവിത ചൊല്ലല്, എഴുത്തുകാരിചേച്ചിയുടെ മകളുടെ പാട്ട്, ഒരു കൊച്ചുമിടുക്കിയുടെ പാട്ട് അങ്ങനെ സംഗീത സാന്ദ്രമായ അന്തരീക്ഷത്തിലേയ്ക്ക് ലതി ചേച്ചി വാഴക്കോടനെ വലിച്ചെറിഞ്ഞു. എനിക്കു ഒന്നുമറിയില്ലാ എന്ന് നിലവിളിച്ച വാഴയോടു പരിപാടി കുളമാക്കിയാല് ശരിയ്ക്കും അറിയും എന്ന് എല്ലാവരും ഭീഷണി മുഴക്കി. അന്തംവിട്ടാല് പ്രതി എന്തും ചെയ്യും എന്നു പറഞ്ഞപോലെ വാഴ, എന്തും ചെയ്യാന് തയ്യാറായി... എന്തും സഹിക്കാന് ഞങ്ങളും :). പക്ഷെ മിമിക്രിയില് തുടങ്ങിയ വാഴ അവസാനം മാപ്പിളപ്പാട്ടോട് കൂടി എല്ലാരുടെയും മുന്നില് ഹീറോ :) അപ്പോള് കാണികള്‍ക്കിടയില് വര്‍ഷങ്ങളായി വാഴയെ സഹിക്കുന്ന ഒരു മുഖത്ത് മന്ദസ്മിതം.\nഅമ്മ മക്കളെ കൊണ്ടുവന്ന് സ്ടേജില് നിര്‍ത്തുന്ന പോലെ ലതിച്ചേചി എല്ലാവരെയും വിളിച്ച് എന്തേലും പരിപാടി കാഴ്ചവെയ്ക്കാന് ആവശ്യപ്പെടുന്നുണ്ടായിരുന്നു. അവസാനം എല്ലാര്‍ക്കും ലതി ചേച്ചിയുടെ മധുരം മലയാളം കവിത കേള്‍ക്കണം എന്നായി. അവസാനം യാത്രപറയുന്നതിന് മുന്‍പേ ലതി ചേച്ചി പാടി :) അതു തീരും മുന്‍പേ എന്റെ ക്യാമറ ചാര്‍ജ്ജ് തീര്‍ന്നു. :(\nവിടപറയാന് നേരമായി... ഞങ്ങളെ ചെറായിയില് കോണ്ടുക്കളയാന് അനിലേട്ടന്റെ ക്വാളിസ്സ് എത്തി. അതിനടുത്തെത്തിട്ട് പോകാന് തൊന്നുന്നില്ല വീണ്ടും എല്ലാവരോടും യാത്രപറയാം എന്നു കരുതി തിരിഞ്ഞപ്പോ പുറകീന്നൊരു വിളി, "ഡാ അപ്പീ ഡാ" ശ്രീ@ശ്രേയസ്സ് ആണെന്നാ തൊന്നുന്നെ, ആ എന്തായാലും വണ്ടിയുടെ സാരഥി ഒരു കാല് അകത്തും അടുത്തത് ഇപ്പൊ വണ്ടിയെടുക്കും എന്ന മട്ടില് നിന്നതിനാല് ഭാഗ്യപരീക്ഷണത്തിന് നിന്നില്ല. ആഹാ ക്വാളിസ്സിനകത്ത് പുറകിലായി ഞാനും ശ്രേയസ്സും ഇരുന്നു (ഒരു രക്ഷയുമില്ലാത്ത ചൂടായിരുന്നു അവിടെ). അങ്കിളും ആന്റിയും അവിടെ തങ്ങുകയാണെന്ന് അറിയിച്ചു. പക്ഷെ തിരിച്ചുപോകാനും ഞങ്ങള്6പേര് , അപ്പൂട്ടനും , ജയന്‍ദാമോദരന് ചേട്ടനുമായിരുന്നു ആ ഭാഗ്യവാന്മാര്.\nതിക്കിത്തിരക്കി എറണാകുളം സൌത്തിലെത്തി ജനശതാബ്ദിയില് കയറി. ബ്ലോഗ് മീറ്റ് അവസാനിപ്പിച്ചത് ഇഷ്ടപ്പെടാത്ത ബ്ലോഗീശ്വരന്മാരും ബ്ലോഗീശ്വരിമാരും ഞങ്ങളെ കൈ വെടിഞ്ഞതിനാല് പലരും പല കമ്പാര്‍ട്ടുമെന്റിലായി. ഒരു ഉറക്കമുണര്‍ന്നണീറ്റെപ്പോള് കായംകുളം കഴിഞ്ഞു. പിന്നെ അവസാനം ഞാന് വര്‍ക്കലയില് ഇറങ്ങി. എല്ലാവരോടും യാത്രപറഞ്ഞ് ഫോണ് നമ്പര് ഒക്കെ വാങ്ങി, വീട്ടിലെത്തി.\nഉറങ്ങുന്നതിന് മുന്പേ മീറ്റിനെക്കുറിച്ച് പോസ്റ്റണം എന്ന് കരുതി. പിന്നെ ആ ആഗ്രഹം അടക്കി. വിശദമായി, നല്ലോരു പോസ്റ്റ് ഇടാം എന്ന് തീരുമാനിച്ചു. ആറി ആറി ഇതിപ്പോ പഴങ്കഞ്ഞി പോലായെങ്കിലും കോമ്പ്ലാന് പകരം പഴങ്കഞ്ഞി ആരോഗ്യത്തിനു നല്ലതാന്ന് പറയുന്ന അമ്മയെ മനസ്സില് ധ്യാനിച്ച് പോസ്റ്റുന്നു,(തിരിച്ച് ചെന്നപ്പോ എന്തായെടാ എന്നു അമ്മ അന്വേഷിച്ചു), അനുഗ്രഹിക്കൂ ആശീര്‍വദിയ്ക്കൂ........... വ്യക്തിപരമായി ആര്‍ക്കെങ്കിലും വിഷമമുണ്ടാക്കുന്ന എന്തെങ്കിലും പരാമര്‍ശം ഉണ്ടെങ്കില് അറിയിക്കുമല്ലോ.. ഞാന് തിരുത്തുന്നതാണ്.\nഅവസാനം ഞാന് ഒരു വാക്യം കൂടിപ്പറഞ്ഞ് ഉപസംഹരിക്കട്ടെ.......\nസംഘാടകര്‍ക്ക് അഭിനന്ദനത്തിന്റെ ആയിരമായിരം പൂച്ചെണ്ടുകള് :):):)\n31 അഭിപ്രായങ്ങള് »\nഉം ഇത് അമ്പരപ്പിക്കുന്നു\nഎഴുതിയത് Rakesh R , ലേബലുകള് : പലവക, ഫലിതം, സാങ്കേതികം\nഫയര്‍ഫോക്സ് മലയാളം പതിപ്പ് പൊട്ടിയപ്പോള് കിട്ടിയ റിപ്പോര്‍ട്ട് വളരെ രസകരമായി തോന്നി, എല്ലാവരുമായി പങ്കുവയ്ക്കുന്നു\nചിത്രത്തില് ക്ലിക്ക് ചെയ്താല് വലുതായി കാണാം .\n10 അഭിപ്രായങ്ങള് »\nനിങ്ങള് ഫയര്‍ഫോക്സ് ഉപയോഗിക്കുന്ന വ്യക്തിയാണോ..........\nഎഴുതിയത് Rakesh R , ലേബലുകള് : പലവക, സാങ്കേതികം\nതലക്കെട്ട് കണ്ടപ്പോള് എതേലും സാധനത്തിന്റെ പരസ്യമാണെന്ന് തോന്നിയൊ, അല്ലേ അല്ല.\nഫയര്‍ഫോക്സിന്റെ എറ്റവും നല്ല പ്രത്യേകത, അതില് നമുക്ക് ആഡ്വണ്‍സ് (പ്ലഗിന്‍സ്) ചേര്‍ക്കാം എന്നതാണു്. ബൂലോകത്തില് പലരും പലപ്പോഴായി പല ആഡ്വണ്‍സിനെ കുറിച്ചും പ്രതിപാദിച്ചിട്ടുണ്ടല്ലോ. ഇവിടെ ഞാനും നിങ്ങള്‍ക്കായി ഒരു കിടിലം കിക്കിടിലം കിടിലോല്‍ക്കിടിലം ആഡ്വണ്‍നെ പരിചയപ്പെടുത്തുന്നു.\n"സ്വനലേഖ". പേര് കേള്‍ക്കുമ്പോത്തന്നെ ഒരു ഇത് ഇല്ലേ ( കടപ്പാട് : എന്റെ പഴയപോസ്റ്റ് :-) ). പേര് കേട്ടാലറിയാം ഇവളൊരു നാടന് മലയാളിപ്പെണ്ണ്. അപ്പോപ്പിന്നെ എന്തിനാഡായ് ഈ ആഡ്വണ് ഉപയോഗിക്കുന്നത് എന്നു ചോദിക്കു. ഇവളെക്കുറിച്ച് പറയുകയാണെങ്കില് നാണംകുണുങ്ങിയാണെങ്കിലും നല്ല അസ്സലായി മലയാളം എഴുതും. ഇപ്പൊ കാര്യം മനസ്സിലായോ. ഇല്ലേ, എന്റെ പൊന്നു മനുഷ്യന്മാരേ ...... ഇവളെ നിങ്ങളുടെ ഫയര്‍ഫോക്സിന് കെട്ടിച്ചുകൊടുത്താല്, വേറെ ആരുടെയും (കീമാന്,വരമോഴി മുതലായ സോഫ്റ്റ്വെയര്) സഹായമില്ലാതെ മലയാളം ടൈപ്പ് ചെയ്യാം.\nഇനി കുറച്ച് സീരിയസ്സ് ആകാം\nഞാന് പറഞ്ഞുവന്നതെന്താണെന്നുവെച്ചാല് ഫയര്‍ഫോക്സ് ബ്രൌസറില് നമുക്ക് സ്വനലേഖ ഇന്‍സ്റ്റാള് ചെയ്യാം. ദാ ഇവിടെ ഞെക്കിയാല് സ്വനലേഖ ഫയര്‍ഫോക്സില് ചേര്‍ക്കാം. ചേര്‍ത്തുകഴിഞ്ഞ് ഫയര്‍ഫോക്സ് റീസ്റ്റാര്‍ട്ട് ചെയ്താല് സ്വനലേഖ ഉപയോഗിച്ച് തുടങ്ങാം. ഏത് വെബ്സൈറ്റിലെയും ടെക്സ്റ്റ് ഏരിയയിലോ, ടെക്സ്റ്റ് ബോക്സിലോ മലയാളം ടൈപ്പ് ചെയ്യാന് അതില് മൌസിട്ട് ക്ലിക്കണം എന്നിട്ട് "കണ്‍ട്രോള് + m (Ctrl+m)" അടിക്കണം , സിമ്പിള് ഇത്രെയുള്ളു നിങ്ങള് ഇതാ സ്വനലേഖയ്ക്ക് അടിമയായിക്കഴിഞ്ഞു.\nഞാന് ഈ ടൈപ്പ് ചെയ്യുന്നതെല്ലാം സ്വനലേഖ ഉപയോഗിച്ചാണ്. എന്റെ കൂട്ടുകാരനായ നിഷാന് ആണ് സ്വനലേഖയെ ഫയര്‍ഫോക്സിന് മുട്ടിച്ച്കൊടുത്ത മഹാന്. അദ്ദേഹത്തിനായി ഞാന് ഈ പോസ്റ്റ് സമര്‍പ്പിക്കുന്നു.\nചെറായി മീറ്റ് (എന്തുവാടെ ഇത്)\nഎന്തുവാടെ ഇവിടെ നടക്കണത്. കൂട്ടുകാരെല്ലാം കൂടി ഒരു സ്ഥലം തീരുമാനിച്ച് ഒത്തുകൂടുന്നത് ഇത്ര വലിയ പുകിലുകള് ഉണ്ടാക്കണോ ഏവനെങ്കിലും ഒരുത്തന്,മീറ്റ് അജണ്ട എടുത്ത് പരിശോദിക്കും, പിന്നീടു അതിന്റെ കുറ്റവും കുറവും വെച്ച് ഒരു പോസ്റ്റ് എടുത്തിട്ടങ്ങലക്കും, മീറ്റ് ആന്‍ഡമാനിലാക്കണം, ലക്ഷ ദ്വീപിലാക്കണം. അല്ലേല് മീറ്റിന് വിളമ്പാന് പോണ ചിക്കനില് ഉപ്പ് കൂടുതലാണ്, പായസത്തില് പല്ലി വീഴും. (ഡെയ് ഡെയ് അപ്പീ നീയും ഇപ്പൊ അതു തന്നെല്ലേഡായ് ചെയ്യണത് .. എന്തു ചെയ്യാന് അണ്ണാ ബ്ലൊഗിന്റെ ഹിറ്റ് കുന്ത്രാണ്ടം തകര്‍ക്കണ്ടെ, നമ്മളെപറ്റിയും നാല് പേര് പറയട്ടെന്ന്...).\nശരി ശരി അതുകള, പിന്നെ കുറെയെണ്ണം കുറച്ച്കൂടി മാന്യമായ രീതിയില് തന്തക്ക് വിളി തുടങ്ങി (എല്ലാം ഒരുമിച്ചുകൂടാനുള്ള അടങ്ങനാകാത്ത ആഗ്രഹം കൊണ്ടുമാത്രമാണു് ... ഉവ്വ ഉവ്വ...)\nഎന്തിനാടെ ഇങ്ങനെകിടന്ന് കടിപിടികൂടുന്നെ. എല്ലാരും അവരവരുടെ തിരക്കുകള്‍ക്കിടയും, ദീപക് രാജ് പറഞ്ഞപോലെ "ജീവനുള്ള ബ്ലോഗര്‍മാരെ" കാണാന് വരുമ്പൊ അലമ്പാക്കല്ലേടെ. എല്ലാരും സസന്തോഷം വീട്ടുകാരെയുമൊക്കെ കൂട്ടി വരട്ട്. എല്ലാരേം പരിചയപ്പെടട്ട്. എന്നാലല്ലേ ഒര് ഇത് ഒള്ള്.\nഅതിരാവിലെ എല്ലാരും പോരീം നമുക്ക് (ഞാന് അവിടെ ഉണ്ടെങ്കില്) അടിച്ച്പൊളിക്കാമെന്ന്. ആഹ്ളാദിക്കാം ... അറുമാദിക്കാം.\nഅല്ല ഇതൊക്കെ പറയാന് ഇവനിതാര് , ഇവനിവിടെന്തുകാര്യം എന്നൊന്നും ചോദിക്കരുത്, എനിക്കതിഷ്ടമല്ല. ഞാനും തുടങ്ങി ഒന്ന് രണ്ട് ബ്ലോഗ്. അതാണല്ലോ കടിപിടി കൂടാനുള്ള യോഗ്യത.\nഞാനെന്തെങ്കിലും കൊള്ളരുതായ്കയൊ, ഇല്ലാവചനമോ മൊഴിഞ്ഞെങ്കില് സാദരം ക്ഷമിക്കുക. കാരണം ബെര്‍ളി, അനോണി ആന്റണി, കൊച്ച്ത്രേസ്യ, തുടങ്ങിയ സകലമാന കിടിലങ്ങളുടെയും (ഇനിയും ഉണ്ടു ഒരുപാട്) പോസ്റ്റ് വായിച്ചാണ് ഒരു ബ്ലോഗ് എന്ന മോഹമുണ്ടായത്. അതുകൊണ്ടു അറിവില്ലായ്മ ക്ഷമിക്കുക (ഇതിന് ഞങ്ങളുടെ നാട്ടില് കുരുത്തം എന്നുപറയും).\n16 അഭിപ്രായങ്ങള് »\nഎഴുതിയത് Rakesh R , ലേബലുകള് : പലവക\nഎന്റെ മനസ്സാകുന്ന കൂട്ടില് നിന്നും പാറിപ്പറന്നകലുന്ന ചിന്തകള്‍ക്ക് കൂടുകൂട്ടാന് ഒരിടം....\nപോത്തന്‍കോടു നിവാസിയായ ഞാന് എന്റെ നാടിനെ മറക്കുന്നതെങ്ങനെ.... ഇരിക്കട്ടെ ഒരു ബ്ലോഗ്\n6 അഭിപ്രായങ്ങള് »\nനിങ്ങള് ഫയര്‍ഫോക്സ് ഉപയോഗിക്കുന്ന വ്യക്തിയാണോ.......


പെറി വളരെ സുന്ദരി, അവര്‍ക്കൊപ്പം അത്താഴം കഴിക്കണമെന്ന് ആഗ്രഹമുണ്ട്: മുരളി വിജയ് - ഇ വാർത്ത | evartha Ellyse Perry responds to Murali Vijay's wish to have dinner\nBreaking News: ആദായ നികുതി വകുപ്പ് നോട്ടീസയച്ചത് കേന്ദ്രം ഞങ്ങളെ ‘സ്‌നേഹി’ക്കുന്നതുകൊണ്ട്: ശരദ് പവാര് ◆ കരിപ്പൂര് എയര് പോര്‍ട്ടില് 95 ലക്ഷം രൂപയുടെ സ്വര്‍ണം പിടികൂടി ◆ സ്വര്‍ണ്ണ കടത്ത്: സന്ദീപ് നായര്‍ക്ക് ജാമ്യം; സ്വപ്ന നാല് ദിവസം എന്‍ഐഎ കസ്റ്റഡിയില് ◆ സമരക്കാരിൽ നിന്ന് കോവിഡ് ബാധിച്ചത് 101 പൊലീസുകാർക്ക്; 161 പൊലീസുകാർ പ്രൈമറി കോണ്ടാക്ട് ലിസ്റ്റിൽ ◆ സംസ്ഥാനത്ത് ഇന്ന് 4125 പേർ‌ക്ക് കൊവിഡ്; സമ്പര്‍ക്കം 3463; രോഗ വിമുക്തി 3007 ◆ കസ്റ്റംസ് അന്വേഷണം പരാജയം; കെ ടി ജലീല് ഏറെ കുറേ കുറ്റസമ്മതം നടത്തി: മുല്ലപ്പള്ളി ◆ ഇവർ ഡാറ്റ ഇല്ലാത്തവർ; എന്‍ഡിഎയെ പരിഹസിച്ച് ശശി തരൂര് ◆ കേന്ദ്രത്തിന്റെ കാര്‍ഷിക ബില്ലിനെതിരെ മമത; മമതക്കെതിരെ ബംഗാള് ഗവർണർ ◆ സലാഹുദ്ദീന് വധം ആസൂത്രണം ചെയ്ത് നടപ്പാക്കിയവരില് പ്രധാനി ആര്‍എസ്എസ് മുഖ്യശിക്ഷക്; അമല്‍രാജ് അറസ്റ്റില്, വാളുകള് കുളത്തില് ◆ ഡൽഹി സ്ഫോടനക്കേസ്: പിടിയിലായ മലയാളി ഉൾപ്പെടെ2പ്രതികളെ ചോദ്യം ചെയ്യുന്നു; ലഭിച്ചത് നിർണായക വിവരങ്ങളെന്ന് എൻഐഎ ◆\nപെറി വളരെ സുന്ദരി, അവര്‍ക്കൊപ്പം അത്താഴം കഴിക്കണമെന്ന് ആഗ്രഹമുണ്ട്: മുരളി വിജയ്\nതാൻ എന്നെങ്കിലും അത്താഴം കഴിക്കാന് ആഗ്രഹിക്കുന്ന രണ്ടു ക്രിക്കറ്റ് താരങ്ങള് ആരൊക്കെയാണെന്ന കാര്യം ഇന്ത്യയുടെ മുന് ടെസ്റ്റ് ഓപ്പണര് മുരളി വിജയ് വെളിപ്പെടുത്തിയിരുന്നു. ഐപിഎൽ ടീമായ ചെന്നൈ സൂപ്പര് കിങ്‌സിന്റെ ഇന്‍സ്റ്റഗ്രാം ലൈവിലായിരുന്നു ഈ വെളിപ്പെടുത്തൽ.\nഇന്ത്യൻ ഏകദിന ടീമിന്റെ ഓപ്പണര് ശിഖര് ധവാന്, ഓസ്‌ട്രേലിയയുടെ വനിതാ താരവും ഓള്‍റൗണ്ടറുമായ എല്ലിസ് പെറി എന്നിവരുടെ പേരുകളാണ് ആ പരിപാടിയിൽ വിജയ് പറഞ്ഞത്. ” ഓസീസ് താരം എല്ലിസ് പെറി, അവര്‍ക്കൊപ്പം അത്താഴം കഴിക്കണമെന്ന് ആഗ്രഹമുണ്ട്. അവര് വളരെ സുന്ദരിയാണ്. ഈ കൂട്ടത്തിൽ മറ്റൊരാള് ശിഖര് ധവാനാണ്. വലിയ തമാശക്കാരനാണ് അദ്ദേഹം, ധവാന്റെ കൂടെ എല്ലായ്‌പ്പോഴും ഒരുമിച്ചിരിക്കാന് ഇഷ്ടമാണ്.\nഅവന് എപ്പോഴും ഹിന്ദിയില് സംസാരിച്ചു കൊണ്ടിരിക്കും, ഞാനോ തമിഴിലുമായിരിക്കും സംസാരിക്കുക എന്നും വിജയ് പറഞ്ഞിരുന്നു. വിജയ് വെളിപ്പെടുത്തിയ ആഗ്രഹത്തെക്കുറിച്ച് ഒടുവില് പ്രതികരിച്ചിരിക്കുകയാണ് ഓസീസ് താരമായ പെറി.\nകഴിഞ്ഞ ദിവസം അവതാരക റിതിമ പഥക്കുമായള്ള ഇന്‍സ്റ്റഗ്രാം ലൈവിലാണ് പെറി ഇതേക്കുറിച്ച് മറുപടി നല്‍കിയത്. “വിജയ് നന്നായി കളിക്കുന്നുണ്ടെന്ന് വിശ്വസിക്കുന്നു. ഇത്തരത്തിൽ ഒരു ആഗ്രഹം പ്രകടിപ്പിച്ചത് അദ്ദേഹത്തിന്റെ നല്ല മനസ്സ്, ഞാൻ ശരിക്കും ഫ്‌ളാറ്റായിപ്പോയി” എന്നായിരുന്നു പെറിയുടെ വാക്കുകള്.\nTopics: Dinner Murali vijay Pery Sikhar dhavan


15 ദിവസം വീസയില്ലാതെ മലേഷ്യയിൽ കറങ്ങാം | Indian Passport Holders now Travel to Malaysia Visa free 15 days\n15 ദിവസം വീസയില്ലാതെ മലേഷ്യയിൽ കറങ്ങാം\nമനോരമ ലേഖകൻ January 10, 2020 12:02 PM IST\n15 ദിവസം വീസയില്ലാതെ മലേഷ്യയിൽ കറങ്ങാം. വിശ്വാസം ആകുന്നില്ലേ? കാര്യം സത്യമാണ്. വീസ പ്രശ്നങ്ങളൊന്നുമില്ലാത്ത വിധത്തിൽ ഇന്ത്യക്കാർക്കും ചൈനക്കാർക്കും മലേഷ്യ സന്ദർശിക്കുവാൻ സാധിക്കുന്ന വിധത്തിൽ മലേഷ്യ പുതിയ വീസാ പോളിസി പുറത്തിറക്കി.\nഅംഗീകൃത വിമാനത്താവളങ്ങളിലൂടെയോ എൻട്രി പോയിന്റുകളിലൂടെയോ മാത്രമേ മലേഷ്യയിലേക്ക് പ്രവേശിക്കുവാനും തിരികെ പോകുവാനും സാധിക്കുകയുള്ളൂ. റജിസ്ട്രേഷൻ മുൻകൂട്ടി നടത്തി അപ്രൂവലിന്റെ പ്രിന്‍റ് മറക്കാതെ കരുതുക. മലേഷ്യയിലെ വീസ രഹിത യാത്രയ്ക്ക് ബാധകമാകുന്നതിന്, ഇന്ത്യൻ വിനോദ സഞ്ചാരികൾ ഇലക്ട്രോണിക് ട്രാവൽ റജിസ്ട്രേഷൻ ആൻഡ് ഇൻഫർമേഷൻ (ഇഎൻ‌ടി‌ആർ‌ഐ) സിസ്റ്റത്തിൽ സ്വയം റജിസ്റ്റർ ചെയ്യേണ്ടതുണ്ട്. റജിസ്ട്രേഷൻ വിനോദസഞ്ചാരികൾ തന്നെ അല്ലെങ്കിൽ ഇന്ത്യയിലെ മലേഷ്യൻ മിഷൻ ഓഫീസിൽ രജിസ്റ്റർ ചെയ്തിട്ടുള്ള ഏതെങ്കിലും ട്രാവൽ ഏജൻസി മുഖേന ചെയ്യാവുന്നതാണ്.\n'എൻ‌ടി‌ആർ‌ഐ സിസ്റ്റം' വഴി ഒരു വ്യക്തി റജിസ്റ്റർ ചെയ്തുകഴിഞ്ഞാൽ, വീസ ഇഷ്യു ചെയ്ത തീയതി മുതൽ മൂന്ന് മാസത്തിനുള്ളിൽ ടൂറിസ്റ്റുകൾക്ക് മലേഷ്യയിലേക്ക് പോകാം. 15 ദിവസത്തേക്ക് മാത്രമേ വീസ ബാധകമാകൂ. വിനോദ സഞ്ചാരികൾക്ക് ഇന്ത്യയിലേക്കോ മറ്റേതെങ്കിലും രാജ്യങ്ങളിലേക്കോ നേരിട്ട് യാത്രാ വിമാന ടിക്കറ്റ് ഉണ്ടായിരിക്കണം. കൂടാതെ ഇമിഗ്രേഷൻ റെഗുലേഷൻ 1963 അനുസരിച്ച് മലേഷ്യയിലെ മറ്റ് പാസുകൾക്കായി ഇങ്ങനെ എത്തുന്ന സഞ്ചാരികൾക്ക് അപേക്ഷിക്കുവാൻ അർഹതയുണ്ടായിരിക്കുന്നതല്ല.\nപുതിയ ഭേദഗതിയുടെ പിന്നിലെ കാരണം\nഇന്ത്യൻ പാസ്‌പോർട്ട് ഉടമകൾക്ക് വിസ ഓൺ ഓൺ അറൈവൽ ഓപ്ഷൻ ഒരു മെച്ചപ്പെടുത്തലായി വിദേശകാര്യ മന്ത്രാലയം കണക്കാക്കുന്നു. കഴിഞ്ഞ കുറച്ച് മാസങ്ങളായി ഇന്ത്യയിൽ നിന്നും ചൈനയിൽ നിന്നുമുള്ള സഞ്ചാരികളുടെ വരവ് വർദ്ധിച്ചതിനാലാണ് ഈ തീരുമാനം. മലേഷ്യയുടെ ടൂറിസത്തിന് ഇത് ആക്കം കൂട്ടുമെന്നാണ് പ്രതീക്ഷ.\nദക്ഷിണ ചൈനാക്കടൽ പകുതിയായി വേർതിരിക്കപ്പെട്ട രണ്ട് രാജ്യങ്ങളെപ്പോലെയാണ് മലേഷ്യ. ഒന്ന് തിരക്കേറിയ നഗരങ്ങൾ, ആധുനിക പട്ടണങ്ങൾ, കൊളോണിയൽ കെട്ടിടങ്ങൾ, തേയിലത്തോട്ടങ്ങൾ എന്നിവ ഉൾപ്പെടുന്ന ഉപദ്വീപാണ് എങ്കിൽ; മറുവശത്ത് വ്യാപിച്ചുകിടക്കുന്ന കാടുകൾ ആണ്. എല്ലാം ഏകീകരിക്കുന്ന ഒരേയൊരു കാര്യം ഭക്ഷണമാണ്.\nമൾട്ടി കൾച്ചറൽ രാജ്യമായ മലേഷ്യയിലെ ഏറ്റവും പ്രശസ്തമായ നഗരമാണ് ക്വാലാലംപൂർ. ഒരു വശത്ത് വമ്പൻ കെട്ടിടങ്ങളും മറുവശത്ത് ഷോപ്പിംഗ് മാളുകളും, ഒപ്പം ആരേയും മോഹിപ്പിക്കും രാത്രി ജീവിതവും ക്വാലാലംപൂരിന് സ്വന്തമായി ഉണ്ട്.\nലോകമെമ്പാടുമുള്ള തെരുവ് ഭക്ഷണങ്ങൾക്ക് ക്വാലാലംപൂർ പ്രശസ്തമാണ്, മലായ്, ചൈനീസ്, ഇന്ത്യൻ, തായ്, അറേബ്യൻ എന്നിവയുടെ മിശ്രിതമാണ് കെ‌എല്ലിന്റെ തെരുവ് ഭക്ഷണം. രാത്രി ജീവിതത്തിലും ഷോപ്പിംഗിലും ക്വാലാലംപൂർ മറ്റ് ഏഷ്യൻ രാജ്യങ്ങളിൽ നിന്ന് വ്യത്യസ്തമാണ്.\nമലേഷ്യയുടെ മിനി പറുദീസ -ലങ്കാവി\nമലേഷ്യയുടെ മിനി പറുദീസ എന്ന് ലങ്കാവിയെ വിളിക്കുന്നത് വെറുതെയല്ല. ആൻഡമാൻ കടലിൽ സ്ഥിതിചെയ്യുന്ന ഒരു കൂട്ടം ദ്വീപുകളാണിത്. ഡ്യൂട്ടി ഫ്രീ സോൺ കൂടിയാണിത്. വൃത്തിയുള്ള ബീച്ചുകൾ, തിളങ്ങുന്ന നീല ജലം, വനങ്ങൾ എന്നിവയാൽ പരന്നുകിടക്കുന്ന ലങ്കാവി ഏതൊരു വിനോദസഞ്ചാരിയുടേയും പറുദീസയാണ്. മലേഷ്യയുടെ രത്‌നമായ ലങ്കാവി മികച്ച സീഫുഡ്, ടൺ സ്പാകൾ, മറ്റ് രസകരമായ പ്രവർത്തനങ്ങൾ എന്നിവയ്ക്ക് പേര് കേട്ടതാണ്.\n2008 ൽ യുനെസ്കോ ലോക പൈതൃക സൈറ്റായി മേലകയെ പട്ടികപ്പെടുത്തി. സാംസ്കാരികമായി സമ്പന്നമായ ഒരു നഗരമാണിത്. സന്ദർശനത്തിനായി നിരവധി ചരിത്ര സൈറ്റുകളും ഇവിടെയുണ്ട്. ശാന്തവും സമാധാനപരവുമായ പ്രഭാവലയം പ്രദാനം ചെയ്യുന്ന ഒരു ചെറിയ നദിയും നഗരത്തിലൂടെ ഒഴുകുന്നു. സാംസ്കാരിക ആകർഷണങ്ങൾ കൂടാതെ ധാരാളം നല്ല ഭക്ഷണസാധനങ്ങൾ ഉൾക്കൊള്ളുന്ന ഒരു നഗരമാണ് മേലക. പ്രശസ്ത ക്രൈസ്റ്റ് ചർച്ച് മുതൽ തിരക്കേറിയ രാത്രി ചന്തകൾ വരെ, എല്ലാത്തരം യാത്രക്കാർക്കും നഗരത്തിൽ ധാരാളം കാര്യങ്ങൾ ചെയ്യാനുണ്ട്. നിങ്ങൾ ഇവിടെ വരുമ്പോൾ, അതിശയകരമായ സുഗന്ധങ്ങൾക്കായി പ്രത്യേകിച്ചും നിയോന്യ പാചകരീതി പരീക്ഷിക്കുക.\nപെട്രോണാസ് ടവർ, ജലാൻ പെറ്റാലിങ് സ്ട്രീറ്റ്, .ജലാൻ ദമൻസാര ദേശീയ മ്യൂസിയം, വും കെ എൽ ടവർ, സീ അക്വാറിയം, ബാട്ടു ഗുഹ, പെനാങ്, കുച്ചിങ്, ജോർജ് ടൗൺ, തുടങ്ങിയവയാണ് ഇവിടുത്തെ മറ്റു പ്രധാന കാഴ്ചകൾ.മാളുകളിൽ നിന്നുള്ള ഷോപ്പിങ് പരമാവധി ഒഴിവാക്കുക. കാരണംകുറഞ്ഞ വിലയിൽ ഗുണമേന്മയുള്ള സാധനങ്ങൾ ലഭിക്കുന്ന മാർക്കറ്റുകള് ധാരാളമുണ്ട് മലേഷ്യയിൽ.


വാട്ട്‌സ്ആപ്പിന്റെ പോളിസി മാറ്റം പരിശോധിക്കാനൊരുങ്ങി സർക്കാർ - Kerala News Daily\nന്യൂഡല്‍ഹി: വാട്ട്‌സ്ആപ്പിന്റെ പുതിയ പോളിസി മാറ്റം പരിശോധിക്കാനൊരുങ്ങി കേന്ദ്ര സർക്കാർ. ഉപയോക്താക്കളുടെ വിവരങ്ങള് ഫെയ്‌സ്ബുക്കുമായും കമ്പനിയുടെ മറ്റു സര്‍വീസുകളുമായും പങ്കുവയ്ക്കുമെന്ന വാട്ട്‌സ്ആപ്പിന്റെ പ്രഖ്യാപനം സ്വകാര്യതയുടെ ലംഘനമാവുമോയെന്നാണ് സര്‍ക്കാര് പരിശോധിക്കുന്നത്.\nകേന്ദ്ര ഐടി മന്ത്രാലയത്തില് ഇതു സംബന്ധിച്ച് തിരക്കിട്ട കൂടിയാലോചനകള് നടക്കുകയാണെന്ന് ഉന്നത വൃത്തങ്ങള് പറഞ്ഞു. വാട്ട്‌സ്ആപ്പിന്റെ പോളിസി മാറ്റത്തില് നിരവധി പേര് ആശങ്ക പ്രകടിപ്പിച്ചിട്ടുണ്ട്. ബിസിനസ് രംഗത്തെ ഉന്നതര് തന്നെ ഇതിനെതിരെ രംഗത്തുവന്ന പശ്ചാത്തലത്തില് പുതിയ പോളിസി വിശദമായി പരിശോധിക്കേണ്ടതുണ്ടെന്ന് സര്‍ക്കാര് വൃത്തങ്ങള് പറഞ്ഞു. രാജ്യത്ത് നിലനില്‍ക്കുന്ന സ്വകാര്യതാ നിയമങ്ങള് അനുസരിച്ചാണോ വാട്ട്‌സ്ആപ്പിന്റെ പോളിസി മാറ്റം എന്ന് പരശോധിക്കും.\nരാജ്യത്ത് വാട്ട്‌സ്ആപ്പിന് 40 കോടി ഉപയോക്താക്കള് ഉണ്ടെന്നാണ് കണക്കാക്കുന്നത്. ഏറ്റവും വലിയ വിപണികളില് ഒന്നാണ് ഇതെന്ന് വാട്ട്‌സ്ആപ്പ് തന്നെ വ്യക്തമാക്കിയിട്ടുണ്ട്.\nപുതിയ പോളിസി മാറ്റം ഫെബ്രുവരി എട്ടിനകം അംഗീകരിക്കാത്തവര്‍ക്ക് തുടര്‍ന്നും സര്‍വീസ് ഉപയോഗിക്കാനാവില്ലെന്നാണ് വാട്ട്‌സആപ്പ് ഉപയോക്താക്കളെ അറിയിച്ചിട്ടുള്ളത്. ഇതു വിവാദമായതിനെത്തുടര്‍ന്ന് വാട്ട്‌സ്ആപ്പ് ഉപയോക്താക്കളില് വന്‍തോതില് കൊഴിഞ്ഞുപോക്കും ഉണ്ടായിട്ടുണ്ട്. സമാന രീതിയില് ഒടിടി സര്‍വീസ് നടത്തുന്ന ടെലിഗ്രാം, സിഗ്നല് എന്നിവയിലേക്കാണ് ഉപയോക്താക്കളുടെ കൂടുമാറ്റം.\nപുതിയ പ്ലാറ്റ്‌ഫോമിലേക്കു മാറുകയാണെന്ന് വ്യവസായ പ്രമുഖരായ ഇലോണ് മസ്‌ക്, ആനന്ദ് മഹീന്ദ്ര, വിജയ് ശേഖര് ശര്‍മ, സമീര് നിഗം എന്നിവര് പ്രഖ്യാപിച്ചിരുന്നു.\ncentral govt to enquire about wtsapps new privacy police\nമകന്റെ പുസ്തകം തിരികെ നല്കാൻ സ്കൂളിലെത്തിയ യുവതിയെ പീഢിപ്പിച്ചു; പ്രധാനാധ്യാപകൻ അറസ്റ്റിൽ


രജനികാന്തിൻ്റെ പിന്തുണ തേടി അമിത് ഷാ ചർച്ച നടത്തും; ആരാധകരുടെ നിരാഹാര സമരം ഞായറാഴ്ച തുടങ്ങും | amit shah will meet rajinikanth\nരജനികാന്തിൻ്റെ പിന്തുണ തേടി അമിത് ഷാ ചർച്ച നടത്തും; ആരാധകരുടെ നിരാഹാരം ഞായറാഴ്ച\nChennai, First Published Jan 6, 2021, 1:28 PM IST\nരാഷ്ട്രീയത്തിൽ നിന്ന് പിന്മാറിയ തീരുമാനം രജനികാന്ത് പിൻവലിക്കണമെന്ന് ആവശ്യപ്പട്ട് ആരാധകർ പ്രതിഷേധം ശക്തമാക്കുകയാണ്. ഞായറാഴ്ച മുതൽ ചെന്നൈയിൽ ആരാധകർ നിരാഹാര സമരം തുടങ്ങും.\nചെന്നൈ: രജനികാന്തിൻ്റെ പിന്തുണ തേടി അമിത് ഷാ ചെന്നൈയിലെത്തി ചർച്ച നടത്തും. സൗഹൃദ സംഭാഷണം എന്നാണ് വിശേഷണം എങ്കിലും രാഷ്ട്രീയ ചർച്ചകൾക്കാണ് വീണ്ടും കളമൊരുങ്ങുന്നത്. അതേസമയം, രാഷ്ട്രീയത്തിൽ നിന്ന് പിന്മാറിയ തീരുമാനം രജനികാന്ത് പിൻവലിക്കണമെന്ന് ആവശ്യപ്പട്ട് ആരാധകർ പ്രതിഷേധം ശക്തമാക്കുകയാണ്. ഞായറാഴ്ച മുതൽ ചെന്നൈയിൽ ആരാധകർ നിരാഹാര സമരം തുടങ്ങും. രജനി മക്കൾ മന്‍ട്രം ഭാരവാഹികളും നിരാഹാരത്തിൽ പങ്കെടുക്കും. അടുത്താഴ്ച ചെന്നൈയിലെത്തുന്ന അമിത് ഷാ രജനികാന്തിനെ വീട്ടിലെത്തി കാണും.\nചെന്നൈ വള്ളുവർ കോട്ടത്താണ് ഞായറാഴ്ച നിരാഹാര സമരത്തിന് തുടക്കമിടുന്നത്. തമിഴ്നാടിൻ്റെ വിവിധ ഇടങ്ങളിലേക്ക് പ്രതിഷേധം വ്യാപിപ്പിക്കും. രജനി മക്കൾ മന്‍ട്രത്തിലെ ഒരു വിഭാഗം നേതാക്കളും ആരാധകരുമാണ് നിരാഹാര സമരത്തിന് പിന്നിൽ. പ്രതിഷേധത്തിൽ പങ്കെടുക്കാൻ ക്ഷണിച്ച് സമൂഹമാധ്യമങ്ങളിൽ പ്രചാരണം ശക്തമാണ്.\nപൊയസ് ഗാർഡനിലെ വസതിക്ക് മുന്നിൽ ആരാധകരുടെ പ്രതിഷേധം ശക്തമായതോടെ ചെന്നൈ അതിർത്തിയിലുള്ള ഫാം ഹൗസിലേക്ക് രജനി കുടുംബത്തോടൊപ്പം മാറി താമസിക്കുകയാണ്. ബൂത്ത് തലത്തിൽ പ്രതിനിധികളെ തിരഞ്ഞെടുത്ത് താഴെ തട്ടിൽ പ്രചാരണം തുടങ്ങിയതിന് പിന്നാലെയാണ് രജനികാന്ത് പിൻമാറിയത്. ഗ്രാമീണ മേഖലയിൽ ഭാവി മുഖ്യമന്ത്രിയെന്ന് വിശേഷിപ്പിച്ച് ആരാധകർ വോട്ട് ചോദിച്ച് തുടങ്ങിയിരുന്നു. മധുരയിൽ പാർട്ടി പ്രഖ്യാപനത്തിന് സ്റ്റേജ് വരെ തയാറാക്കിയിരുന്നു.\nLast Updated Jan 6, 2021, 4:34 PM IST\nrajini amit shah\nആരാധകരുടെ നിരാഹാര സമരം


യുഎഇ കോൺസുലേറ്റ് വഴി ഭക്ഷണ പാക്കറ്റ് വിതരണം; മന്ത്രി കെ.ടി. ജലീലിന് നോട്ടീസ് |\nThursday, August 13, 2020 4:43 PM IST\nതിരുവനന്തപുരം: യുഎഇ കോൺസുലേറ്റ് മുഖേന ഭക്ഷണ പാക്കറ്റുകൾ വിതരണം ചെയ്ത സംഭവത്തിൽ കെ.ടി.ജലീലിന് ലോകായുക്തയുടെ നോട്ടീസ്. യൂത്ത് കോൺഗ്രസ് നേതാവിന്‍റെ പരാതിയിലാണ് ലോകായുക്ത നോട്ടീസ് അയച്ചത്. സംഭവത്തിൽ ചട്ടലംഘനവും സ്വജനപക്ഷപാതവും നടന്നുവെന്നാണ് പരാതിയിലെ ആരോപണം.\nമന്ത്രിയെ അയോഗ്യനാക്കണമെന്ന ഹരജി ഫയലിൽ സ്വീകരിക്കാതിരിക്കണമെങ്കിൽ കാരണം ബോധിപ്പിക്കണമെന്നാണ് നോട്ടീസിൽ പറയുന്നത്. യുഎഇ കോൺസുലേറ്റ് ജനറലുമായി നടത്തിയ ആശയ വിനിമയത്തിന്‍റെ പകർപ്പും ഹാജരാക്കണമെന്ന് ലോകായുക്ത ഉത്തരവിട്ടു. ഈ മാസം 27ന് മുമ്പ് മറുപടി നൽകണമെന്നാണ് നോട്ടീസ്.\nയൂത്ത് കോൺഗ്രസ് നേതാവ് രോഹിത് സമർപ്പിച്ച ഹർജിയുടെ മേലാണ് നടപടി. റംസാൻ കിറ്റുമായി ബന്ധപ്പെട്ട് മാധ്യമങ്ങളിൽ വന്ന വാർത്തകൾ ഉൾപ്പെടെയാണ് ഹർജി ഫയൽ ചെയ്‌തിരിക്കുന്നത്. ചട്ടലംഘനം നടന്നിട്ടുണ്ടോയെന്ന് പരിശോധിക്കാൻ ചീഫ് സെക്രട്ടറിക്കും ലോകായുക്ത നോട്ടീസ് നൽകി.


പേളി- ശ്രീനിഷ് വിവാഹ നിശ്ചയം കഴിഞ്ഞു; ചിത്രങ്ങള് കാണാം | Pearley maaney Sreenish aravind engagement pics\nപേളി- ശ്രീനിഷ് വിവാഹ നിശ്ചയം കഴിഞ്ഞു; ചിത്രങ്ങള് കാണാം\nJan 17, 2019, 06:43 PM IST\nബിഗ് ബോസ് സെറ്റില് വച്ച് പരസ്പരം പ്രണയം തുറന്നു പറഞ്ഞ ഇവര് എന്നു വിവാഹിതരാകുമെന്ന് കാത്തിരിക്കുകയായിരുന്നു ആരാധകര്.\nബിഗ് ബോസ് റിയാലിറ്റി ഷോയിലൂടെ ആരാധക മനസുകള് കീഴടക്കിയ ജോഡികളായ പേളി മാണിയും ശ്രീനിഷ് അരവിന്ദും തമ്മിലുള്ള വിവാഹനിശ്ചയം കഴിഞ്ഞു. ഇന്‍സ്റ്റാഗ്രാമില് പോസ്റ്റ് ചെയ്ത ചിത്രങ്ങളിലൂടെ പേളിയും ശ്രീനിഷും തന്നെയാണ് ഇക്കാര്യം ലോകത്തെ അറിയിച്ചത്.\nബിഗ് ബോസ് സെറ്റില് വച്ച് പരസ്പരം പ്രണയം തുറന്നു പറഞ്ഞ ഇവര് എന്നു വിവാഹിതരാകുമെന്ന് കാത്തിരിക്കുകയായിരുന്നു ആരാധകര്. റിയാലിറ്റി ഷോ സെറ്റിലും അതിനു ശേഷവും ഏറെ ആഘോഷിക്കപ്പെട്ട പ്രണയമായിരുന്നു ഇരുവരുടെയും. പ്രണയം സത്യമാണോ എന്നും സംശയങ്ങളും ഗോസിപ്പുകളും പ്രചരിച്ചിരുന്നു.\nഇതിനിടെയാണ് ആകാംക്ഷ കൂട്ടിക്കൊണ്ട് പേളിയും ശ്രീനിഷും കഴിഞ്ഞ വര്‍ഷം അവസാനം ഒരു മ്യൂസിക്കല് വീഡിയോ പുറത്തു വിട്ടത്. ആ വീഡിയോ പുറത്തു വന്നതിനു ശേഷവും ഇരുവരുടെയും വിവാഹം ഈ വര്‍ഷം തന്നെയുണ്ടാകുമെന്ന് ആരാധകര് ഉറപ്പിച്ചിരുന്നു.\nടിവി അവതാരികയായും നടിയായുമാണ് പ്രേക്ഷകര്‍ക്ക് പേളിയെ പരിചയം. തമിഴ്-മലയാളം സീരിയലുകളില് അഭിനയിച്ചിട്ടുള്ള നടനാണ് ശ്രീനിഷ്. എന്നാല് ബിഗ് ബോസിലൂടെയാണ് ഇരുവരും കൂടുതല് ജനപ്രിയരാകുന്നത്.\nContent Highlights : Pearley maaney Sreenish aravind engagement pics, bigboss fames\nകിടപ്പുരോഗികൾക്ക് സാന്ത്വനമായി പേളി മാണിയും ശ്രീനിഷും\nആലുവ: ആലുവ ജില്ലാ ആശുപത്രിയുടെ നേതൃത്വത്തിൽ നടന്ന കിടപ്പുരോഗികളുടെ രോഗി- ബന്ധു സംഗമത്തിൽ ..\nPearley maaney Sreenish aravind engagement pics\nbigboss fames got engaged\nsreenish aravind instagram post\npearley maaney instagram post\npearley and sreenish got engaged\n''സമ്മാനമായി കൊടുക്കാന് എന്റെ കയ്യില് ഇതിലും വലുതായി ഒന്നുമില്ല''\nഇറങ്ങി വരുമോയെന്ന് കാമുകന്, ഇല്ലെന്ന് കണ്ണില് ചോരയില്ലാത്ത കാമുകി:ആ പ്രണയത്തിന് ഏഴ് വര്‍ഷം\n'എന്നെ തടിച്ചി എന്ന് വിളിച്ചു കളിയാക്കുന്നോ? മൂന്ന് കുഞ്ഞുങ്ങളുടെ അമ്മയാണ് ഞാന്'\nബിഗ് ബോസില് മത്സരാര്‍ഥി ആത്മഹത്യയ്ക്ക് ശ്രമിച്ചു, നിരാശാജനകമെന്ന് കമല്‍ഹാസന്


മന്ത്രി ശൈലജയുടെ പരിപാടിക്ക് മൈക്ക് അനുവദിക്കില്ലെന്ന് പോലീസ്\nമന്ത്രി കെ.കെ.ശൈലജ പങ്കെടുക്കുന്ന ഓണാഘോഷ പരിപാടിക്ക് മൈക്ക് ഉപയോഗിക്കുന്നതിന് പൊലീസ് അനുമതി നിഷേധിച്ചെതിരെ സി.പി.ഐ.എം രംഗത്ത്.പൊലീസ് നടപടി സംഘപരിവാര് സംഘടനകളുടെ പ്രചാരവേലകളെ സഹായിക്കാനാണെന്ന് സി.പി.ഐ.എം ജില്ലാ സെക്രട്ടറി പി.ജയരാജന്  ആരോപിച്ചു.ഇരിട്ടി മുഴക്കുന്ന് പഞ്ചായത്ത് തിരുവോണ ദിനത്തില് നടത്താനിരുന്ന ഓണാഘോഷ സമാപനസമ്മേളനത്തിനാണ് പൊലീസ് അനുമതി നിഷേധിച്ചത്.\nഓണാഘോഷ സമാപനത്തിന്റെ ഭാഗമായി 14നു മന്ത്രി ശൈലജ ഉദ്ഘാടനം ചെയ്യുന്നതായിരുന്നു ചടങ്ങ്. വിദ്യാര്‍ഥികള്‍ക്കുള്ള അനുമോദനവും ഓണാഘോഷ മത്സരങ്ങളുടെ സമ്മാനദാനവുമാണു ചടങ്ങില് ഉദ്ദേശിച്ചതെന്നു് മുഴക്കുന്ന് പഞ്ചായത്ത് പ്രസിഡന്റ് ബാബു ജോസഫ് പറഞ്ഞു.\nഅതേസമയം പ്രദേശത്തെ സംഘര്‍ഷസാധ്യത കണക്കിലെടുത്തു മുഴക്കുന്ന്, തില്ലങ്കേരി പഞ്ചായത്തിലെ എല്ലാ ഓണാഘോഷ പരിപാടികള്‍ക്കും അനുമതി നിഷേധിച്ചിട്ടുണ്ടെന്നാണു പൊലീസിന്റെ വിശദീകരണം.\nതില്ലങ്കേരി, മുഴക്കുന്ന് പഞ്ചായത്തുകളിലെ ഓണാഘോഷങ്ങള്‍ക്ക് ഇത്തരത്തില് അനുമതി നിഷേധിച്ച നടപടി പിന്‍വലിക്കണമെന്നും ജയരാജന് ആവശ്യപ്പെട്ടു. പൊലീസ് പല വിഷയങ്ങളിലും നിഷേധാത്മക നിലപാടാണ് എടുക്കുന്നതെന്നും പി.ജയരാജന് കുറ്റപ്പെടുത്തി.\nമതഭ്രാന്തന്മാരുടെ പ്രചാരണങ്ങളെ സഹായിക്കുന്ന നിലപാടാണ് കണ്ണൂരില് പൊലീസ് ചെയ്തുകൊണ്ടിരിക്കുന്നതെന്നും ജയരാജന് ആരോപിച്ചു. പൊലീസ് പല വിഷയങ്ങളിലും നിഷേധാത്മക നിലപാടാണ് എടുക്കുന്നതെന്നും അദ്ദേഹം കുറ്റപ്പെടുത്തി.\nഎന്നാല് മുഴക്കുന്ന് പഞ്ചായത്ത് അപേക്ഷ നല്‍കുന്ന സമയത്ത് സംഘര്‍ഷ സാഹചര്യം നിലനിന്നിരുന്നതിനാലാണ് അനുമതി നിഷേധിച്ചതെന്ന് മുഴക്കുന്ന് എസ്‌ഐ പി.എ.ഫിലിപ് പറഞ്ഞു. മുഴക്കുന്ന് പഞ്ചായത്തു മാത്രമല്ല, ഒട്ടേറെ കലാ സാംസ്‌കാരിക സംഘടനകളും ഓണാഘോഷത്തിനായി അനുമതി ആവശ്യപ്പെട്ടിരുന്നു. സംഘര്‍ഷത്തിന്റെ പശ്ചാത്തലത്തില് എല്ലാം നിഷേധിക്കുകയായിരുന്നു. ഓണത്തോടനുബന്ധിച്ചു സാഹചര്യം മെച്ചപ്പെടുകയാണെങ്കില് അനുമതി നല്‍കുന്ന കാര്യം പരിഗണിക്കുമെന്നും അദ്ദേഹം പറയുന്നു.


LaLiga : വിനീഷ്യസ് മാജിക്; സൂപ്പര് ഗോളില് റയല് മാഡ്രിഡിന് ജയം | Laliga 2021 22 Real Madrid beat Sevilla on Vini Jr Stunning goal\nമറ്റൊരു മത്സരത്തിൽ അത്‍ലറ്റിക്കോ മാഡ്രിഡ് ഒന്നിനെതിരെ നാല് ഗോളിന് കാഡിസിനെ തോൽപിച്ചു\nSantiago Bernabéu Stadium, First Published Nov 29, 2021, 9:50 AM IST\nമാഡ്രിഡ്: ലാലിഗയിൽ(LaLiga) റയൽ മാഡ്രിഡിന്(Real Madrid) ജയം. സെവിയ്യയെ(Sevilla) ഒന്നിനെതിരെ രണ്ട് ഗോളുകൾക്ക് റയൽ പരാജയപ്പെടുത്തി. റയലിനായി കരിം ബെൻസെമയും(Karim Benzema) വിനീഷ്യസ് ജൂനിയറും(Vini Jr) ഗോൾ നേടിയപ്പോൾ റാഫ മീറാണ്(Rafa Mir) സെവിയ്യയുടെ ഗോൾ കണ്ടെത്തിയത്. 33 പോയിന്‍റുള്ള റയൽ ലീഗിൽ ഒന്നാം സ്ഥാനത്താണ്. 28 പോയിന്‍റുള്ള സെവിയ്യ നാലാം സ്ഥാനത്തും.\nമറ്റൊരു മത്സരത്തിൽ അത്‍ലറ്റിക്കോ മാഡ്രിഡ് ഒന്നിനെതിരെ നാല് ഗോളിന് കാഡിസിനെ തോൽപിച്ചു. തോമസ് ലെമാർ, അന്റോയ്ൻ ഗ്രീസ്മാൻ, ഏഞ്ചൽ കൊറേയ, മത്തേയൂസ് കൂഞ്ഞ എന്നിവരാണ് അത്‍ലറ്റിക്കോ മാഡ്രിഡിന്‍റെ ഗോളുകള് നേടിയത്. 29 പോയിന്‍റുമായി റയലിന് പിന്നില് രണ്ടാം സ്ഥാനക്കാരാണ് അത്‌ലറ്റിക്കോ. 17-ാമതാണ് കാഡിസിന്‍റെ സ്ഥാനം.\nഅതേസമയം ഇംഗ്ലീഷ് പ്രീമിയർ ലീഗിൽ ചെൽസി-മാഞ്ചസ്റ്റർ യുണൈറ്റഡ് സൂപ്പർ പോര് സമനിലയില് പിരിഞ്ഞു. ഇരു ടീമും ഓരോ ഗോൾ വീതം നേടിയപ്പോള് രണ്ടാം പകുതിയിലാണ് വലകള് ചലിച്ചത്. അൻപതാം മിനിറ്റിൽ ജേഡൺ സാഞ്ചോയുടെ ഗോളിൽ യുണൈറ്റഡ് മുന്നിലെത്തി. അറുപത്തിയൊൻപതാം മിനിറ്റിൽ ജോർജീഞ്ഞോ ചെൽസിയുടെ സമനില കണ്ടെത്തി.\nഫ്രഞ്ച് ലീഗിലാവട്ടെ ലിയോണല് മെസിയുടെ ഹാട്രിക് അസിസ്റ്റില് പിഎസ്‌ജി ഒന്നിനെതിരെ മൂന്ന് ഗോളിന് സെന്‍റ് എറ്റിനിയെ തോൽപിച്ചു. ഇരുപത്തിമൂന്നാം മിനിറ്റിൽ ഗോൾ വഴങ്ങിയ ശേഷമായിരുന്നു പിഎസ്‌ജിയുടെ ജയം. മാർക്വീഞ്ഞോസ് രണ്ടും ഏഞ്ചൽ ഡി മരിയ ഒന്നും ഗോള് നേടി. നാൽപത്തിയഞ്ചാം മിനിറ്റിൽ തിമോത്തി ചുവപ്പ് കാർഡ് പുറത്തായത് കളിയിൽ വഴിത്തിരിവായി.\nLast Updated Nov 29, 2021, 9:53 AM IST


ചരിത്രത്തില് ഇന്ന്: ഗെസ്റ്റപ്പോ ആക്രമണവും നാസയുടെ ചൊവ്വ ദൗത്യവും\nഅപര്‍ണ ഈശ്വരന്, ഹിമ എസ്\n24 Sep 2014 6:40 PM GMT\n1942 സെപ്തംബര് 25\nഗെസ്റ്റപ്പോയ്ക്കു നേരെ അക്രമണം\nജര്‍മ്മന് രഹസ്യപൊലീസായ ഗസ്റ്റപ്പോയ്ക്ക് നേരെ 1942 സെപ്തംബര് 25ന് നോര്‍വേയില് വച്ച് ബ്രിട്ടീഷ് ബോംബര് വിമാനങ്ങള് ആക്രമണം നടത്തി. രണ്ടാം ലോകമഹായുദ്ധകാലമായിരുന്നു അത്. ഈ ആക്രമണത്തില് ബ്രിട്ടീഷ് ബോംബര് വിമാനങ്ങള്‍ക്ക് അവരുടെ ഉദ്ദേശം പൂര്‍ണ്ണമാക്കാന് കഴിഞ്ഞിരുന്നില്ല.\n1940 ഏപ്രിലില് ജര്‍മ്മന്‍സേന നോര്‍വേയില് കടന്നുകയറുന്നതോടെയാണ് ഗസ്റ്റപ്പോയുടെ സാന്നിധ്യവും ആ രാജ്യത്ത് ഉണ്ടാകുന്നത്.\nനോര്‍വേയുമായി ബന്ധപ്പെട്ട് സഖ്യസേനയും ജര്‍മ്മനിയും തമ്മില് ഘോരമായ യുദ്ധം നടന്നിരുന്നു.എന്നാല് ഈ പോരാട്ടത്തില് വിജയം നേടിയ ജര്‍മ്മനി നോര്‍വേയിലെ തങ്ങളുടെ സാന്നിധ്യം തുടര്‍ന്നു. നോര്‍വേയുടെ ഭരണനിര്‍വഹണത്തിനായി റീഷ് കമ്മിഷണറുടെ നേതൃത്വത്തില് ഒരു സംവിധാനവും ഒരുക്കി. ജര്‍മ്മനിയുടെ അധിനിവേശം നോര്‍വേയില് തുടരുന്നതിനിടയിലാണ് ബ്രിട്ടീഷ് ബോംബറുകള് നോര്‍വേയിലുള്ള ഗസ്റ്റപ്പോയുടെ ആസ്ഥാനങ്ങള്‍ക്കുനേരെ ആക്രമണം നടത്തുന്നത്. ഈ ആക്രമണം ജര്‍മ്മനിയെ ആകുലപ്പെടുത്തി. ഇതോടെ നോര്‍വേയില് നിന്ന് പിന്‍വാങ്ങാനുള്ള നടപടികളും അവരാരംഭിച്ചു.\n1992 സെപ്തംബര് 25\nനാസയുടെ ആദ്യ ചൊവ്വ ദൗത്യം\nഇന്ത്യയുടെ ചൊവ്വ ദൗത്യം വിജയം നേടുന്നതിനും വളരെ മുമ്പ് നാസ തങ്ങളുടെ ചൊവ്വ പര്യവേഷണ പേടകം വിക്ഷേപിച്ചിരുന്നു. 1992 സെപ്തംബര് 25നായിരുന്നു ആ ഉദ്യമം നടന്നത്. എന്നാല് ഈ ദൗത്യം പരാജയമടയുകയാണ് ഉണ്ടായത്. ഭ്രമണപഥത്തിലേക്ക് പ്രവേശിക്കുന്നതിന് മൂന്നുദിവസം മുമ്പ്\n1993 ആഗസ്ത് 21 ന് പേടകത്തില് നിന്നുള്ള ആശവിനിമയ സംവിധാനം തകര്‍ന്നതോടെയാണ് ദൗത്യം പരാജയപ്പെട്ടതായി നാസ വിലയിരുത്തിയത്.\nആദ്യശ്രമം പരാജയപ്പെട്ടതോടെ ഈ ചുവന്ന ഗ്രഹത്തെക്കുറിച്ച് വിശദമായി പഠിക്കാന് അവര് തയ്യാറെടുത്തു. 511 മില്യണ് കോടി ഡോളറിന്റെ ഒരു മിഷനാണ് അവര് അതിനായി തയ്യാറാക്കിയത്. അമേരിക്കന് ബഹിരാകാശ പ്രവര്‍ത്തനങ്ങളിലെ ഒരു സുപ്രധാന കാല്‍വയ്പ്പായിരുന്നു ഇത്. മേല്‍പ്പറഞ്ഞ സാഹചര്യങ്ങള് ചേര്‍ത്ത് വായിക്കുമ്പോഴാണ്, ആദ്യ ശ്രമത്തില് തന്നെ വിജയം കൈവരിക്കാനായ ഇന്ത്യയുടെ ചൊവ്വാ ദൗത്യം അതുല്യമായൊരു നേട്ടമായി മാറുന്നത്.


‘സ്ഥാനാര്‍ത്ഥിത്വം പിന്‍വലിക്കാന് ആരും ആവശ്യപ്പെട്ടിട്ടില്ല, ഇപ്പോഴും പ്രചരണത്തില്, പക്ഷേ, പാര്‍ട്ടിക്ക് വിധേയന്’; കല്ലാമലയിലെ കോണ്‍ഗ്രസ് സ്ഥാനാര്‍ത്ഥി\n‘സ്ഥാനാര്‍ത്ഥിത്വം പിന്‍വലിക്കാന് ആരും ആവശ്യപ്പെട്ടിട്ടില്ല, ഇപ്പോഴും പ്രചരണത്തില്, പക്ഷേ, പാര്‍ട്ടിക്ക് വിധേയന്’; കല്ലാമലയിലെ കോണ്‍ഗ്രസ് സ്ഥാനാര്‍ത്ഥി\nവടകര: കല്ലാമല ഡിവിഷനില് തന്നോട് സ്ഥാനാര്‍ത്ഥിത്വം പിന്‍വലിക്കാന് ആരും ആവശ്യപ്പെട്ടിട്ടില്ലെന്ന് കോണ്‍ഗ്രസ് സ്ഥാനാര്‍ത്ഥി കെപി ജയകുമാര്. തനിക്ക് അറിയിപ്പുകളൊന്നും ലഭിച്ചിട്ടില്ല. ഇപ്പോളും പ്രചരണ രംഗത്തുതന്നെയാണ്. തന്നോട് കൂടിയാലോചനകള് നടത്തിയിട്ടില്ല. എന്നാല് പാര്‍ട്ടി പറയുന്നത് അനുസരിക്കുമെന്നും ജയകുമാര് റിപ്പോര്‍ട്ടര് ടിവിയോട് പറഞ്ഞു. ‘സ്ഥാനാര്‍ത്ഥിത്വം പിന്‍വലിച്ചിട്ടില്ല. അറിയിപ്പുകളൊന്നും ലഭിച്ചിട്ടില്ല. വോട്ട് പിടിക്കുന്ന വഴിയിലാണുള്ളത്. വീടുകള് തോറും കയറിയിറങ്ങി പ്രചരണം നടത്തുകയാണ്. അക്കാര്യങ്ങളെക്കുറിച്ചൊന്നും അറിയില്ല. സ്ഥാനാര്‍ത്ഥിത്വം പിന്‍വലിക്കാന് കെപിസിസി പറഞ്ഞാല് അതിനപ്പുറം പോവില്ല. ഞാന് അച്ചടക്കമുള്ള ഒരു കോണ്‍ഗ്രസ് പ്രവര്‍ത്തകനാണ്. പാര്‍ട്ടി […]\n3 Dec 2020 1:14 AM GMT\nവടകര: കല്ലാമല ഡിവിഷനില് തന്നോട് സ്ഥാനാര്‍ത്ഥിത്വം പിന്‍വലിക്കാന് ആരും ആവശ്യപ്പെട്ടിട്ടില്ലെന്ന് കോണ്‍ഗ്രസ് സ്ഥാനാര്‍ത്ഥി കെപി ജയകുമാര്. തനിക്ക് അറിയിപ്പുകളൊന്നും ലഭിച്ചിട്ടില്ല. ഇപ്പോളും പ്രചരണ രംഗത്തുതന്നെയാണ്. തന്നോട് കൂടിയാലോചനകള് നടത്തിയിട്ടില്ല. എന്നാല് പാര്‍ട്ടി പറയുന്നത് അനുസരിക്കുമെന്നും ജയകുമാര് റിപ്പോര്‍ട്ടര് ടിവിയോട് പറഞ്ഞു.\n‘സ്ഥാനാര്‍ത്ഥിത്വം പിന്‍വലിച്ചിട്ടില്ല. അറിയിപ്പുകളൊന്നും ലഭിച്ചിട്ടില്ല. വോട്ട് പിടിക്കുന്ന വഴിയിലാണുള്ളത്. വീടുകള് തോറും കയറിയിറങ്ങി പ്രചരണം നടത്തുകയാണ്. അക്കാര്യങ്ങളെക്കുറിച്ചൊന്നും അറിയില്ല. സ്ഥാനാര്‍ത്ഥിത്വം പിന്‍വലിക്കാന് കെപിസിസി പറഞ്ഞാല് അതിനപ്പുറം പോവില്ല. ഞാന് അച്ചടക്കമുള്ള ഒരു കോണ്‍ഗ്രസ് പ്രവര്‍ത്തകനാണ്. പാര്‍ട്ടി അങ്ങനൊരു തീരുമാനമെടുത്താല് പാര്‍ട്ടിക്ക് വിധേയനായി നിന്ന് അനുസരിക്കും’, ജയകുമാറിന്റെ ആദ്യ പ്രതികരണം ഇങ്ങനെ.\nസ്ഥാനാര്‍ത്ഥിയോട് പിന്‍മാറാന് ആവശ്യപ്പെട്ടെന്ന് കെപിസിസി അധ്യക്ഷന് മുല്ലപ്പള്ളി രാമചന്ദ്രനാണ് വാര്‍ത്താ സമ്മേളനത്തില് അറിയിച്ചത്. യുഡിഎഫിന്റെയും കോണ്‍ഗ്രസിന്റെയും സാധ്യതയ്ക്ക് വിഘാതം സൃഷ്ടിക്കും എന്നതിനാലാണ് തീരുമാനമെന്നും കല്ലാമലയിലെ പ്രശ്നം ഇതോടെ പരിഹരിച്ചെന്നുമാണ് മുല്ലപ്പള്ളി പറഞ്ഞത്. എന്നാല് താനുമായി ഇതുവരെ ആശയവിനിമയങ്ങളൊന്നും ഉണ്ടായിട്ടില്ലെന്നാണ് ജയകുമാര് ആവര്‍ത്തിച്ച് പറയുന്നത്.\nകോണ്‍ഗ്രസ് ആര്‍ക്കും കീഴടങ്ങുന്ന പ്രസ്താനമല്ലെന്നും യുഡിഎഫ് ഘടകകക്ഷികളുമായി നല്ലബന്ധം സൂക്ഷിക്കാനുള്ള ശ്രമങ്ങളിലാണ് കോണ്‍ഗ്രസ് എക്കാലവും നില്‍ക്കാറുള്ളത്. അതില് തെറ്റുകളില്ലെന്നും ജയകുമാര് അഭിപ്രായപ്പെട്ടു.\nആര്‍എംപി ഒഞ്ചിയം മേഖലയില് മാത്രമുള്ള ഒരു പാര്‍ട്ടിയാണെന്നും അദ്ദേഹം പറഞ്ഞു. ആര്‍എംപിയുടേത് ചതി രാഷ്ട്രീയമാണെന്ന തന്റെ പഴയ പ്രസ്താവനയില്‍തന്നെ ഉറച്ചുനില്‍ക്കുകയാണ്. പാര്‍ട്ടി എന്നോട് മറ്റൊരു ആവശ്യം പറയുന്നതുവരെ ഒന്നിലും മാറ്റമില്ല. പിന്‍മാറ്റത്തെക്കുറിച്ച് ചിന്തിക്കേണ്ട ആവശ്യം എനിക്കുണ്ടായിട്ടില്ല. പത്രസമ്മേളനത്തെക്കുറിച്ചുള്ള വിവരങ്ങള് ലഭിച്ചാല് മാത്രമേ എന്തെങ്കിലും പറയാന് കഴിയൂ എന്നും ജയകുമാര് വ്യക്തമാക്കി.\nകല്ലാമലയില് സഎങ്ങനെയാണ് ഇത്തരത്തില് ഒരു ആശയക്കുഴപ്പം സംഭവിച്ചത് എന്നതിനെക്കുറിച്ചും കോണ്‍ഗ്രസിന്റെ ആരുമായിട്ടാണ് ആര്‍എംപി ചര്‍ച്ച നടത്തിയതെന്നും കല്ലാമല ഡിവിഷന് ആര്‍എംപി എടുത്തതെങ്ങനെ തുടങ്ങിയ വിഷയങ്ങളില് ഉത്തരം കിട്ടിയിട്ടില്ല. സ്ഥാനാര്‍ത്ഥി ഉണ്ടെങ്കിലും ഇല്ലെങ്കിലും പാര്‍ട്ടിയുടെ ആഭ്യന്തര ഘടകങ്ങള് ഇക്കാര്യത്തില് പരിശോധന നടത്തുമെന്നാണ് പ്രതീക്ഷ. എന്നോട് ഈ തെരഞ്ഞെടുപ്പില് മത്സക്കാന് പറഞ്ഞ നേതൃത്വം പറഞ്ഞാല് ആ നിമിഷം അത് അനുസരിക്കുമെന്ന് അദ്ദേഹം ആവര്‍ത്തിച്ചു.\nകെ മുരളീധരന് വടകരയിലെ പ്രചരണത്തില്‍നിന്നും മാറി നില്‍ക്കുന്നതിനെക്കുറിച്ച് തനിക്കറിയില്ലെന്നും ജയകുമാര് പറഞ്ഞു. പാര്‍ട്ടിയുടെ താഴെത്തട്ടിലുള്ള പ്രവര്‍ത്തകരെ ബുദ്ധിമുട്ടിലാക്കിക്കൊണ്ട് കഴിഞ്ഞ ദിവസം അദ്ദേഹം നടത്തിയ പ്രതികരണങ്ങള് ഒട്ടും ശരിയായില്ല. പ്രാദേശിക പ്രവര്‍ത്തകരുടെ തെരഞ്ഞെടുപ്പാണ് തദ്ദേശ തെരഞ്ഞെടുപ്പ്. ലോക്‌സഭയിലേക്കോ നിയമസഭയിലേക്കോ ഉള്ള തെരഞ്ഞെടുപ്പല്ല ഇത്. സ്ഥലം എംപി എന്ന നിലയില് പ്രദേശത്തെ പ്രവര്‍ത്തകരെ വേദനിപ്പിക്കുന്ന രീതിയിലുള്ള പരസ്യ പ്രസ്താവനകളില്‍നിന്നും അദ്ദേഹം പിന്മാറണമെന്നും ജയകുമാര് ആവശ്യപ്പെട്ടു.\nസിപിഐഎമ്മിന്റെ ഭീഷണിയെല്ലാം അതിജീവിച്ച് മുരളീധരനെ ജയിപ്പിക്കാന് പ്രാദേശിക പ്രവര്‍ത്തകര് രംഗത്തുണ്ടാവുക, അവരുടെ തെരഞ്ഞെടുപ്പെത്തുമ്പോള് വിട്ടു നില്‍ക്കുക എന്നതൊന്നും ശരിയല്ല. പലപ്പോഴും പാര്‍ട്ടി പ്രവര്‍ത്തകരുടെ അവസ്ഥ മനസിലാക്കിയല്ല അദ്ദേഹം പ്രതികരിക്കാറുള്ളതെന്നും ജയകുമാര് കൂട്ടിച്ചേര്‍ത്തു.


moto g51 5g india launch: മോട്ടോ G31 എത്തി! ഇനി ഊഴം മോട്ടോ G51 5ജിയുടേത്, ടീസറുമായി മോട്ടോറോള ഇന്ത്യ - motorola to launch moto g51 5g in india soon, teased | Samayam Malayalam\nmotorola to launch moto g51 5g in india soon, teased\nമോട്ടോ G31 എത്തി! ഇനി ഊഴം മോട്ടോ G51 5ജിയുടേത്, ടീസറുമായി മോട്ടോറോള ഇന്ത്യ\nKen Sunny | Samayam Malayalam | Updated: Dec 4, 2021, 11:25 AM\nഉടൻ മോട്ടോ G51 5ജിയുടെ ലോഞ്ചുണ്ടാകും എന്ന് വ്യക്തമാക്കി ടീസർ വീഡിയോ മോട്ടോറോള ഇന്ത്യ സമൂഹ മാധ്യമ പേജുകളിൽ പോസ്റ്റ് ചെയ്തിട്ടുണ്ട്. സ്‌നാപ്ഡ്രാഗൺ 480+ ചിപ്‌സെറ്റുള്ള ലോകത്തിലെ ആദ്യത്തെ സ്‌മാർട്ട്‌ഫോണാണ് മോട്ടോ G51 5ജി.\n120Hz റിഫ്രഷ് റേറ്റുള്ള 6.8 ഇഞ്ച് ഫുൾ എച്ഡി+ എൽസിഡി സ്‌ക്രീൻ\n50എംപി പ്രൈമറി ലെൻസ്, 8എംപി അൾട്രാ വൈഡ് ലെൻസ്, 2എംപി മാക്രോ ലെൻസ് എന്നിവ അടങ്ങുന്ന ട്രിപ്പിൾ റിയർ ക്യാമറ\n10W ചാർജിംഗ് പിന്തുണയുള്ള 5,000mAh ബാറ്ററി\nലെനോവോയുടെ കീഴിൽ പ്രവൃത്തിക്കുന്ന അമേരിക്കൻ സ്മാർട്ട്ഫോൺ ബ്രാൻഡായ മോട്ടോറോള മിഡ്റേഞ്ച് സ്മാർട്ട്ഫോൺ വിപണിയിലേക്ക് അടുത്തിടെയാണ് മോട്ടോ G31 അവതരിപ്പിച്ചത്. റെഡ്മി 10 പ്രൈം, റിയൽമി 8i എന്നീ സ്മാർട്ട്ഫോണുകളോടാണ് മോട്ടോ G31 മത്സരിക്കുന്നത്. ആഗോള വിപണിയിൽ കഴിഞ്ഞ മാസം മോട്ടോറോള അവതരിപ്പിച്ച അഞ്ച് പുത്തൻ ഫോണുകളിൽ ഒന്നാണ് മോട്ടോ G31. ഇനി മോട്ടോ G51 5ജിയുടെ ഊഴമാണ്. ഈ മാസം തന്നെ മോട്ടോ G51 5ജിയുടെ ലോഞ്ചുണ്ടാകും എന്ന് വ്യക്തമാക്കി മോട്ടോറോള ഇന്ത്യ സമൂഹമാധ്യമ പേജുകളിൽ ടീസർ പോസ്റ്റ് ചെയ്തു.\nമോട്ടോ G51 5ജി തന്നെയാണ് അടുത്തതായി വിപണിയിലെത്തുന്നത് എന്ന് വ്യക്തമാക്കിയാണ് മോട്ടോറോളയുടെ പോസ്റ്റ്. എന്നാൽ എന്നാണ് മോട്ടോ G51 5ജിയുടെ ലോഞ്ച് തിയതി എന്ന് വ്യക്തമല്ല. 120Hz റിഫ്രഷ് റേറ്റുള്ള 6.8 ഇഞ്ച് ഫുൾ എച്ഡി+ എൽസിഡി സ്‌ക്രീനാണ് മോട്ടോ G51 5ജിയ്ക്ക്. സ്‌നാപ്ഡ്രാഗൺ 480+ ചിപ്‌സെറ്റുള്ള ലോകത്തിലെ ആദ്യത്തെ സ്‌മാർട്ട്‌ഫോണാണ് മോട്ടോ G51 5ജി. 8 ജിബി വരെ LPDDR4x റാമും 128 ജിബി വരെ UFS 2.2 സ്റ്റോറേജും ഫോണിനുണ്ടാകും. സ്റ്റോക്ക് ആൻഡ്രോയിഡ് 11 ആയിരിക്കും ഓപ്പറേറ്റിംഗ് സിസ്റ്റം. 10W ചാർജിംഗ് പിന്തുണയുള്ള 5,000mAh ബാറ്ററിയാണ് പുത്തൻ മോട്ടോറോള ഫോണിൽ ക്രമീകരിച്ചിരിക്കുന്നത്.\n50എംപി പ്രൈമറി ലെൻസ്, 8എംപി അൾട്രാ വൈഡ് ലെൻസ്, 2എംപി മാക്രോ ലെൻസ് എന്നിവ അടങ്ങുന്ന ട്രിപ്പിൾ റിയർ ക്യാമറയാണ് മോട്ടോ G51 5ജിയിൽ ക്രമീകരിച്ചിരിക്കുന്നത്. സെൽഫികൾക്കും വീഡിയോ കോളുകൾക്കുമായി, മുൻവശത്ത് 13 എംപി കാമറ ക്രമീകരിച്ചിട്ടുണ്ട്.\nഅടുത്തത് മോട്ടോ G200?\nഈ രണ്ട് ഫോണുകൾക്കൊപ്പം അന്തരാഷ്ട്ര വിപണിയിലെത്തിയ മോട്ടോ G200 ആണ് മോട്ടോറോള അടുത്തതായി ഇന്ത്യയിൽ ലോഞ്ച് ചെയ്യാൻ പദ്ധതിയിടുന്നനത് എന്നാണ് വിവരം. 1080 X 2460 പിക്സൽ റെസല്യൂഷനോട് കൂടിയ 6.8 ഇഞ്ച് FHD+ IPS LCD ഡിസ്പ്ലേയാണ് മോട്ടോ G200 സ്മാർട്ട്ഫോണിന്റെ സവിശേഷത. HDR10 സർട്ടിഫിക്കേഷനുള്ള ഡിസ്‌പ്ലേയ്ക്ക് 144Hz റിഫ്രഷ് റേറ്റുമുണ്ട്. 8 ജിബി LPDDR5 റാമുമായി ചേർന്ന് പ്രവർത്തിക്കുന്ന ക്വാൽകോം സ്നാപ്ഡ്രാഗൺ 888+ SoC പ്രോസസ്സറാണ് ഫോണിന്. 33W ഫാസ്റ്റ് ചാർജിംഗിനെ പിന്തുണയ്ക്കുന്ന 5,000mAh ബാറ്ററിയുമുണ്ട്. 108MP പ്രൈമറി ലെൻസും 16MP അൾട്രാ വൈഡ് ലെൻസും 2MP ഡെപ്ത് ക്യാമറയും ഉള്ള ട്രിപ്പിൾ ക്യാമറയാണ് മോട്ടോ G200-ൽ.\nആര്‍ട്ടിക്കിള് ഷോറെഡ്മി നോട്ട് 11T 5ജി; പുത്തൻ ഷഓമി സ്മാർട്ട്ഫോണിനെപ്പറ്റി അറിയേണ്ട 8 കാര്യങ്ങൾ\nമോട്ടോ ജി31 motorola moto g51 5g price moto g51 5g india launch moto g51 5g moto g51\nWeb Title : motorola to launch moto g51 5g in india soon, teased


തൊടുപുഴയില് നിന്ന് 450 അതിഥി തൊഴിലാളികള് നാട്ടിലേക്ക് മടങ്ങി\nഇടുക്കി : തൊടുപുഴ താലൂക്കില് നിന്ന് 450 അതിഥി തൊഴിലാളികള് പശ്ചിമ ബംഗാളിലേക്ക് മടങ്ങി. തൊടുപുഴയില് നിന്നും ഒമ്പത് ബസിലായി ആലുവ റെയില്‍വേ സ്റ്റേഷനിലെത്തിച്ചാണ് തൊഴിലാളികളെ യാത്രയാക്കിയത്. വൈകിട്ട് 9.30 ന് കൊല്‍ക്കത്തയിലേക്കുള്ള ട്രെയിനിലാണ് ഇവര് മടങ്ങുന്നത്.\nമടങ്ങാനുള്ള തൊഴിലാളികള്‍ക്ക് താലൂക്കിലെ അതത് വില്ലേജ് ഓഫീസുകള് മുഖാന്തിരം നേരത്തെ തന്നെ അറിയിപ്പ് നല്‍കിയിരുന്നു. ചൊവ്വാഴ്ച്ച രാവിലെ മുതല് തൊടുപുഴയിലെത്തിയ ഇവര്‍ക്കായി സെന്റ്.സെബാസ്റ്റ്യന് പള്ളിയോട് ചേര്‍ന്ന് ഹെല്‍പ്പ് ഡസ്‌ക് തയ്യാറാക്കിയിരുന്നു. രാവിലെ9മുതല് പുറപ്പുഴ, മുട്ടം സി.എച്ച്.സി. കളിലെ ആരോഗ്യ വകുപ്പ് ഉദ്യോഗസ്ഥരുടെ നേതൃത്വത്തില് ഇവരെ പരിശോധിച്ച് ഹെല്‍ത്ത് സര്‍ട്ടിഫിക്കറ്റുകള് ലഭ്യമാക്കി. ഇവര്‍ക്കാവശ്യമായ യാത്രാനുമതി ലഭ്യമാക്കുകുന്നതിന് തൊടുപുഴ തഹസില്‍ദാര് കെ.എം.ജോസുകുട്ടിയുടെ നേതൃത്വത്തില് റവന്യൂ വകുപ്പധികൃതരും മുഴുവന് സമയവും സ്ഥലത്തുണ്ടായിരുന്നു. തൊഴിലാളികള്‍ക്ക് ആവശ്യമായ ലഘുഭക്ഷണവും വെള്ളവും ഇവിടെ നിന്നും ലഭ്യമാക്കി.\nബുധനാഴ്ച്ചയും 240 തൊഴിലാളികള് പശ്ചിമ ബംഗാളിലേക്ക് മടങ്ങുമെന്ന് തഹസില്‍ദാര് പറഞ്ഞു. ഇവരുടെ ആരോഗ്യ പരിശോധനയും യാത്രാനുമതിയും ഇതിനോടകം ലഭ്യമാക്കിയിട്ടുണ്ട്. തൊഴിലാളികള് മടങ്ങിയ ശേഷം സെന്റ് സെബാസ്റ്റ്യറ്യന്‍സ് പള്ളിയും പാരിഷ് ഹാളും അഗ്നി രക്ഷാസേനയെക്കൊണ്ട് അണുവിമുക്തമാക്കുമെന്നും തഹസില്‍ദാര് കൂട്ടിച്ചേര്‍ത്തു.\nജില്ലയില് നിന്ന് 1550 തൊഴിലാളികളാണ് ചൊവ്വാഴ്ച്ച നാട്ടിലേക്ക് മടങ്ങിയത്. 31 കെ.എസ്.ആര്.ടി.സി. ബസുകളാണ് തൊഴിലാളികള്‍ക്കായി ഉപയോഗിച്ചത്.തൊടുപുഴ 450, ദേവികുളം 300,ഉടുമ്പന്‍ചോല 250, ഇടുക്കി 350, പീരുമേട് 200 എന്നിങ്ങനെയാണ് തൊഴിലാളികള് മടങ്ങിയത്.\n450 guest workers returned from Thodupuzha


ഗുജറാത്തിലെ കഴുതകളെ വെറുതേ വിട്ടേക്കൂ!! അഖിലേഷിന് കിടിലന് മറുപടിയുമായി മോദി!! | UP elections 2017: ‘Donkeys inspiring, teach us to be loyal’, PM Narendra Modi’s reply to Akhilesh Yadav - Malayalam Oneindia\nPublished: February 23 2017, 17:40 [IST]\nലക്‌നൗ:കഴുതയെന്ന് പരിഹസിച്ച ഉത്തര്‍പ്രദേശ് മുഖ്യമന്ത്രി അഖിലേഷ് യാദവിന് മറുപടിയുമായി പ്രധാനമന്ത്രി നരേന്ദ്ര മോദി. ബഹ്‌റൈച്ചില് നടത്തിയ റാലിയിലാണ് അഖിലേഷിന് വ്യക്തമായ മറുപടി നല്‍കിയിരിക്കുന്നത്.\nread more: മോദി ഗുജറാത്തിലെ കഴുത!! മറുപടിയുമായി അഖിലേഷ്!! പാവം ബിഗ് ബി എന്ത് പിഴച്ചു!!\nയജമാനനോട് നന്ദിയുള്ള മൃഗമാണ് കഴുതയെന്ന് മോദി പറഞ്ഞു. എന്തിനാണ് അഖിലേഷ് കഴുതയെ ഭയപ്പെടുന്നതെന്നും മോദി ചോദിച്ചു. തന്നെയും ബിജെപിയെയും അഖിലേഷ് ആക്രമിച്ചാല് അത് മനസിലാകുമെന്നും എന്നാല് ആയിരക്കണക്കിന് കിലോമീറ്റര് അകലെയുള്ള പാവം കഴുതകളെ അഖിലേഷ് ആക്രമിക്കുന്നതെന്തിനാണെന്ന് അറിയില്ലെന്നും മോദി.\nഅഖിലേഷിന് കഴുതകളെ പേടി\nനിരപരാധികളായ കഴുതകളെന്തു പിഴച്ചെന്നാണ് മോദി ചോദിക്കുന്നത്. കിലോ മീറ്ററുകള് അകലെയുള്ള ഗുജറാത്ത് കഴുതകളെ അഖിലേഷ് ഭയപ്പെടുന്നതെന്തിനാണെന്നും മോദി ചോദിക്കുന്നു.\nഎന്നെ ആക്രമിക്കുന്നത് മനസിലാക്കാം\nതന്നെയെയും പാര്‍ട്ടിയെയും അഖിലേഷ് ആക്രമിക്കുന്നത് എന്തിനാണെന്നു മനസിലാകുമെന്നും എന്നാല് കഴുതകളെ ആക്രമിക്കുന്നത് എന്തിനാണെന്ന് മനസിലാകുന്നില്ലെന്നും മോദി പറയുന്നു. യജമാനനോട് കുറുള്ള മൃഗങ്ങളാണ് കഴുതകളെന്നും മോദി.\nസമാജ് വാദി കോണ്‍ഗ്രസ് ബന്ധം\nകോണ്‍ഗ്രസുമായി സഖ്യമുണ്ടാക്കിയതിനെയും മോദി വിമര്‍ശിച്ചു.തെറ്റ് ചെയ്‌തെന്ന് നിങ്ങള് ആരോപിച്ച കോണ്‍ഗ്രസ് എംഎല്‍എമാര്‍ക്കു വേണ്ടി വോട്ട് ചോദിക്കുന്നത് എങ്ങനെയാണെന്നും മോദി ചോദിക്കുന്നു. 2013ല് കഴുതകളുടെ സ്റ്റാംപ് കോണ്‍ഗ്രസ് സര്‍ക്കാര് പുറത്തിറക്കിയെന്നും മോദി.\nയുപി മന്ത്രിയും മുലായത്തിന്റെ പ്രിയപ്പെട്ട ആളുമായ ഗായത്രി പ്രസാദ് പ്രജാപതിയെ മോദി വിമര്‍ശിച്ചു. സാധാരണ നല്ല കാര്യങ്ങള് ചെയ്യുമ്പോള് ഗായത്രി മന്ത്രം ഉച്ചരിക്കാറുണ്ടെന്ന് മോദി പറയുന്നു. എന്നാല് ഉത്തര് പ്രദേശില് ജനങ്ങളുടെ താത്പര്യം സംരക്ഷിക്കുന്നതിനു പകരം അധികാരത്തിലെത്താനാണ് സമാജ് വാദി പാര്‍ട്ടി ഗായത്രി പ്രതാപിന്റെ പേരിലൂടെ ശ്രമിക്കുന്നതെന്നും അദ്ദേഹം പറയുന്നു.\nറായ്ബറേലിയിലെ തിരഞ്ഞെടുപ്പ് റാലിയിലാണ് അഖിലേഷ് മോദിയെ കഴുതയെന്ന് പരിഹസിച്ചത്. മോദിയുടെ പേരെടുത്ത് പറയാതെയായിരുന്നു വിമര്‍ശനം. ഗുജറാത്ത് കഴുതയെന്നാണ് അഖിലേഷ് മോദിയെ വിശേഷിരപ്പിച്ചത്. ഗുജറാത്ത് ടൂറിസത്തിന്റെ അംബാസഡറായ ബിഗ്ബിയോട് കഴുതകള്‍ക്ക് വേണ്ടി പ്രചരണം നടത്തരുതെന്നും അഖിലേഷ് പറയുന്നുണ്ട്.\nnarendra modi akhilesh yadav donkey reply up election നരേന്ദ്ര മോദി അഖിലേഷ് യാദവ് കഴുത ഉത്തര് പ്രദേശ് തിരഞ്ഞെടുപ്പ്\nStory first published: Thursday, February 23, 2017, 17:40 [IST]


കാജല് അഗര്‍വാളിനെ കാണാന് ആഗ്രഹം; യുവാവിന് നഷ്ടമായത് 60 ലക്ഷം!\nTamil Nadu, First Published 2, Aug 2019, 9:13 AM\nപണം നല്‍കാന് വിസമ്മതിച്ചതോടെ യുവാവിന്‍റെ മോര്‍ഫ് ചെയ്ത ചിത്രങ്ങള് കാണിച്ച് ഭീഷണിപ്പെടുത്തി.\nചെന്നൈ: സിനിമാ താരങ്ങളെ നേരില് കാണാനുള്ള അവസരങ്ങള് പാഴാക്കത്തവരാണ് ആരാധകര്. എന്നാല് ആരാധനാപാത്രമായ സെലിബ്രിറ്റിയെ നേരില് കാണാന് ശ്രമിച്ച യുവാവിന് നഷ്ടമായത് 60 ലക്ഷം. നടി കാജല് അഗര്‍വാളിന്‍റെ കടുത്ത ആരാധകനായ തമിഴ്നാട് രാമനാഥപുരം സ്വദേശിക്കാണ് പണം നഷ്ടമായത്.\nഓണ്‍ലൈനില് വ്യാജ ക്ലാസിഫൈഡ് സൈറ്റ് ഉണ്ടാക്കി പ്രതി ശരവണകുമാര് എന്നയാളാണ് യുവാവിന്‍റെ കയ്യില് നിന്നും പണം തട്ടിയെടുത്തത്. ഇന്‍റര്‍നെറ്റില് പരതുമ്പോഴാണ് വെബ്സൈറ്റ് യുവാവിന്‍റെ ശ്രദ്ധയില്‍പ്പെടുന്നത്. ഉപഭോക്താക്കള്‍ക്ക് ഇഷ്ടമുള്ള താരങ്ങളെ നേരില് കാണാന് അവസരം ഒരുക്കുന്നു എന്നുള്ളതായിരുന്നു വെബ്സൈറ്റിന്‍റെ വാഗ്ദാനം. ഇതില് ആകൃഷ്ടനായ യുവാവ് തന്‍റെ പേരും മറ്റ് വിവരങ്ങളും നല്‍കുകയും ഇഷ്ടതാരങ്ങളുടെ ലിസ്റ്റില് നിന്ന് കാജല് അഗര്‍വാളിന്‍റെ പേര് തെരഞ്ഞെടുക്കുകയായിരുന്നു.\nആദ്യ ഗഡുവായി 50,000 രൂപ അടയ്ക്കാന് വെബ്സൈറ്റ് യുവാവിനോട് ആവശ്യപ്പെട്ടു. ഇതനുസരിച്ച് പണമടച്ചതോടെ ഇയാളുടെ പൂര്‍ണ വിവരങ്ങള് ശേഖരിച്ച വെബ്സൈറ്റ് യുവാവിനോട് കൂടുതല് പണം ആവശ്യപ്പെട്ടു. പണം നല്‍കാന് വിസമ്മതിച്ചതോടെ യുവാവിന്‍റെ മോര്‍ഫ് ചെയ്ത ചിത്രങ്ങള് കാണിച്ച് ഭീഷണിപ്പെടുത്തി ഇയാളുടെ കയ്യില് നിന്നും 60 ലക്ഷത്തോളം രൂപ തട്ടിയെടുക്കുകയായിരുന്നു. മൂന്ന് ഗഡുക്കളായാണ് പണം തട്ടിയെടുത്തത്.\nസംഭവത്തെ തുടര്‍ന്ന് നാണക്കേട് ഭയന്ന് യുവാവ് ഒളിവില് പോയി. ഇയാളെ പിന്നീട് പൊലീസ് കണ്ടെത്തിയതോടെയാണ് തട്ടിപ്പ് പുറത്തറിയുന്നത്. ബാങ്ക് അക്കൗണ്ടിന്‍റെ വിവരങ്ങള് ശേഖരിച്ചതിലൂടെയാണ് പ്രതിയായ സിനിമാ നിര്‍മ്മാതാവ് ശരവണകുമാര് എന്ന ഗോപാലകൃഷ്ണനെ പൊലീസ് പിടികൂടിയത്.\nLast Updated 2, Aug 2019, 9:14 AM\nman lost 60 lakhs


ഉമ്മാസ് കുടുംബ സംഗമവും ഇശൽ വിരുന്നും ചൊവ്വാഴ്ച - MALABAR FLASH ഉമ്മാസ് കുടുംബ സംഗമവും ഇശൽ വിരുന്നും ചൊവ്വാഴ്ച - MALABAR FLASH\nHome > കേരള വാര്‍ത്ത > ഉമ്മാസ് കുടുംബ സംഗമവും ഇശൽ വിരുന്നും ചൊവ്വാഴ്ച\nEntertainment Kasaragod Udma കാസര്‍കോട് കേരളം കേരള വാര്‍ത്ത\nഉമ്മാസ് കുടുംബ സംഗമവും ഇശൽ വിരുന്നും ചൊവ്വാഴ്ച\nഉദുമ: കലാകാരൻമാരുടെ സംഘടനയായ ഉത്തര മലബാർ മാപ്പിള ആർട്സ് സൊസൈറ്റി (ഉമ്മാ സ് ) കാസർകോടിന്റെ കുടുംബ സംഗമവും കാരുണ്യവർഷവും സനാബിൽ ഇശൽ വിരുന്നും 25 ന് ചൊവ്വാഴ്ച ഉദുമ പാലക്കുന്ന് സാഗർ ഓഡിറ്റോറിയത്തിൽ നടക്കും.[www.malabarflash.com]\nരാവിലെ പത്തു മണി മുതൽ ജില്ലയിലെ കലാകാരൻമാരുടെ കുടുംബങ്ങൾ സംബന്ധിക്കുന്ന കുടുംബ സംഗമം സനാ ബിൽ അക്കാദമി ചെയർമാൻ കാപ്പിൽ കെ.ബി എം. ഷരീഫ് ഉദ്ഘാടനം ചെയ്യും. കൊപ്പൽ ചന്ദ്രശേഖരൻ മുഖ്യപ്രഭാഷണം നടത്തും.\nതുടർന്ന് അഞ്ച് മേഖലയിലെ കലാകാരൻമാർ അവതരിപ്പിക്കുന്ന കലാപരിപാടികൾ അരങ്ങേറും.\nആറു മണിക്ക് നടക്കുന്ന സാംസ്കാരിക സമ്മേളനം ഉമ്മാസ് ജില്ലാ പ്രസിഡണ്ട് ആദിൽ അത്തുവിന്റെ അധ്യക്ഷതയിൽ കവിയും ഗായകനുമായ അബ്ദുല്ല കളനാട് ഉദ്ഘാടനം ചെയ്യും. ചടങ്ങിൽ സാമൂഹിക - സാംസ്കാരിക രംഗങ്ങളിലെ പ്രമുഖർ സംബന്ധിക്കും.\nജില്ലയിലെ അവശതയനുഭവിക്കുന്ന മൂന്ന് കുടുംബങ്ങൾക്കുള്ള ഉമ്മാസ് കാരുണ്യവർഷ ധനസഹായ വിതരണം യു.കെ. ഗ്രൂപ്പ് ചെയർമാൻ യു.കെ.യൂസഫ് നിർവ്വഹിക്കും.\nതുടർന്ന് നടക്കുന്ന സനാ ബിൽ ഇശൽ വിരുന്നിൽ കേരളത്തിന്റെ അനുഗ്രഹീത കലാകാരൻമാരായ കണ്ണൂർ ശരീഫ് , ആസിഫ് കാപ്പാട്, മേഘ്ന പതിനാലാം രാവ്, അഫ്സൽ കാപ്പാട്, അനിൽ കോഴിക്കോട് തുടങ്ങിയവർ അവതരിപ്പിക്കുന്ന ഗാനമേളയും ഇടപ്പാൾ ഹണി ഡ്രോപ്സ് അവതരിപ്പിക്കുന്ന അക്രോ ബാറ്റിക് ഡാൻസും ടിവി സ്റ്റേജ് ആർടിസ്റ്റ് ബിജേഷ് ചേളാരി റഹ്മാൻ ഫറൂഖ് അവതരിപ്പിക്കുന്ന കോമഡി ട്വിൻസ് കലാപരിപാടികളും അരങ്ങേറും.\nItem Reviewed: ഉമ്മാസ് കുടുംബ സംഗമവും ഇശൽ വിരുന്നും ചൊവ്വാഴ്ച Rating:5Reviewed By: editordesk Malabarflash


പ്രൊബേഷനു യോഗ്യകാലമാണ് : Deepika.com Service & Questions\nപ്രസവാവധി സാധാരണ നിലയിൽ പ്രൊബേഷനു യോഗ്യ താ കാലമായി കണക്കാക്കുമല്ലോ. അതുപോലെ ദത്ത് അവധിയെടുക്കുന്നത് പ്രൊബേഷനു യോഗ്യതാ കാലമായി കണക്കാക്കുമോ? ഇതിനു പ്രസവാവധി ലഭിക്കുന്നതുപോലുള്ള അവധി ലഭിക്കുമോ? കെഎസ്ആറിൽ പ്രത്യേകമായ ഉത്തരവു നിലവിലുണ്ടോ?\nവനിതാ ജീവനക്കാരുടെ ദത്ത് അവധി പ്രസവാവധിപോലെ ഡ്യൂട്ടിയായി കണക്കാക്കുന്നതാണ്. ഇതിനുവേണ്ടി കേരള സർവീസ് ആൻഡ് സബോർഡിനേറ്റ് സർവീസ് റൂളിൽ ആവശ്യമായ ഭേദഗതി വരുത്തിയിട്ടുണ്ട്. പ്രസവാവധിക്ക് ലഭിക്കുന്നതുപോലെ 180 ദിവസത്തെ അവധി ലഭിക്കുന്നതാണ്. 18 -05- 2016ലെ സ. ഉ (അ) 08/2016 ഉ.ഭ.പ.വ പ്രകാരം ദത്തവധി പ്രബേഷനു യോഗ്യതാ കാലമായി കണക്കാക്കുന്നതാണ്.